
LE LIVRE 



DE 

MATHEOLUS 



LIBER PRIMUS. 

Comment Matheolus bigame 
Fist ung livre disant sa game 
De mariage tout à plain, 

Et en commençant se complain. 



ristis est anima mea. 
Jesuchrist qui tant aymé a 
Les siens que d’enfer les getta 
Et de son sang les racheta 
Soit à co mien commencement, 
Et me doint bon avancement. 



J’ay bien cause d’espandre larmes, 

Car ne sçay quant viendront les termes 
Que je seray hors du martire 
10 Qui près de 4 desespoir me tire. 

Se patience et [se] constance 
Ne me donnassent esperance 
D'avoir en aulcun temps confort, 
Bien croy que fusse près de mort, 

1 5 Car nul homme vivant ne sent 
Le dueil que en mon cueur descent. 
Je suis tempesté en couraige 
Et si suis tourmenté d’oraige 
A bon droit, car trop variay 
20 Le jour que je me mariay. 

Si avoye je dèslors véus 
Plusieurs volumes et léus 
Tant versifiés comme en prose, 
Mesme le Roman de la rose 
25 Qui dit en cueillant la soulcie 
Ou chapitre de jalousie : 

Nul n'est qui marié se sente 
S’il n’est fol qui ne s’en rep'ente ; 

Il dist voir, mais ne m’en souvint 
30 Depuis dix-neuf ans ou [bien] vingt : 
Pour ce languis en grand misere ; 
Mieulx me voulsist dedans l’Ysere 
Ou dedans Seine estre noyés : 

Je feis comme fol, dévoyés. 

35 Or ay trouvé maistre Mathieu 
Tout esbahy et tout pensieu, 

Qui n’est pas de tout mal delivre, 
Forment se complaint en son livre 
Bien aourné de rethorique : 

40 Saige fut et bien autentique, 

Bien apert aux vers et à l’œuvre 
Que son sens nous mect et descœuvre. 
Sy la doit on bien publier : 

Car il ne voult pas oublier 
43 La chestjveté du bigame 
Dont il avoit appris la game. 

Se Dieu me doint d’argent éclipsé, 

J’ay bien véu l’Apocalipse, 

Ezechiel et Hieremye, 

30 Mais ne peuvent suffire mie 
Contre Mathieu pour bien gémir. 

J’ay grant merveille quant je mir 
Comment les beaux vers applicqua 
Où tant belle rethorique ha. 

33 Pour ce qu’on doit vices blasmer 
Et les bonnes vertus amer 
Translaterai l’œuvre du sage 
Qui tant se plaint de mariage : 

Aussi ne m’en veuil je pas taire 
60 Pour ce qu’il faist à ma matière. 
Maistre Mathieu, dont Dieu ait l’ame, 
Brassa tant qu’il devint bigame. 

Quant mariage le mua 
Sa maistrîse diminua. 

63 Maistre Mathieu fut Mabilet, 

Or le prenez tel comme il est. 

Bien sçay qu’après ma peyne mise, 
Chascun en dira à sa guise, 

Et son descript que ryme[s] a 
70 A Therouenne l’envoya, 

En ung beau livre le fist mettre. 

Et bien escript en bonne lettre : 

Sy en devez bon gré sçavoir. 

Car ce n’est pas pour vostre avoir. 
75 Qui orra la sentence toute 
On l’appellera passe route. 

De larmes en soy grant somme a, 
Dont maistre Mathieu le nomma 
Livre de lamentations. 

80 Des maulvaises temptations 
Deffende Dieu ceulx qui l’orront 
Et en la fin, quant ils mourront, 
Leur soit piteux et favourable, 

Et de tous .péchés secourable. ' 

85 Or sus, petit livre, va t’en 
En la cité, plus n’y atten, 

Tu iras sans ma compaignie 
Et si n’en ay je pas envie, 

Mais quant ce dit sera véu, 

00 Et bien examiné et leu, 

Je doubte que troublé n’en soye 
Combien que nul mal n’y pensoie. 
Bien doit avoir qui bien demande ; 
Aux compaignons me recommande. 
95 Expose leur ma pestilence 
Et leur dis sans faire silence 
La grant douleur dont je labeure 
Qui ne cesse ne jour ne heure, 

Affin que quant ils orront dire, 

100 Qu’ils ne se puissent escondire 

Ne excuser par ignorance. 

Fay publier par toute France 
Que nul, si n’a au corps la rage, 

Ne se mette en mariage, 

405 Et mesmement par bigamye : 
Mieulx vault que chascun ayt amye 
Que eulx marier pour plourer. 

Va, si leur dy sans demourer : 
Tousjours plourant lamenteray, 

110 Par cest dictier leur montrera y 
Que j’ay raison bien coulorée 
Que ma fhce soit esplourée. 

En sanglouttant, en souspirant. 

En gémissant et en plourant 
1 1 5 Vous diray la forme muée 
En faisant de larmes buée. 

Mais mon petit engin est foible 
Moult variant et moult endesble, 
Car la mutation me blesse ; 

120 De mes drois et de ma noblesse 
Suis despouyllé et deserté 
Pource suis ainsi rebouté. 

Perdüe, seichée et finie 
Est liberté de ma clergie, 

125 A peine pour ceste adventure 
Que savatier n’a de moy cure. 

Que feray? chascun me desprise 
Pour ce qu’ay forme laye prise. 

Je n’en puys mais se je m’esmaye, 
150 Qui me sanera ceste playe? 

Les droys dient, n’en doubtez mye, 

Que la playe de bigamie 
A tousjours mais est incurable : 
Riens n’y peult estre secourable. 

135 Je fus jadis maistre clamé. 

Or suis orendroit bigame 
Et avallé en bas degré. 

En droit je n’en ai point de gré. 

Bien voy que les choses premières 
140 Ne respondent pas aux dernieres, 

Et ne sont en ung mesme cours. 

Si sçay bien et ay mon recours 
Que plus est homs de grant prouesse 
Et en degré de grant haultesse, 

1 45 Tant plus est dure la racine 
Et moins y a de medecine : 

Allégué est par mainte clause, 

Sy ploure, j’en ay assez cause. 

Las ! Mathieu qui estoye maistre, 

150 Je ne suis mais ce que seuil estre, 

Car mon habit et ma sequelle 
Estrangés sont par ma querelle. 

Las ! la bigamie me tue ! 

Je ne suis mais qu’une estatue 
155 [Moy] qui souloye estre une y mage. 
Or ay prins vefve en mariage 
Que contre moy froncist et grouce, 

A toutes heures me courrouce, 

A chascun mot chétif me nomme, 

160 Par elle suis fait chétif homme. 
Certes trop est maulvaise beste : 



Digitized by v^.ooQle 




PREMIER LIVRE 



9 



Je la crains plus que la tempeste. 

En mariage est [la] coutume 
Que tout vertist en amertume. 

165 Les mariés ainsi contendent, 

Entreulx à diverse fin tendent : 

Souvent ce que l’ung bet, l’aultre ayme, 
Ainsi fillent diverse trayme ; 

L’un est loyal et l’aultre faulce, 

170 Femme sert de trop male saulce. 

Trop par est femme dommaigeuse 
Et vers son mary envieuse ; 

Toutes celles, bien dire l’os, 

Font à leur mary ronger l’os. 

MATHEOLUS. 

475 Seigneurs compaignons et amis, 

Certes mariage m’a mis 
Pour dancer à ceste carolle 
Qu’à peine puis je ma parolle 
Metrifier, dicter et rimer 
180 Ny ma grant douleur exprimer, 

Tant suis iré, par saint Symon : 

Ira impedit animum. 

L’esperit à ma chair aourse, 

Et mon sens dedens moy rebource, 

1 85 Car ire me fait eschauffer 
Sy com le feu se prent au fer 
Quant à son subjet le veult traire. 

Par les figures de grammaire 
Ne me pourray cy excuser 

190 Que mon temps en dueil fault user. 
Riens [lors] ne me vauldroit sistole, 
Paragoge [ne] dyastole 
Briefve longue, ne longue briefve, 
Car lamentation me griefve, 

195 Et mon plour me nuyroit ainçois, 
Posé que je parle en françoys. 

Se je en mon parler excede, 

Excusez moy, car je procédé 
Sy irés comme vous voyez, 

200 De vostre bien y pourvoyez. 

Si je fail en sens ou en rime, 

Sy le tenez pour barbarime 
Et les bons mots adès voyez 
Car hors loy suis et desvoyés. 

205 Ne je ne sçay à mette aller 
Pour monter ne pour avaller. 
Fourcennerie me guerroyé 
Dont en ce dictier ne mestroye 
Thersicore ne Eutropé 
210 Ne Clio ne Caliopé 
Melpomene, Pollimnia, 

Nulle des Muses rien n’y a, 

Qui vueille délectation, 

Mais en ma lamentation 
215 Croy bien qu’Alecto y sera 
Thesiphoné et Megera, 

Qui mes douleurs exposeront, 

Ne jà ne m’en excuseront. 

Je sens ma trachée harler, 

220 Enfès suis, si ne sçay parler, 



Digitized by v^.ooQle 




PREMIER LITRE 



Je sens bien que~clerc ne sois mie, 
Puisque j’ay laissé ma clergie 
A quoy je ne puis retourner. 

En douleur m’estuet séjourner : 

SS5 Le droit en est assez appert. 

Quant homme le bien qu’il a péri. 
Pourquoy sy je suis fortuné 
Courroucié et désordonné. 

Et redargus par ma foleur. 

230 Je ne quiers que plainte et douleur 
Et m’espargnez, pour Dieu mercy. 

Tant suis.doulant que je meurs cy. 

Venez, vous jouvenceaux, venez 
Et de marier vous tenez, 

235 Venez mes griefs douleurs ouyr : 

Riens ne me pourroit esjouir. 

De mal éur sont bigamés 
Et sur tous aultres diffamés. 

Il n’est nul qui leur peust aydier 
240 Pour souhaydier et pour prier ; 

De toutes pars ils sont blasmés. 

Et ne sont en nuis lieux amés. 

La sanction grégorienne 
Leur oste joye terrienne. 

245 Vain est et de malle mémoire 
Le decret du pape Grégoire : 

Je en dois bien plourer et plaindre 
Je vous prie à tous, sans [riens] faindre. 
N’en prenez pas exemple à moy 
250 De ce que je me bigamoy : 

Mieulx vous vauldroit perdre U teste 
Que languir en telle moleste. 
Forment poingt langue janglereste 
De malle femme tancberesse 
255 Et le plour des enfans petis. 

Mais encores suis plus chetis 
De sortir devant juge lay 
Cy a douloreux virelay. 

Pour les lais ne soulloye faire 
260 Fors ce qui leur estoit contraire ; 
Mes cornes encontre eulx levoye 
Et par mainteffois les grevoye. 

Las ! or me va bien aultrement : 
Certes Dieu sçet bien se je ment 
265 Et com je vis à grand meschief : 

Je n’ose mais lever le chief, 

Ne le sourcil vers ma maistresse, 
Dont je languis en grant destresse. 
Jamais tel douleur n’aura hom 
270 Nen’eust oncques soubs Pharaon. 

Avec les lays suis assemblé, 

Si semble que je soye erablé : 

11 n’y a ne grant ne menu 
Dont je ne soye vil tenu. 

275 Las! homme serf peult devenir 
Franc, cil peult on bien affranchir. 
Mais je ne puis jamais ravoir 
Signe de clerc pour nul avoir, 

Dont je voy que par mariage 
280 Suis assez en plus grant servage 

Que serf qui se peult rachapter : 
C’est ce qui mon sens fait beter. 

Je suis ainsi com la chuette 
Qui par nuit ès rigours huette, 

285 Avec aultres oyseaulx de jour 
N’ose demourer à séjour ; 

Et seult jusques au soir tarder. 

Je n’ose les gens regarder, 

Mais suis ainsi comme en tenebres, 
290 Souvent larmoiant en latebres. 

Quant l’honneur de clerc ay perdue 
Qui ne me peust estre rendue, 

Mon actif en passif mua 
Bigamye qui me tua. 

295 Homs qui à vefve fait hommaige 
Est dampné de triple dommaige. 
Car justicié est par gent laye, 

Sa femme le mort et abbaye ; 

De ses enfans seuffre par force : 
300 N’y a celluy qui ne l’escorce. 

Hélas ! je suis trop deçéu, 

En trop maulvais las suis chéu. 

Mal éur et mal encontre ay 
Quant premier Perrette encontray. 
305 Se j’éusse encontre Meduse 
Laquelle, si com l’en dit, use 
De convertir les gens en pierre 
Je n’éusse pas, par sainct Pierre, 
Ëu lors si maulvais encontre. 

310 J’encontray trop horrible monstre, 

Je chéis au cul de la nasse, 

Ne sçay comment hors m'en menasse. 
Ne fais que gémir et crier, 

Car riens ne me vault Dieu prier. 

315 Pourquoy priere fonderoye 
A Dieu se je ne cuyderoye 
Qu’il enclinast à moy ayder ? 

En vain en pourroye playder. 

C’est grant folie de penser 
320 Que pour Neptunus encenser 
L’en peust faire la mer taisible, 

Non contingens est impossible. 



Ce me semble bien dur, par m’ame, 
Se clerc espouse vefve femme, 

325 Belle, vaillant, non diffamée 
Et digne d’estre bien aymée 
Quant de clergie on le desgrade : 
Ceste sanction est trop rade 
Et le decret est trop nuysible. 

330 Plus semble la coulpe loysible 
Et trop plus doit faire la glose 
Que pour celuy qui en suppose 
Dessous luy un cent follement 
Et n’est condampné nullement ; 

335 Qu’il ne puist estre proméu 
Ne sçay qui y a pourvéu 
Ne qui tant y mist de faveur : 

Je le prens en male saveur . 

Mon mal souvent en pis excite, 

340 Quant je voy que coulpe illicite 

Ne nuyst point à devenir prestre. 

Bien sçay que point ne le peut estre 
Qui prendroit femme corrompue, 

Mais cy est droiture rompue 
345 Car avec cent me puys desduyre 
Sans marier, ce ne peult nuyre 
Si je veuil venir à prestraige, 

On voit bien que c’est grant oultraige. 
Se le default d’aultruy me blesse 
350 Plus que le mien, c’est grand simplesse : 
Raison ny trouvera on ja. 

Cil qui fist ce decret sonja : 

Point n’a d’escu pour soy couvrir, 

Ne le droit ne sçavoit ouvrir. 

355 Les drois sont partout favourables 
Aux mariages honnorables : 

Si suis tout hors du sens en payne 
Pourquoy bigame a tant de peine, 
Pourquoy sa première franchise 
360 Ne luy est rendue et remise. 

Je voy bien, par sainct Julyen, 

Quant homs se lye du lyen 
Et faict tant qu’il est bigamé, 

Jamais ne sera bien aymé. 

365 De clergié semble estre ennemys, 

Tous ses biens sont arrière mys 
Et trop empire sa besoingne 
Si corn le decret le tesmoingne. 

Le corbel prist estrange plume 
370 Qui n’estoit pas de son volume : 

S’en demeura serf et hays 

Et difiamé par tout pays : 

Tout ainsi est il du bigame 
Qui se sied sur aultruy escame : 

375 Hors loy est serf et comdeinpué 
Plus que homs en ce monde né ; 

Qui pert sa loy, plus ne requeuvre, 
Le droit playnement le desqueuvre. 

Que vous diroye je long compte? 

380 Les bigames ont trop de honte. 

De prestrise sont déboutés 
Se cause y a, si l’escoutez. 

Quant raison est bien ad visée, 

La char en plusieurs divisée 
385 Ne peut celebrer sacrement : 

Il est entier et proprement 
N’a cure de disparité, 

Dont par ce point en vérité 
Plus n’y doivent communiquer. 

390 Luy contre vouldroit répliquer 
Les saincts peres du temps jadis 
Dont je nommeroye bien dix : 

A plusieurs femmes se couplèrent 
Et leurs mariages doublèrent. 

395 Oncques moins heureux n’en féurent 
N’en servitute n’encoureurent : 

J’ay pour moy bonne raison née. 
Jacob avant la loy donnée 
Se maria avec Lya 
400 Et puys à Rachel se lya. 

Et espousa Rachel à bau : 

Les deux furent filles Laban. 

Puys sous la loy du temps des Juges 
Qui des Ebreux furent refuges, 

405 Helcana pere Samuel 

Que on ne tient pas à muel, 

Deux femmes eust : l’une fut Anne, 

Et l’aultre sy eust nom Susanne. 

Entre nous ou temps de la loy 
410 Ne sommes pas de tel aloy, 

Mais infortunés, à voir dire, 

Nostre condition est pire. 

Quant homme perd pour ce son eur 
Est dégradé de son honneur ; 

415 Ne nos peres par bigamie 
Jadis ne la perdirent mye. 

Ceste raison une aultre engendre : 
Pour multiplier l’humain gendre 
La loy ancienne la mect. 

420 Que diray je donc de Lamech? 

Lamech fut le premier bigame, 

Sy ne sçay se Dieu en eut l’ame. 

Quoy que le corps soyt devenus, 
Maints maulx sont par luy advenus : 
425 II fut chétif, fol et volaige : 

Aussi fist il chétif ouvraige. 

Adam qui pécha par la gueulle 
N’éust femme fors qu’une seulle, 

Mais Lamech deux en espousa 
430 Sy com Moyses escript nous a : 

L'une fut Ade, l’autre Celle. 

2 

Sur toutes deux monta sans selle, 

Et puys en allant son chemain 
Occist le maleureux Cayn, 

435 Et le tua d’une sagelte, • 

Par derrier buysson ou hayelte. 

Mal fut il oncques d’Adam né, 

En sept doubles fut condempné 
Lamech et toute sa sequelle 
440 Par sentence je nesçay quelle. 

Se Lamech à la barbe lée, 

D’une sagette barbelée 
Occist Cayn par ignorance, 

N’y seroit pas sy grant vengeance 
445 Ne sy très grant pugnition 
Pour casuelle occision 
Corn d’estre pugny en sept doubles. 
Cil jugement fut assez troubles, ' 

Car quant Cayn occist son frere, 

450 Bien le sçavoit, c’est chose clere, 

Et Lamech le fist comme aveugle. 
Trop plus meffist le chétif beugle 
Quant le fait des femmes emprint 
Dont du tout il luy en mesprint. 

455 L’autre fait ne le damna mye 
Tant comme fist la bigamye 
Quoi que Jherosmes en recite. 

L’éure en puist estre mauldicte 
Quant deux en prist, ce fut grant deulx 
460 Pourquoy les prenoit ambedeulx? 
Pourquoy doncques ne s’advisoit 
Que femme seulle souffisoit 

A dix hommes, je dis à dix? 

Ne vouldroit aultre paradis. 

465 Les clers perdent droit et habit 
Pour Lamech et pour son despit. 

Dont vient tel droit, quel raison est -ce 
Que le meffaict d’aultruy me blesse ? 

A malle fin puisse il venir ! 

470 Pys ne me povoit advenir 

N’a homme que d’estre bigame. 

Je n’en puis mais si je le blasme. 

Car ce n’est mye chose sainte. 

Helas! que me vault ma complainte? 
475 II me faut endurer ma fievre : 

Ce seroit plus fort une chievre 
En. forme d’homme convertir 
Que ma franchise revertir ; 

Ce me fait le droit de Grégoire : 

480 II n’est herbe ne mandegloire* 

Qui y puisse mettre remede. 

Mon pleur aultre douleur concédé, 

Et se je me plains seulement 
Qui suis déposé tellement 
485 Que n’ay cure de moy deffendre, 

Vraye response n’y puys rendre. 

Qui me diroit : Tu es fraudé, 

De mal feu soyes eschauldé 
Ou tu peus force proposer. 

490 Je n’y sçauroye riens gloser. 

Car en vérité bien sçavoye 
Comment le contract faict avoye 

Si l’ay consenti et vôulu. 

Et si ne me fu riens tollu 
495 Par violence ne par force, 

Si ne me vauldroit une escorche 
Car les drois me sont au contraire. 
Quant on sçet bien que on doit faire, 
Fraude n’y est point insérée. 

500 La chose bien considérée, 

Ainsi d’injure n’y a point 
Qui y regarde bien à point. 

Je l’ay sçéu et consenti 
Et m’en suys trop tard repenti. 

505 Ma raison est toute bruyne, 

Je suis cause de ma ruyne. 

Et fût ma coulpe toute entière. 
Mieulx me vaulsist gésir en.biere. 
Ainsi feust il à mon vouloir ! 

510 Bigame se doit moult douloir 
Car il est cause de sa payne. 

Et si est s’espérance vayne. 

Sy m’esmerveil à grant planté 
Comment ung homme a voulenté 
515 De soy lier en bigamaige 
Par vœu de second mariaige. 

Je vouldroye qu’on escorchast 
Chascun homme qui s’efforçast 
Quant sa première femme est morte 
520 De prendre seconde consorte, 

Au moins si le fait n’ignoroit. 
Certes, se Perretle mouroit, 

Mieulx aymerois me faire pendre 
Qu’après elle aultre femme prendre. 
525 Mariage est mort langoureuse, 

La vie en est trop douloureuse. 

Qui mon jugement en croiroit 
Se m’aïst Dieu, on brusleroit 
Tous hommes qui se remarient 
530 Après ce qu’ils se desparient 

Par mort de leurs premières femmes. 
Tant sont confondus les bigames, 
Plato les excommunia, 

Car point de benisson n’y a, 

535 Es nopces de leurs assemblées 
Qui souvent se font en emblées 
Pour doubte de charivary. 

Pendu soit le chétif mary ! 

O bigamie, bigamie, 

540 Trop es contre moy arramie ! 

Tu me fais tes tourmens sentir 
Dont je suis tard au repentir. 

Mort, viens tost à moy sans attendre, 
Contre toy ne me vueil deffendre, 

545 Viens à moy, viens, mort tenebreuse, 
Mort morte, mort fiere et crueuse, 
May ne moy en feu ou en brese, 

Ou brusler dedans la fournaise. 

Mort, viens tantost pour moy presser 
550 Tant que ma douleur puist cesser ; 

Je meurs et si ne puis mourir; 

Ne riens ne me peut secourir ; 

Je n’en puys mais se je lamente. 

En toute heure suis en tormente. 

555 L'en dit que mort Jes maulx termine. 
Mais eeste douleur mon cueur mine, 

A ung coup mieulx finir aymasse 
Que de mettre mes pleurs en masse. 
La mort dont je meurs est amere. 
560 Las ! que ne le m’aprist ma mere ! 
Fuïr n’y puys ne renoncer ; 

Si vueil à mon frere annoncer 
Et aux aultres, qu’ils se guérissent 
Que de telle mort ne périssent. 

565 De bon trésor ses coffres ample 
Qui se chastie par exemple. 

Se vous voulez que je racompte 
De ma douleur et de ma bonté, 

Bien est raison que vous sachiez 
570 Comme fus prins et enlachiés. 

Je fus baisié et acolé 
Et fus estrainl et affollé 
Par doulx regars, par beau langaige, 
Tant que je mis mon cueur en gaige 
575 En remirant la pourtraiture 

D’ung des plus beaulx vouls de nature 
Que je syéusse en tout le monde. 
Avoit la chevelure blonde 
Resplendissant, bien atournéc 
580 Qui lors sembloit estre aournée, 

Le front remply, nect et poly 
Doulx visaige, gay et joly, 

Et les beaulx yeulx doulx et riants 
Amoureusement guerrians ; 

585 Le nez l>ien faict et la bouchette, 
Vermeille, riant et doulcette, 

Souef flerant, et par dedens 
Très bien ordonnée de dens ; 

Bien assis, et plus blanc d’ivire 
590 Le beau mentonnet pour déduire, 
Les oreilles et les buffettes 
Bien coulourées et bien faittes, 

La gorgette pollye et playne 
Où il n’apparoit nerf ne vayne ; 

595 Le col blans, rondet par derrière, 

Les espaulles et la maniéré 
Des bras soupples pour accoler, 

Plus beaulx qu’on ne pourroit doler ; 
Les mains blanches, les doys traitis, 
600 Les costés longs, le corps faitis, 

Et la façon de sa poitrine 
Parée de double tetine 
Rondette, poignant à eslite 
Ne trop grande ne trop petite. 

605 Du port la manière séure 
Et de rains belle compasseure 
Ne trop large ne trop estroicte, 

Les pieds beaulx et la jambe droicte, 
Et tout ce qui dehors parott 
610 De si grant beaulté la paroit 
Qu’il n’y avoit nulle defTaulte ; 

Ne fut trop basse ne trop haulte. 

Se dehors est belle sans lobe, 

La beaulté de dessoubs la robe 
615 Doibt bien estre considérée. 

Car la noble taille esmerée 
Dessignoit sa belle chair nue 
Ne trop maigre ne trop charnue. 

La motte et les choses sécrétés 
620 Avoit selon nature faictes 
Convenables à leurs delis : 

Les roses et les fleurs de lys 
Palissoient pour sa couleur : 

De là me sourdy ma douleur. 

625 Car quant je vey qu’estoit si belle. 
C'est ce qui fist mon sens rebelle 
Que riens n’y cust à amender. 

Mieulx me vaulsist mes yculx bander 
Au jour que premier l’advisay 
650 Et que sa beaulté tant prisay 
Et son doulx visaige angelique 
Dessoubs sa forme sophistique. 

Las ! com lors peu de bien sçavoye ! 
Advis m’estoit se je l’avoye 
655 Que je seroye dieu des dieux ; 

De là me vint pis, non pas mieulx. 

Je cuydoye monter aux nues 
Et voiler par dessus ies*grues. 
Tellement fus d’amours ravys, 

640 Mon cœur, tant com demourra vis. 

En portera douloureux signe. 

J’estois ainsi comme le cygne 
En Mandie ou en autre fleuve 
Du cygne, dit-on, que l’on treuve 

645 Qu’il chante quant sa mort approuche. 

J’ay puis oüy mainte reprouche, 

Mainte riote et mainte noyse, 

Mieulx me vaulsist noyer en Oyse. 

Je me plains, car par la véue 
650 Fut ma science decéue. 

Beaulté par l’ueil mon cueur navra 
Dont jamais jour repos n’aura. 

Fol est homs qui se tient en voye 
Contre les dars qu’amours envoie. 

655 Raison dist ailleurs que cy ens 
Es philosophes anciens 
On ne doit mye tant aimer 
Qu’on face de son doulx amer ; 

Helas et pourquoy tant amay 
660 Que pour aymer me higamay? 

Ne me souvenoit du proverbe 
Du serpent qui gisoit en l’erbe 
Ne du malice féminin : 

En la queue gist le venin. 

665 11 n’est si saige qui ne peiche 
Ne si belle fleur qui ne seiche. 

Ceste que si bien remiray 
Pour qui je pleure et gemiray 
Et qui m’a fait mut et taisant 
670 Estoit si belle et si plaisant, 

Angélique, doulce et benigne, 

Que de Jupiter estoit digne 
S’avoir la péust à mary. 

Las ! or ai le cœur trop marry. 

675 Car orendroit est tant ripeuse, ' 
Corbée, bossue et t ripeuse, 

Deffigurée et contrefaicte 
Que ce semble estre une contraite. 
Rachel est Lia devenue 
680 Toute grise et toute chenue, 

Rude, mal entendant et sourde, 

En tous ses faitz est vile et lourde, 

Le pis a dur, et les mamelles 
Qui tant soulloycnt entre belles, 

685 Sont froncées, noires, soullies 
Com bourses de bergier moullies ; 
Yeux a rouges, larmeulx et caves, 

La goutte au nez et tousjours baves. 
Esbahy suis quant je remembre 
690 La defTaçon de chascun membre 
Où tant avoit ouvré nature ; 

Or est si laide créature 

Qu'à regarder est moult horrible 

Et par dedans est mal paisible, 

695 Triste, pleine d’ennemitié 
Et toujours tance sans pitié. 

Quant on la regardoit jadis, 

Il sembloit que de paradis 
Féust deesse au doulx viaire, 

700 Tant estoit simple et débonnaire. 

Or est Medée la crueuse, 

Qrant tanceresse et batailleuse. 

C'est grant douleur, n'en doubtez mye, 
Quant femme devient ennemie. 

705 Se la doulce souef laitue 

Devient ronce poignant ague, 

On la cueille pour hors getter : 

Ra verdir ne peult pour tremper. 

Sy vouldroye par mon serment 
710 Que je peusse si bonnement 
Celle pour qui bigame suy 
Getter dehors sans aultre sy : 

Quant je la voy, le cueur me tremble ; 
N’est merveille, car il me semble 
715 Qu’à moy tous temps estriver vueille : 
En elle a trop amere fueille, 

En elle est la rose amortie. 

Et si point plus fort que l’ortie. 

Amours faillent, si croist la hayne, 
720 Douleur, courroux, regret, actaine. 

Se je dy beu, elle dist bou, 

Nous sommes comme chien et lou 
Qui s’entrerechignent ès bois ; 

Et se je vueil avoir des pois 
725 Elle fera de la porée. 

Tant est de maulvaise corée. 

Se je la reprens, el’ tourmente, 

Ne cuidez pas que je vous mente. 
Tant de maulx souffrir ne pourroye 
730 Ainçoys à mon vouloir mourroye. 

Se ceulx qui sont en mariage 
Ne souffroyent tel cariage 
Si com je fais las! suis tout las. 

Mais l’en dit que c’est le soûlas 
735 Des chétifs d’avoir compaignie, 

Et pource ne laissent ils mie 
D’avoir maux contre leur vouloir, 
Et si le seul se doit douloir 
Que d’estre seul, la douleur croisse 
740 Plus se plaint et plus a d’angoisse. 
Ceste Horloge trop m’oppresse : 
Nulle heure de noiser ne cesse. 

La langue de femme noiseuse 
N’est oncques de noiser oyseuse, 
745 Le son de la cloche surmonte. 
Femme jangleuse ne tient conte 
S’ elle dit chose sage ou folle, 

Fors que l’en oye sa parolle. 

Elle poursuit sa voulenté, 

750 Riens n'y a sur raison enté, 

Ainçoys luy est chose impossible 
De penser à chose loysible. 

Ne veult que son mary domine, 
Mais contre ses faicts abhomine, 
755 Soit bien ou mal, le convient faire, 
Et le mary souffrir et taire 
S’il ne veult estre lapidé. 

Nul hom tant soit bien embridé 
Ne sçet proprement pourvéoir 
760 Tant y puist il clerement veoir. 

Ce qu’elles ayment fault aymer, 

Et ce que heent, fault blasmer, 

Et reprouver ce que repreuvent 
Tant que leur intention preuvent, 
765 Dont aura assez à souffrir 
Cil qui à ce se veult offrir. 



Digitized by L^ooQle 




PREMIER LITRE 



29 



Quinze foys de nuyt et de jour 
Aura passion sans séjour 
Et sera tourmenté forment. 

770 Certes je croy que ce tourment 
Surmonte les peynes d'enfer 
Aux liens, ou feu ou en fer. 

Quant il y a faulte de vivre 
Et le mary assez n’en livre, 

775 Les femmes dient, c’est la somme. 

Que c’est par la faulte de l’homme. 

Et s’il y a choses assez 

Et des biens pour vivre amassés, 

Elles dient en vérité 
780 Qu’il vient de leur propriété. 

Les biens des hommes riens ne prisent/ 
Ains les confondent et desprisent ; * 

Les biens à elles attribuent 
Disant qu’elles fillent et buent 
785 Et que de l’ostel ont la cure. 

Se le mary par adventure 
Fait chose qui vingt livres vaille 
Ne le priseront deux et maille 
Envers les gains qu’elles feront. 

790 Mais à l’ostel prouffiteront 
Trois toilles par elles fillées 
Ou par leurs œuvres empillées 
Plus que tous les émolumens 
Faicts à chevaulx ou à jumens 
795 De terre où il a cent arpens. 

Ce tesmoignent entre eux serpens 

Et diront contre val les rues 
Que tout ce que beuf, charrues 
Pevent par labourage rendre, 

800 11 le convient ailleurs despendre ; 
Mais ce qui vient de la coulloingne 
Que l'en porte jouxte la loingne 
Nuyt et jour soustient tout l’ostel ; 
Chacune se donne los tel 
805 Que la coulloingne rien ne couste, 
Mais qui à la charrue adjouste 
Deux beufs, il convient ès greniers 
Fain, avoyne, mailles, deniers 
Herse, crible, rastel et besche 
810 Pour reverser la terre fresche. 
Fourche, flayel, van et houël. 

Tout ce il fault ou ung ou el 
En despens avant et arriéré. 

Et se l’aguille à cousturiere 
815 Est mise avecque la queloingne 
Elle fait trop bien la besoigne ; 

Et de l’une à l’autre saison 
Gouverne toute la maison. 

Les femmes se dient tout faire 
820 Et de leurs maris le contraire. 

Dont par force sont vainqueresses 
Tant sont perverses jangleresses. 
En leurs faits de raison n’a point : 
Jà ne les prendrez sy à point. 

825 Telle com l’autre, et telle est l’une 
Soubs le soleil et soubs la lune ; 
Une mesme condition 

Onl en leur juridiction. 

Contre bons mœurs chacune excede, 
830 De leur nature leur procédé : 

Sy les gouverne à ce [la] faire 
Et contrainct par tel exemplaire. 

Les droits sont plus cornus que cerfs 
Quand les maris faut estre serfs. 

833 Des femmes c'est trop grant meschiefs 
Car hommes doivent estre chiefs. 
Entreulx quand ils sont en privé 
Soit il estrange ou [bien] privé, 

' Cbascune en dira à sa guise 
840 Pour tousjours avoir la maîtrise. 

Par femmes, par leur desverie 
Est Tordre des choses perie. 

Ce n’est pas merveille trop dure 
Si le mary nuis temps ne dure 
845 Contre sa femme mal piteuse 
Envers la tençon rioteuse 
Que souvent leûr'sceit aprester, 

Car nul hom n’y peult contrester ; 

Non feroit Dieux, au mien cuydier, 

850 La place luy fauldroit vuydier, 

Qui le voir en oseroit dire 
Car il n’est riens de femme pire. 

Leur mauvaistié encommença 
Despuys le temps Adam en ça : 

855 Oncques puis qu’il luy meschéit 
Femme à son mary n’obeit. 

■ATHEOLUS. 

Comment Guy trouva soubs Symon 
Sa preude femme , sy fist mon. 
Laquelle cria si très fort 
Que Guy dist : Mamye, j’ay tort. 

ultre les tançons et les lymes 
Par six maniérés de sophysmes, 
La femme mayne l’omme à methe : 
860 Droit est que exemple vous mette 
De leur prévarication. 

Une sophistication 

Par la langue est assez prouvée. 

Guy avoit sa femme trouvée 
863 En sa chambre dessoubs Symon 
Qui la tapoit près du lymon. 

Après l'œuvre Guy se courrouce, 

Vers sa femme rechyne et grouce 
Et luy dit : Va t’en, folle femme, 

870 Dieu te confonde corps et ame ; 

Ta maulvaistié est manifeste. 

Lors fut sa femme toute preste 
De son mary redarguer, 

Et luy dist : Me veulx tu tuer? 

875 Dy, que sur moy trouvé tu as? 
Pourquoy ainsi mauldite m’as ? 
Pourquoy es tu ainsi martir? 

De toy je me vueil despartir. 

Las pourquoy si mal parler oses 

880 De tel fait que sur moy imposes? 
Ainsi fut bien deçeu mon pcre, 

Car il cuyda véoir ma mere 
Que soubs aultruy se marioit, 

Mais la veue luy varioit. 

883 Bien sçay que ma mere fust morte 
Par tel fait de semblable sorte, 

Et mes aiolles tellement. 

Chier mary, dy moy quellement 
Tu as pensé celle folye : 

890 Dont vient celle melencolie ? 

Chier mary, me veulx tu destruire? 
Veux tu que je vive ou je muire 
Sans forfaiture et sans raison ? 

Tu seroyes trop maulvais hom. 

895 Dy moy, que veulx tu que je face ? 
Et tantost le chétif l’embrace 
Et luy dit : Seur, je vueil ta vie, 

Car se tu estoyes ravye 
Du siecle si com fut ta mere, 

900 Ta mort me seroit trop amere. 

Lors dit elle : Il convient doncques 
Que tu recongnoisses que oncques 
Sur ce fait je ne fus coulpable, 

Ou je mourray sans nulle fable. 

905 Or dis tantost que c’est mensonge, 
Et qu’il t'est advenu en songe, ' 
Car par pareilles destinées 
Sont mes devantieres finées. 

A ce point ne sçeut que deffendre 
910 Le mary nice sans attendre, 

3 

En la presence des voysins, 

Des commères et des cousins, 
La main mist encontre son pis. 
Disant qu’il avoit mal ad vis, 
915 Et par serment se repentoit 
Et jura que menty avoit, 

Et qu’à tort l’avoit accusée : 
Ainsi fu sa femme excusée, 
Dont il deust estre bien hués 
920 Quant ainsi fu redargués. 



Comment Verris près sa charrue 
Fut d'une femme de sa rue 
Vaincu de l'orrible diffame 
Où il avoit trouvé sa femme. 

vec la langue est la véue 
Par le sophisme decéue. 
Verris assez le nous tesmoigne. 
Celluy Verris vit en besoigne 
925 Sebille sa femme espousée 
Dessoubs ung homme supposée 
Qui hurtoit du bout de l’eschine 
Aussi com se fust sa meschine. 

Le fait et l’œuvre renya 
930 Et jura que coulpe n’y a 

En luy affermant le contraire. 

Le bon homme ne sçeut que faire 
Ne scet lequel des deux il croye. 

Adonc devient plus blanc que croye. 
935 Le chétif fût tout esbaby 
Et pensa qu’il estoit traby; 

Fumant alla à sa charrue. 

Une voisine de la rue 
Laquelle estoit du fait aprise, 

940 A son seinct sa queloingne a prise; 
Ce fut Banchis la dame sage 
Qui moult sçavoit de beau langage. 
Vint aux champs de malice plaine : 
Au premier filloit rouge laine 
945 Et si en portoit de la blanche 
Mussée assez près de sa hanche. 

A basse voix a salué 
Celhiy qui estoit bellué. 

Il lui respond incontinant % 

950 Que querez icy maintenant, 

Ne quel adventure vous maine? 
Tantost mussa sa rouge layne 
Celle de malice couverte , 

Et en apres com bien apperte 
955 La blanche mist en sa courroye. 
Quant ce vint au bout de la roye, 

Eu sa quenoille la changea 
Pargraut cautelle l’estrangea. 

Adonc le bouvier s’esmerveille 
960 Quant il vit blanche la vermeiHe, 
Moult fut pensif et toutes voyes 
Quant il eut labouré troys royes 
Luy enquist que c’estoit à dire. 

Elle respondit : J’ay grant ire 

065 De ce que deux testes avez. 

Je ne sçay se vous le sçavez, 

Mais je les voy appertement. 

Non ay, dist-il certaynement. 

Tasta son chief à deux mains si 
970 Que bien cuydoit que fust ainsy, 

Et puis a dit que bien sçavoit 
Que la véue faulce avoit, 

Que Sebille estoit voir disant 
Et qu'à tort l’alloit desprisant. 

975 Banchis, en faulceté ahille, 

Luy jura adonc que Sebille 
Pour tout le monde entièrement 
Ne luy feroit faulx serement, 
Certes, Verris, bien fait à croire : 
980 Sebille vous dit chose voire. 

Ainsi Banchis la coustumière 
Luy fist belluer la lumière : 

Dit que l'oreille ne la veue 
N'a voient pas la chose véue. 

985 Ainsi seroit homs redargus 
S'il avoit tous les yeux Argus, 
Puisque femme le prent en cure. 

Femme de vérité n’a cure 
Femme dit que la touche ment 
990 Et confute l'attouchement 
Par argumens et par fallace. 

De plusieurs exemples parlasse, 
Mais ung pour briefté doit souffire. 
Aultrefoys avez ou! dire 

995 Comme Framery réprouva. 

L'ami de sa femme trouva 
Que en son lit, par nuyt obscure, 
Hocher faisoit sa couverture ; 

Fort le saisit par les cheveulx 
1000 Et lui dist : Prens ce, se tu veulx, 
Pourquoy es tu icy venu? 

Larron, tu seras bien tenu. 

A sa femme dit Framery : 

Doulce seur, bien sera marry, 
1005 Mais que bien le puissiez tenir. 

Sa femme en laissa convenir 
Et alla quérir le pestail : 

Il avoit léans du bestail. 

La femme qui ne fût pas yvre 
1010 Son amy franchement delivre, 

Et amena l'asne en son lieu : 

Du méfiait paya le tollieu, 

Par le fol conseil de sa femme 
Laquelle couvroit son diffame. 
1015 Framery fiert et s'esvertue 
Tellement que son asne tue 
Et que du pestail l'assomma, 

En ferant larron le nomma ; 

Puis alluma de la chandelle, 

1020 Et quant il vit la grant cautelle, 

En plourant luy fist triste feste 
Et luy dist : Brunei, bonne beste, 
Pas ne l’avoye desservy. 

Trop mal à toy ad viser vy. 

1025 Lors la femme se recoucha 

Et jura qu’aultre n’y toucha 
Et que nul aultre n’y senty : 

Toutes voyes elle menty. 

Framery cuidoit par saint Cosme 
1030 Que ce féust songe ou fantosme; 

O sa femme s’alla couchier 
Si comme vous l’ouez touchier : 

Fut redargu par cest exemple 
Qui nous est baillé assez ample. 

1 033 A mete de faulx est mené 
Le fol mary mal assené : 

De femme ne se peult deffendre. 

De la lune nous font entendre, 

Par parolles et par revel 
1040 Que ce soit une peau de vel ; 

Combien que ce soit impossible, 
Veullent prouver que c’est loisible 
A croire ce et plus grant chose. 
N’est nul qui contredire l’ose 
1043 Ne soustenir à l’encontre, ains 

Convient que par amours contrains, 
Ou par tançon on leur accroye 
Et qu’on dye que l’on les croye. 
Faindre et dissimuler convient, 

1030 Bien le sçay et bien m’en souvient. 
C’est merveille quant femme tonne, 
Car à tous les dyables se donne 
Affin que pour ce soit créue : 

Jamais n’en seroit recréue, 

J 053 En parjurant faintement ploure, 

Tant plus ment et tant plus fort jure, 
Mains y croy, car voir ne sçait dire 
Et se voir dist, lors rougist d’ire. 

Des exemples y a assez 
1060 Qui cy ne sont pas amassés, 

Que pour briefté convient passer 
Et si ne vous veuil pas lasser 
De trop parler de leur afiaire, 

Car j’ay ailleurs assez à faire. 



Comment Salomon , tant folastre. 
Pour femme fut fait ydolastre. 

Et pour femme qui le remort 
Mengea le morseau de la mort . 

1065 Mc es femmes Salomon vainquirent, 
(*53 Et en la fin le desconfirent. 

Par femme fut si ordonné 
Et par leurs blandices mené 
• Jusques à mette de cuydier ; 

1070 Hors de loy le firent vuydier 
Pour les ydolles adourer. 

Oncques ne sçeut tant labourer 
Que il y peust mettre remede. 

Fraude de femme tout excede ; 

1075 Art ne raison n’y vault pas maille, 
Quant homs la croit, que il ne faille 
Que dedans ses las soit chéu. 

Quant Salomon en fut deçeu, 

Lors de son meffait se douloit, 
4080 Et dit que retourner vouloit. 

Il fut mené par la cité 
Par devant l’université 
De tous ceulx qui le vouldrent voir 
Mais oncques n’y peult pourvéoir. 
1085 Puis que par femenins desroys 
Fut prins le plus sage des roys 
Salomon plain de sapience, 

Et qu’il abusa de science 
Par femmes et par leur riote, 

1090 Donc est cil fol et ydiote, 

Et plus que fol qui aux parolles 
Croit des femmes nices et folles. 

En la fin en a mal loyer ; 

Plourer, gémir et larmoyer 
1095 En convient et grans et petits 
Si corn je fais qui suis chetis, 

Le plus chétif de tous clamé 
Pource que je suis bigamé, 

Et tourne ce devant derrière, 

1100 Serf des serfs en toute maniéré. 



Comment par femme, somme toute 
[Si] fut chevauché Aristoute : 

Qui ne Veust veu, n’eust pas cuydé 
Que jamais se laissast bridé. 



toHf emmes sçavent plus d’une note. 
^^Quc prouffita à Aristote 

Péri ermenias elenches, 

De visées en plusieurs branches, 

1105 Priores, posteres et logique 
Ne science mathématique? 

Car la femme tout surmonta 
Adonc que par dessus monta 
Et vainquit des maistres le maistre : 
1110 Au chief luy mist frain et chevestre. 
Mené il fut à silogisme, 

A barbarisme et à risisme; 

Son cheval en fist la moynesse 
Et le poingnoit corn une asnesse. 
1115 La joincture trop se haucha 
Lors quant le masle chevaucha ; 

Le gouverneur fut gouverné, 

Et le gendre fu alterné. 

Elle jest agent et il souffiroit, 

1120 A hannir soubs elle s’offroit : 

Là fut Tordre preposteré 
Ce dessus dessoubs altéré 
Et confondu, car mal s’accorde 
Psalterion à decacorde. 

1125 Certes ceste chevauchéure 
Fut incongrue et mal séure. 

En ce fut grammaire trahye 
Et logique moult esbahye. 

Là ne sçavoit parler nature, 

1130 Pour ce que Venus et luxure 
Est aux décrépits interdicte. 

Luxure puist estre maldicte 
Quant tellement se supposa 

Et qu’à tel fait penser osa. 

1135 II la voult après chevaucher 
Pour soy en amour exaulcer : 

En ce fu de sens mal garny 
Car par elle fut escharny. 

Elle le deçeut aussi en ce 
1140 Qu’elle n’eust point de conscience. 
Au descendre dessus la crouppe 
S’en alla, et luy fit la louppe 
Par maniéré de moquerie. 

Je ne sçais par <juel desverie 
1145 Osa à l’envaïr entendre 

Quant sa verge ne pouvoit tendre. 
Nature damne le viellart : 

Oultre povoir par son viel art, 

Plus appete qu’il ne peult faire : 
1150 Double pechié luy est contraire. 
Des chevaulx la condition 
Avoit selon m’ entencion 
Sy avoit force de nature, 

Et de raison et de droitture, 

1155 Pourquoy n’y vindrent ils le cours, 
Pourquoy ne firent ils secours 
A leur ministre et à leur maistre? 
Je ne sçay comment ce peust estre. 
Que diront les logiciens 
1160 De leurs sophismes anciens, 

Quant leur docteur et leur seigneur 
Fut à confusion greigneur 
Qu’oncques mais ne fut fol tondu? 
Plus ne peut estre confondu. 

1165 Las! que dira philosophie 
Quant figure d’emphibolie 
A le grant maistre decéu ? 

Oncques tel fait ne fut véu. 

Femme fut chevalier, et Tomme 
1170 Fut le cheval portant la somme, 
Embridé soubs barbe chenue ; 

Par cest abus est advenue 
Aux arciens continuelle 
Confusion perpétuelle. 

1175 Des maulx loups soyent ils mengiés 
S’ils ne s’en sont despuis vengiés ! 

Cest livre preuve clerement 
Ou que soye, en quel ellement 
Je suis mené à ceste mette : 

1180 N’est qui remede m’en promette. 

Car ma femme est trop mal charmée : 
Tousjours est de tançons armée, 

Dont je suis mis en grief tormente. 

Je souspire, ploure et lamente, 

1185 J’ay pire mal que fievre quarte, 
Comment noterai ceste quarte? 

Je ne la sçay intituler 
Fors tousjours plorer et huler. 

Car femme si a tel vouloir 
1190 Que tousjours veult noise esmouvoir, 
Et aflin qu’elle puist troubler 
Son mary, elle faict doubler, 

Voyre repeter d’une pose 
Bien dix foys une mesme chose. 

1 1 95 La chose troys foys recitée 

Veult encore estre repetée. 

Semblant fait que point ne l’entende, 
Et ne cuidiez pas qu’elle tende 
Fors à son mary courroucier : 

1200 Le bon homme n’ose groucier, 

Vueille ou non, il faut que paix quiere 
Pour doubte qu’elle ne le fiere ; 

Elle glose tousjours le pire, 

Pour ce ne scet l’homme que dire, 
1205 Et ne scet lequel il doit faire, 

Car il voit bien qu’il ne peut plaire : 
Soit en parlant, soit en taisant. 

Son fait est tousjours desplaisant. 

Et luy dit la male ennemye 
1210 Que pour honneur ne le dit mye. 
Adonc est moult fort assailly 
A riote n’a pas failly, 

Contre soy est tendu le las, 

Que fera donc le pouvre las? 

1215 De quoy se pourra conforter? 

Trop a pesant fais à porter 
Contre tançons de males gloutes, 

Des mal paisibles presque toutes : 
Surmonte fievre continue 
1220 Leur riote trop continue. 

Tous les sens de l’homme se deullent ; 
Ils ont droit se plaindre, se veulent, 
Des femmes et de leur oultraigc 
Puisqu’elles sont en mariage : 

1225 L’omme font troubles et irés 

Tant que ses sens sont empirés. 
Premièrement, n’est pas merveille, 
Noise fait asourdir l’oreille : 

Trop nuyt son de femme qui noyse, 
1330 Je le sçay bien, dont il me poise. 

En femme n’a point de silence, 

Car par la sensible excellence 
Est le sens d’homme corrompu, 
Dont je suys sourd et tout rompu. 
1235 Ceste horeloge tousjours sonne 
Tout estourdist et tout estonne. 

A crier tant se détermine 
Que l’ouyr me destruit et myne. 
Apres tel tonnent me demayne 
1240 Qu’on voit de mes yeulx la fontaine 
Ruisseller contre val ma face, 

Force de plours mes yeulx efface : 
En plourant toute se deflue 
La substance de ma véue. 

1245 En mes larmes n’a nul séjour, 

Je veille de nuyt et de jour ; 

Par riote me convient faire 
Tout ce qui est aux yeulx contraire. 
Il n’est riens qui puist travailler 
1250 Les yeulx tant com fait le veiller. 

Ma femme contre moy revelle, 

Mon chief par tançons esservelle ; 

En mes yeulx apparent les fosses. 
Tant ont getté de larmes grosses, 
1255 Dont ma lumière n’est pas vraye, 
Pou voy fors quant le souleil raye ; 

Et en après pour la foiblesse 
Du rume qui mon cervel blesse, • 
Mon nez ne peut riens odorer, 

1260 Roupies luy convient plourer. 

La naryne [est] d’umeurs remplye 
Qui la corizc multiplie 
Et faict aller le matcrel 
Jusques au col ou hasterel, 

1 265 Car l’humeur y assemble toute 
Dont le nez souvent me dégoutte. 

On dit quant le chief est enferme 
Il n’y peut avoir membre ferme. 

Tous se deulent avec le chief, 

1270 Tous participent au meschief, 

Dont les enrumés sont péris 
Et plusieurs morts par tels périls ; 
Comment me faut mon nez mouchicr. 
Si ne sçay la cause touchier 
1275 Dont me vient materel ou rume? 

Car douleur tout le sens me hume, 

Si n’est merveille se je bloise ; 

Trop suis dolent, dont il me poise. 
Mon cœur est oppressé par yre, 

1280 Certes je n’ay talant de rire. 

Le chief me deult, ne suis pas aise 
Desvoyé suis par tel mesaise. 

Après j’ay perdu le gouster : 

Au gousl ne puis rien adjouster. 

1285 La femme par usaige muche 

Dessoubs mortier ou dessoubs huche 
Ce que à son mary doit plaire : 

De la viande qui mal flaire 
Luy offre quant il veult menger : 
Crueusement s’en scet venger. 

1 290 Elle répond la viande bonne 
Et de la mauvaise luy donne, 

De celle qu’on doit reffuser 
Et ne sçet de son goust user. 

1295 Si veult poys, elle fait porée 
De raves ou de cicorée ; 

Si veult poisson, chair luy apreste, 
Tant est elle maulvaise beste. 

S’il veult vin, il aura cervoise, 

1300 Ainsi m’en est, où que je voyse. 
Ainsi Perrette me tourmente. 

Se la viande estoit sanglante, 

Il faut que je la mengue ou boyve 
Et que maulgré moy la reçoyve. 

1305 Je n’en puys mais se je la double, 
Elle met sa pensée toute 
A me troubler et empescher ; 

Rien ne m’y vault tout mon prescher. 
Si je vueil blanc pain ou gastel, 

1310 Elle retourne le cas tel 

Que j’ay gruau plain de levain, 

Affiri que plus me semble vain. 

De la langue mal aflrainée 
Mal disant et désordonnée 
1315 Vueil icy cognoistre ou nyer : 

Dieu la vueille excommunier ! 

Je dy la langue Perenelle : 

Elle est de trop parler isnelle 

Et en parlant à double ment, 

1320 Pourquoy je péris doublement. 

Ma langue n’ose barbouyllier, 

Tant craint celle de ma moullier. 
Quant est présenté, elle m’atourne 
Tel que ma parole retourne 
1325 Et est par sa jangle cassée. 

Je ne sçay de chose passée 

Ne du temps présent riens retraire 

Qu’elle ne die le contraire. 

Mon nom diminue et diffame, 

1330 Et toutes mes parolles blasme. 

Je spis honteux, ne sont pas truffes 
Car moult souvent me sert de buffes. 

Jadis, ou temps que je pouvoye, 

Es courtils puissamment fouoye 
1335 Deux foys ou trois sans demourer, 
Bien y sçavoye labourer 
Et toucher à la molle cuisse. 

Mais com orendroit plus ne puisse 
Toucher ne labourer Perrette 
1340 Que pou ou néant, car ma pharrette 
Est vuyde et mon arc ne peut tendre, 
Dont je n’ay de quoy moy deffendre. 
Se me fault faillir à ma proye. 
Perrette forment me guerroyé 
1345 Et torche, fiert et esgrataigne, 

De ses ongles par grant attaigne 
Souffrir me fait ses felonnyes, 
Souvent me souloye jouer 

Par grand soûlas admonesté, 

4335 Or ay je passé mon esté, 

En y ver suis qui me deveure, 

Nulle puissance ne demeure 
Qu'en diroye? bien voy l’a sans doubte 
Que j’ay perdu ma vertu toute. 

4 360 Bien voy qu’impotence me nuyt. 

Huit fois ou neuf en une nuyt 
Jadis souloye soulasser 
Et accoller et embrasser : 

Orendroit plus ne me soûlasse 
4365 Par ce que suis froit corne glace, 

Ma femme veult et je ne puis ; 

Ses droits requiert souvent de puis 
Que je luy refisse à payer : 

Je fais le sourd pour délayer, 

1370 Elle tence en pleine audience 
Et je vucil par impacience 
Tout laissier, elle le refbse ; 

Et se je de demy tou* use, 

Perrette double et fait grant noise ; 
4375 Lors est envers moy mal courtoise, 
Point ne cesse ne ne repose, 

Tous scs droits allégué et propose 
Mon impotence est annuncée, 

Et dit, se la bource froncée 
4380 Ne peult payer le droit pour elle 
Que j’auray peyne corporelle : 

À ses ongles me veult pillier, 

De mes cheveux plus dung millier 
Par fureur derompt et arrache, 

4 

4385 Le sang fait yssir de ma face ; 

Tel fait chascun jour renouvelle 
Celle mauldicte Perrenelle. 

Riens envers elle, c’est tout cler 
N’y vault espée ne boucler ; 

4390 Je suis vaincu, ou je pers place : 
Souvent appert sur moy la trace. 
Mon varlet lors convient qu’il aille 
De loing regarder la bataille 
Mais n’ose vers moy accourir 
4395 Ny ne m’oseroit secourir : 

Trop craint celle qui se rebelle, 
Qui envers moy est ainsi felle. 
Trop craint celle qui se rebarbe 
Qu’el ne le preigne par la barbe 
4400 Si com je suis souvent tenus , 
Arrier refait les saults menus, 

Bien voit le lieu n’est pas s’eur, 
Dehors m’attent en mal ’eur. 
Adonc y survient la nourrisse 
4405 Et crye hault com folle et nice : 
Dame, vecy se Dieu me sault 
Le garçon qui a fait ung sault ; 

En la ville s’en va esbattre, 

Tout par moy me laisse debatre. 
4440 Riens* ne fait. Il soit par la gueule 
Pendu, car il leisse a moy seule 
De la maison toute la cure 
Et de l’enfant la nourriture 
Et d’autre part se m’aist Dieux. 
4445 Les nourrisses ès aultres lieux 

Ne sont pas ainsi ornées. 

Chiers tenues et honnourées 
Sont partout ; il n’y a nourrisse 
A qui l’en ne fasse service, 

1420 Et les maisgnies qui les servent 
La grâce des dames desservent. 
Bien sçait la nourrisse poser 
Qu’el doit dormir et reposer, 

Boire et menger à voulenté 
1425 Affin qu’elle ait lait à planté, 

Puis dist que l’on donne à randon 
Ailleurs à chascune grant don, 

Or dist cest seigneur j’ay servy ; 
Puis l’heure que m’y asservir 
1430 Autant de mon prouffit y fais je 
Gomme d’ahéner le rivaige. 

Je suis à luy mal assenée, 

Bien voy que suis infortunée, 

Car les aultres sont plus heureuses 
1435 Et ne sont pas tant curieuses. 
Grant peyne est céans amassée 
Combien que je soye lassée 
De ce que toute jour traveille, 

Sy convient il que par quyt veille. 
1440 Lors la nourrisse mal estable 
S’en va droit à l’uys de l’estable 
En tençant, mon cheval deslye, 

Et qui pis est, par sa folye, 

Le bat et le met en exil 
1445 Hors à la pluye ou au grésil. 

Cest despit me fait la truande 



Digitized by L^ooQle 




52 LE LIVRE DE MATHBOLUS 

Sy com sa dame lay commande. 

Et s’il advient par adventure 
Qu’il demeurt soubz la couverture 
1450 Après les tensons vrayement 
Sera estable pourement. 

Quand Perrette me veult tencer 
Et ma nourrisse foit commencer 
En son ayde s’abandonne, 

1455 Et le droit à sa dame donne. 

Se Perrette dit en huant 
Que je soye chievre puant 
La nourrisse tost le tesmoigne 
Et s’entremet de la besoigne 
1460 Dont bien sçay que point ne m’ayme elle 
Et si n’a laict en sa mamelle 
Lors l’estrainc, fait semblant de traire, 
Puis fait l’enfant crier et brayre, 
Secrètement luy fait moleste; 

1465 Tout ce fait la mauvaise beste 
Pour moy courroucer et grever. 

On ne la peult du lit lever 
L’orde nourrisse paresseuse 
Nyce, jangleuse, rioteu$e ; 

1470 Envys la voit on oneques rire, 

Mais bien sçet tancer et mauldire. 

Quant on luy dist quelle se lieve 
L’eure d’appeler n’est pas briefve 
Envys se lieve, la chetive, 

1475 En murmurant, tance etestrive 
Et suppose qu’appelleroye 



Digitized by L^ooQle 




PREMIER LIVRB 



53 



En veillant faint ronfler doye ; 

Si advient que le cul luy souffle 
Aulcuneffoys quant elle roufle 
1480 Et quant par cryer est contraincte, 
Lentement par parolle faincte 
Respond : Eh ! que voulez- vous, sire? 
— Lieve sus, viens s’y l’orras dire, 
il est nuyt, encour dormiray 
1485 Quant sera jour, à vous iray. 

— Jour est, je le voy playnement 
Or, lieve sus, appertement. 

Adonc se plaint à haulte voix : 

En dieu, dit-elle, je la voys. — 

1490 Lieve sus sans demourer va — 

Hé dieu, quel homme est-ce donc la? 
Je cherche ma cotte crotee 
Et quel dyable la m’a ostee? — 

Or sus, haste toy. — Je suis preste. 
1495 Puisçà, puis là, tourne sa teste, 

Puys prent ses membres à grater 
Ou les eslend pour dilater. 

Je vays, je vays, se dit souvent 
Mais du venir ne tient conveüt : 

1 500 De paresse lit la leçon 

Tardive comme un limasson 
Perrette à hault crier s’eslaisse : 

Qui est qui dormir ne nous laisse? 
Nous ne pourrons huy mais durer, 
1505 Nous avons assez à curer. 

Pour ce voir, certes, je vouldroye 
Qu’il fust où je souhaiteroye, 

De nous seroit assez arriéré, 

Et puys dist à sa chambrière : 

1510 Mal fais, point ne te lèveras, 

En son d’espit riens n’en feras, 
N’obeys pas à sa demande, 

N’en fais rien puis qu’il le commande, 
Par le crucifix est-ce fable? 

1515 Son varlet gist dedans Testable 
S’il veult, si le voyse appeller. 

Quand j’oy Perrette freteller 
Je me tais, si fault faire pause, 

Ses tanceries sont sans glose : 

1520 De moylaidir est courageuse, 

Et de trop parler oultrageuse. 

Quant fureur en son corps procède, 
Par force convient qu’on luy cède 
Se je dy mot, elle me touche 
1 525 De la paulme près de la bouche ; 
Quant contre moy la voy mouvoir 
Vuydier m’estuet par escouvoir. 

Je sens trop mal partir mon jeu 
Par delà les monls de Mongeu 
1 530 Où assez plus loing vouldroye estre 
Ou de la paradis terrestre. 

Las! pourquoy .suys je né de mère 
Tant oppressé en grief misère? 

Las ! pourquoy ou tenebreux centre 
1535 Ne fu pery dedans le ventre? 

Las ! pourquoy vis chaulx et hallé 

Par les ongles qui m'ont pelé? 

Il me fault languir en griefz paynes 
Toutes mes prières sont vaynes. 

1540 D’aultre part vuyde est ma prouesse 
Mes dons sont vains, ma vertu cesse, 

De pis avoir suys deffiez, 

Mes cinq sens sont mortifiez, 

Mes yeulx ne peuvent regarder 
1545 Car grant langueur les fait tarder 
Tant me griefve veoir à Tueil 
Comme chauves souris au soleil. 

Je ne puys à goust savourer. 

Ne je ne puis rien odorer, 

1550 Si ne puis taster de mes mains ) 

Tant comme souloye, mais mains 
Et de mes oreilles n’oy goutte : 

Ainsi se meurt ma vertu toute ; 

Nature est en moy affoiblie, 

1555 Toutes ces choses y oublie. 

XJ e qui jadys souloye faire 

Les beaulx dictiers et à chief traire 
Dedans l’estude florissant 
En ma lyesse nourrissant 
5 Ay dur temps non pas par vieillesse, 
Mais riote qui trop me blesse 
Devenir me fait décrépit, 

Sans avoir trefves ne respit. 

En dormant je songe batailles 
iO Pis en la fin qu’aux commençailles ^ 
i’ay mon sens tousjours bataillant 
Et en dormant et en veillant. 

N’est pas merveille si m’ennuye 
De languyr en si dure vie. 
i5 Vie m’est trop pis que la mort, 

La mort cesse quand elle amord ; 

Mais ce tourment tous temps me dure, 
Et si convient que je l’ebdure. 

Par moy qui meurs à grant martire 
20 Doit on à tous les aultres dire 
Que ceulx de marier se gardent, 

Et qu’à cest exemple regardent 
Pour eschiver femme et son art. 

Quant la prouchayne maison art 



Digitized by L^ooQle 



58 



LE LIVRE DE M4THE0LUS 



25 Où l’en y voit le feu bouter, 

On doit de la sienne doubter. 

S’il est aulcun si papelart 
Qui de femmes ne saiche l’art 
Cy en droit ce ditié lise 
30 Et les bons mots pour soy eslise 
Il trouvera enseignement, 

Mais qu’il en use saigement. 

Tu qui liras dedans ce livre, 

Fay que des femmes te delivre : 
35 Sy tu voys leurs oppinions, 
Leurs meurs et leurs condicions 
Que je diray s’en ay licence, 
Bien croy que par juste sentence 
Devers ma partye seras, 

40 Et par droit les condampneras. 

La femme est tousjours rioteuse 
Jangleuse, dure et despiteuse ; 
La paix est par elle bannye, 

A rebours dit la letanie, 

45 La parolle Dieu, et la messe, 
Souvent mauldit en sa promesse. 
Ma femme les tenebres chante, 
Ve et lamentacion hante ; 

Elle mauldit à chascune heure, 
50 Ou elle tance ou elle pleure. 
Chascune femme dit et note 
A son mary yceste note, 

* A toutes heures chante et sonne, 

Trop parest parverse personne 
55 Aux respons sceit crier et braire 
Pour les tenebres contrefaire. 

Par ve se commence l’antienne ; 
C’est aux maris douleur et peine. 
Toutes heures ainsi commence 
60 Que elle ploure ou elle tence ; 

Le mary l’oyt, vueille ou ne vueille : 
Si n’est si hardy qu’il s’en dueille 
Pour ung mot rauroit ung millier ; 

11 fault qu’il vuide le caillier 
65 Et que de sa maison tost ysse, 

Tant luy fait la desloyal lysse 
Qu’il convient que l’omme s’en fuye. 
Il est vray que fumée «et pluye 
Et femme tançant sans raison 
70 Chassent l’ommc de sa maison. 
Quant la femme tance et débat, 
Souvent commence le débat ; 

L’eaue pourrist et la fumiere 
Gaste les yeulx et la lumière 
75 Et les fait par force plourer : 

Ainsi n’y peut plus demourer. 

Affin que la riote meuve 
La femme faint que elle treuve 
Son mary prins en advoutrie, 

80 Encontre luy contend ou crie, 

Ou fiert l’enfant affin qu’il braye, 

Et n’a talent qui la rapaye. 

Le poisson sans eaue habiter 
Ne peut, femme sans labiter, 

85 Et sans tancer aulcunement. 

Dont je dis que cerlaynement 
Entens bien en ce que tu lys, que 
Elle resemble au basilique ; 

C’est ung serpent dont Dieu te gart : 
90 Les gens occist de son regart. 

Retiens bien pour toute doctrine : 

Le fuyr en est medicine. . 

Trop plus asséur est li hom _ 
Avecques serpent ou lyon 
95 Qu’a vecques femme qui estrive : 

Je le preuve par raison vive. 

Tu peus toutes bestes sauvaiges 
Domter par lyens ou par caiges. 

Par art ou par subtilité, 

100 Et mener à humilité; 

Ce ne peux faire de t’ espeuse 
Pource qu’elle est trop orgueilleuse. 
Se tu povoyes ung empire 
Par ta bataille desconfire, 

105 Ne pourroyes tu femme vaincre, 

Ce me dist l’ystoire du paintre, 

Et l’Escripture le tesmoingne, 

Il n’est nul qui ne la ressoingne. 

Se veoir en estait congnoissant, 

110 11 n’est homme tant soit puissant 
Qu’il ne soit en la fin vaincu 
Par la femme et [par] son escu : 

Vecy l’exemple que l’on nomme. 

A Monstereul eust ung jeune homme 
115 Appert et hardy, merveilleux, 

Fumeux cstoit et bataillon*. 

Ja brigue n’y fat cschappée, 
Tousjours avoit main à l’espéc, 

Il ne doubtoit estoc ne taille, 

1 20 Et ne queroit que la bataille ; 

Tant fut de perverse nature 
Que de paix trouver n’a voit cure. 
Albar il ostoit sy félon 
Qu’il n’avoit ne frain ne raison ; 

1 25 Tant alla et tant cbaria 
Qu’en la parfin se maria 
Comme fols et oultrecuidiés 
Chétifs et de tous sens vuydiés. 
En mariage se voua 
130 Et de l’estroit neu se noua. 

Quant il fut dû lyen lyé 
Dempté fut et humilié, 

Car il trouva femme rebelle 
Qui les pompes du fol rappelle. 

1 35 Comme déesse de bataille 
Ses coustures [el] Iuy retaille, 

U n’est si hardy qu’il estrive, 

Car il n’y scet ne fons ne rive. 

En ce point peut de «Jueil crever, 
140 II n’ose le sourcil lever 

Vers sa femme quant elle jure 
Qu’el ne le preigne par la hure. 

Il ne cuydoit pas que ftist telle : 
Si luy convint trouver cautelle. 
145 Quant sa femme le molcstoit, 

De la maison où il estoit 

S'en despartoit en tapînage 
Et s’en alloyt au voysinage 
A ses compaignons lamenter 
i50 Et de ses douleurs dementer. 

II fut si ramené des meures 
Que las se clame en toutes heures r 
En plourant fort se mauldissoit 
Et soy méisme desprisoit 
155 Par impacience mené 

Corn chétif, de male heure né* 

De ce que marié estoyt 
A celle qui le tempestoit. 

Il m’estuet faire le semblable : 

160 Je lieve du lit ou de table 
Ne je n’ose donner response 
Ains m’enfuis mussier en esconse. 

. Perrette me fait pestillence, 

Plus la crains que mal de pilence, 
165 Car je sçay bien que son tonnoirre 
Ne se peut convertir ne taire 
Sans fouidroier ou tempester. 
Pource n’y ose plus ester. 

Je m’en fuys, ou treves requier 
170 Car ma thé suys en l’eschiquier. 

Sy te pry que bien t’en souviengne 
Que tel meschief ne t’en adviengne. 
Chastie toy par tel mémoire, 

Car à l’expert en doit on croire 

Comment Cal fume son procès 
Plaidoit à la cour des excès 
Et après son tort pour refuge 
Alla monstrer son cul au juge. 



175^1^ ert es ainçoys se cesseront, 
H^Les oyseaulx plus n’y chanteront 
Ne les gresellons en esté, 

Que femme ait telle potesté 
180 Que sa langue peut retenir 
Quel mal qui en doie advenir. 
Calfurne en fut bien accroppie, 

Plus jangleresse qu'une pie, 

Car pas ne plaida saigement, 

185 Son cul monstra en jugement; 

Par son fourfait tant desservy 
Que toutes femmes asservy 
Chascune est privée et chacie 
De porter fait d'avocacie. 

K toutes femmes fist dommaige : 

190 Par sa langue, par son oultraige. 

De sa langue sont heritieres 
Et de sa coulpe personnieres 
Par raison de succession ; 

Pource par condempnation 
1 95 Par droit sy com j'ay entendu 
Leur a l’en tousjours deffendu 
De jugemens examiner 
E l de causes patrociner . 

Aussi lisons d’une Juise 
200 Marie la sœur de Moyse : 

Jangleuse fut et orgueilleuse, 

Pour sa jangle devint lepreuse 
Perçusse de raésellerie, 

Chier compara sa janglerie. 

205 Pourquoy fut la corneille noire ? 
Aulcuns auteurs nous font accroire 
Que jadis souloit estre blanche : 

Or est muée sa semblance 
Pource qu’elle fut jangleresse 
210 Et mesdisant et menteresse, 

En congnoissance de ses blasmes. 
Qu’ainsy fussent ores nos femmes 
Muées par vertu divine 
Pour changer leur mauvais ourine ! 
215 S’il en estoit en mon vouloir 

Nul homs ne s’en devroit douloir : 

A l’ennemy en vérité 
Fut pour la femme recité 
Que Dieu en qui tout bien habonde 
220 Eust donné grant paix au monde 
S’il ostast les langues mauldites 
Aux femmes de parler mal duictes. 
Par femme sourt et meut la guerre 
En maint pays, en mainte terre; 
225 Sy semble que par raison folle 
Leur fut donnée la parolle. 

Qui oseroit Dieu accuser, 

. Il ne s’en pourroit excuser 
Qu’il n’armast les femmes perverses 

230 Et leur doonast langues diverses, 

Si veoit les maulx advenir 
Et s’il n’y veult point subvenir. 

Bien croy que miracle seroit 
Qui un muet parler feroit, 

235 Mais certes cil qui pourroit faire 
Femme bien esméue taire, 

Feroit assez plus grant merveille. 
L’une n’est à l’autre pareille : 
Pourquoy sont femmes plus noysives 
240 Playnes de parolles oysives, 

Et plus jangleuses que les hommes? 
Car elles sont d’os et nous sommes 
Faicts de terre en nostre personne : 

Os plus hault que la terre sonne. 

245 Or veez quel conclusion 
Qui nous tourne à confusion. 

De nature leur vient à toutes 
Qu’elles sont folles et estoustes. 

Ainçois qu’ung hom soyt marié 
250 N’avec espouse apparié 
Soit riche, poure ou paillait. 

Il est gay, joly et gaillart. 

Tant eslevés qu’au vray compter 
Achilles cuide surmonter, 

255 Et à plus hault degré venir 
Ne se scet comment maintenir. 

Il chante, il sault ou il chevauche 
Assez plus grant qu’il n’est se haulce, 
Souvent fait ses cheveux laver, 

5 

260 Recoquillier, pignier, graver; 

Il porte chausses semellées 
Et robes estroictes ou lées ; 

U ne scet en quel vestement 
Se puist tenir honnestement, 

265 Honnestement, mais au contraire, 
Car le chétif veult contrefaire 
Les aultres conars de ce monde 
En qui folye tant habonde 
Que par leur grant oultrecuydance 
270 Chascun cuyde estre roy de France, 
C’est à dire si très grant sire 
Que femme ne luy peult souffire, 
Tant soit vaillant et de lignage. 
Quant le Col est en mariage 
275 Ses besongnes vont aultrement, 

Il devient simple vrayement. 

Oultre son gré devient cocus. 

Ses cheveulx meslés et locus 
Parmy ses espaules s’estendent, 

280 Ceulx de derrier par devant pendent, 
Bien semble chétif à merveilles, 
Adonc luy penchent les oreilles. 

Ses soulliers et son vestement 
Sont descousuz, et lentement 
285 S’en va la face A bas baissée. 

Sa joyeuseté est plaissée ; 

Lais, defformes et mal lavés 
Est trop plus que vous ne savez, 

Il a couleur de pié d’escouffle ; 

290 Esbahy est quant le vent souffle ; 



Digitized by v^.ooQle 




SECOND LIVRE 



67 



Des mouches ne se scet deffendre, 
Car il ne scet auquel entendre. 
Puisque li homs prent femme ù paire 
Il n'est habiles à riens faire : 

295 Bien le monstre sa face pâlie ; 

Et son bonnet troué et sale, 

Ses sourcils, ses yeulx chacienx 
Levres mortes, nez roupieux, 

Sa bouche, sa barbe enfumée, 

300 Sa voix cassée et enrumée ; 

Baston luy fault pour soy aydier. 
Longuement ne veulx pas plaidier, 
Car on s’esjouyst de briefté ; 

Et si seuffre tant de griefté 
305 Que je suis de tous maulx garny, 

S'en seroye plus escharny. 

En France est la coustume telle : 
Chascune son espoux appelle 
Mary, c’est à dire en la mer, 

310 Car mariage est trop amer, 
y ray exemple en povez sçavoir. 

Ung homs voult troys femmes avoir 
Et requist que troys en éust. 

Ha Dieux, se bien les congnéust 
315 II doubtast la male fortune, 
Touteffoys en espousa une 
Qui ne ressembla pas Lucresse : 

Du mary voult estre maistresse. 

Or advint où il demouroit 
320 Que le loup aux aigneaulx couroit ; 

Au lonp en est mal advenu, 

Tout vif fut prins et retenu. 

Ceulx qui le prindrent enqueroyent 
De quel mort morir le feroyent : 

325 Quant le marié l’entendit 
En plourant son advis rendit 
Et leur dist : Seigneurs compaignons, 
Se vous voulez le mal gaignons 
Faire morir de mort crueuse. 

330 Femme luy donnez à espeuse. 

Qui le loup marier pourroit 
Le loup de male mort mourroit. 

On ne peult dampner créature 
De mort plus forte ne plus dure 
335 Que de lyen de mariaige. 

Ce tonnent bien experiai je, 

Doncques est ce bien esprouvé 
Pour les maulx qu’on y a trouvé 
Que mariage, quoy qu’on dye, 

340 Surmonte toute maladie. 

Ung saige nous baille tel reigle 
Qu’ainsy que la plume de l’aigle 
Vainct et corrompt aultre plumage, 
Aussy la femme en mariage 
345 Contre la cbair de l’omme estrive. 
Tant est la femme corruptive, 

Que la chair de l’omme degaste 
Quant par mariage la taste. 

Il semble que les nopces nuysent 
350 Car les vertus d’omme amenuysent. 

De cçucher avec sa moullier, 

Soit tout nud ou sans despouiUer 
Tout sans ouvrer est recreans ; 

Et d’aultre part je vous creans 
355 S’il advient qu’ung homme soubmette 
Bietrix, Mahault et Guillemette, 

Sans marier de prime face, 

Et chascun jour trois fois leur face 
Le jeu continuellement, 

360 Puissant demourra tellement 
Que longtemps durra sa vertu : 

Par tesmoings le peux prouver tu. 
Mais puis qu’il [se] sera lyé, 

Son povoir est tout balié. 

365 Si tost com il touche le lit 
Et si ny feist point de délit, 

Le touchement luy est nuysible. 

Si seroit ce chose impossible 
De trouver paix en mariage 
370 Sans payer le charnel truage. 

Qui le fait n’y veult commencer 
Jà n’en partira sans tencer, 

Ainçoys, si com dit l’Escripture, 

Seroit éclipsé de nature. 

375 Doncques fait-il bon es tri ver 
A son povoir pour eschiver 
Lyen qui fait l’omme despire 
Et toutes ses vertus empire. 

Mariage est plus fort vermine 
380 Que le ver qu’on appelle tyne 
Et aulcuns appellent artaise : 

Char et os ronge à grant malaise. 

Arreste à ces commencemens : 

S’en met trop tard les oignemens, 

385 Estre ne pevent secourables 
A playe qui est incurables. 

Trop tard se repent, ce sachiez 
Qui du lyen est atachiez 
Dont pleust à Dieu que Disse hors : 
390 Tard main à cul quant pet est hors. 
Quant ung marchant si veult entendre 
A acheter ce qu’on veult vendre 
D’ung cousté à aultre regarde, 

De bien ad viser ne se tarde. 

395 Ja n’est si chétif ne si rode 
Qu’il ne voye par grant estude 
La chose avant qu’il la reçoive 
, Pour doubte qu’on ne le deçoive ; 

Et s’il advient que riens deffaille 
400 En la chose que l’en luy baille, 

S’il ne luy plais t à retenir, 

De prendre se doit abstenir 
Mais ne peult estre.alienée 
Femme en mariage donnée : 

405 II convient que l’en la retieigne, 
Quelque meschief qu’il en advieigne, 
Ne quelque mal qu’elle appareille 
Jaçoit à Medée pareille 
Qui ses deux enfans eslrangla : 

410 Icy trop dur mat en l’ongle a. 

Doncques cil qui veult femme prendre, 

Et qui voit qu’il ne la peult rendre, 
Pourquoy ne prent yeulx de beril 
Pour mieulx véoir le grant péril 
415 Où il se veult mettre et boutter? 
Plus est grant, plus fait à doubter. 
Par esprouver est bien sçéu 
Que chascun y est deçéu. 

Envys s’en peult nul exempter. 

420 Dieu dist que on doit tout tempter. 
Or tempte donc et si essaye 
Ainçoys que recoyves la playe, 

Et ainçoys que tu te maries. 

Je te lo que tu te varies, 

425 Mais refuse la male touche 

Se tu crains tançons et reprouche. 
On ne peult aux maulx contrester 
Ne contre leurs cours arrester, 

Se premier ne sont congnéus 
430 Dont plusieurs en sont decéus : 

Si est bon d’avoir congnoissance 
De leur raige et de leur puissance. 



Comment Medée du remort 
De Ja8on ses fils mist à mort : 

Cella ne feroit une loiie ; 

Le droit ne veult pas qu’on Ven loue. 



’avons nous pas tist de Medée 
) Quant Jason l’eust contremandée 
435 Après ce qu’il eust la toison 

Conquestée, il fist un blason 
De sa perverse sorcerie : 

Luy voyant sa meschanterie 
Par l’art magique s’eschappa 
440 Et d’elle ainsi se racheta. 

Medée par dure vengeance 
Tua ses enfans sans doub tance. 

On dist que tenter ne peut nuyre 
Mais vault moult, car on se peut duire 
445 A prendre chose prouffitable 
Et à laisser la dommaigeable. 

Pour esprouver entièrement 
On doit taster premièrement 
La moillier, ainçoys qu’on l’espeuse, 
450 Car mieulx vauldroit chéoir en Meuse 
Ou soy navrer d’unes cisailles 
Que plourer après espousailles. 

Cil qui entre en religion 
A ung an pour prouffession. 

455 Cil doncques qui veult espouser 
Et soy d’une femme embouser 
Pourquoy n’a il itel delay? 

Las! je m’en plains, car pas ne l’ay. 

Certes il est bien peu de femmes, 

460 Soyent damoiselles ou dames, 

Laides, riches, grasses, bourgoises 
Poures, villaines ou courtoises, 

De quelque estât qu’elles se clament 
Qui loiaument leurs maris ament, 

465 Prouvé est par le dit du saige. 

Congnoissant des femmes l’usaige, 
Bien sçavoit que leur amour monte : 
üng tel exemple nous racompte 
D’un chevalier bel et plaisant, 

470 Preulx aux armes et bien faisant 
Qui fut sourprins en tel maniéré. 
Pour une poure chamberiere 
Si ardamment s’enamoura, 

Et par amour tant l’ounoura 
475 Qu’il l’espousa par mariage. 

Forment l’aymoit en son courage. 

Du chevalier la fin orrez. 

En ung fait d’armes fut navrés 
Tant qu’il morut et expira, 

480 Dont sa femme fort souspira, 

Et faingnoit souffrir grant douleur 
Quant du sang véoit la couleur ; 

En plourant ses cheveulx tiroit, 
Disant que la mort desiroit, 

485 Et sy queroit de dueil serrée 
O son mary estre enterrée. 

Vive ne vouloit demoureç ; 

Bien sçavoit faintement plourer 
Près le tombel de son mary : 

490 Ce fist la dame au cœur marry, 

Et ne veult pour nulle raison 
Plus retourner en sa maison. 

Ce jour cy corn j’ay entendu 
Fut ung larron aux champs pendu 
495 Dont ung chevalier renommé 
Sir Çillebert fut nommé, 



Digitized by 



Google 




74 LE LIVRE DE MATHEOLUS 

Pour son fief en devoit la garde : 
En passant la dame regarde 
Playne de pleurs pour son mary. 
500 A elle vint triste et marry* 
Courtoisement luy a dit : Dame 
Rapaisez-vous, priez pour s’ame : 
On ne gaigne riens à dueil faire. 
Elle respond : Ne m’en puys taire. 
505 J’ay perdu le meilleur du monde ; 
O luy en la fosse parfonde 
Vouldroye gésir toute morte. 

Sire Gillebert la conforte, 

Et dit qu’un aultre en trouvera : 
510 Aussi bon ou meilleur sera. 

Elle dit : Vostre temps perdez, 

Ne sçay à quoy vous entendez, 

Allez vous en, si me laissiez. 

Lors s’est Gillebert eslessiés, 

515 Aux champs a sa voye tenue, 

Car ja estoit la nuyt venue. 

Le larron estoit ja emblé, 
Adoncques a de paour tremblé 
Et doubtoit que pour ce forfait 
520 N’ait son fief perdu et fourfait. 
Moult doulant retourna arrière 
Tout pensif droit au cymetiere, 

Où la dame son dueil menoit : 

Lors luy compta dont il venoit, 

525 Et luy dit toute s’aventure 
Et puis de son fief la nature, 

La condicion de l’ommaige, * 

Et comment doubtoit son dommaige 
Pour le larron que mal feu arde, 
550 Dont avoit fait maulvaise garde. 

Sa complainte luy publia, 

Et elle tantost oublia 
Son bon mary, en esperance 
De renouveller alliance. 



Comment ung homme[s] enterré 
De sa femme fust deterré 
Et pour avoir nouveau amy , 

La faulce pendit son mary. 

5354j£ire, dit elle, n’ayez soing, 
<(^Secourray vous à ce besoing 
Du meschief de quoy vous doulçz. 
Se vous pour femme me voulez. 
Dame, je le vueil voyrement. 

540 Ensemble firent serrement 

Elle dist : Faictes bonne ctaiere. 
Maintenant deffouy la biere, 
L’omme mort en la hors tyré 
Dessevely et desterré ; 

545 Par la femme fut ce saichiez 
Aux fourches detrais et sachiés. 
Incontinant plus n’attendit, 

Car elle mesmes le pendit 
Au propre lieu ou à costé 
550 Dont on ot le larron osté 

Puys luy dist : Sire, ça venez 
Mes convenances me tenez. 

Dame, dist-il, il fault encores : 

Le larron qui fut emblé ores 
555 Avoit deux playes en la teste. 
L’espée prist la malle beste, 

De remonter ne s’esmaya : 

Son espoux en deux lieux playa, 
Troys de ses dens luy a cassés, 
560 Mais encores fist pys assez, 

Les yeulx luy fora et creva 
Par semblant moult pou luy greva, 
Puys luy dist : Sire [s], escoutez. 
Et désormais ne vous doubtez ; 
565 J’ay bien restably vostre perte, 

Je doy bien estre Gilleberte. 

Je vous semons de convenance. 

Il luy dit : J’ay bien Souvenance 
De ce que promys vous avoye. 

570 Faictes tost, mettez vous en voye, 
Car mon corps vous est devées, 
Gardez jamais ne me véez 
Ne plus ne vous en efforcez ; 
Mieulx aymeroye estre escorchés 
575 Et perdre quanque j’ay vaillant ; 

. Je n’ay pas le cueur si faillant 
Qu’avecque vous face alliance ; 
Jamais en vous n’auray fiance 
Et sachez, qui droit vous feroit 
580 Par ma foy, on vous brusleroit : 
Desservy avez à estre arse. 

Compaiog, entons bien ceste farce, 
Considéré bien la malice 
Et Testât du feminyn vice 
585 Pour véoir leur iniquité 
Sçauras que je dy vérité. 

Nul ne doit pour femme plourer, 

Ne pour la plaindre labourer ; 

La loy le tesmoigne toute heure ; 

590 Doncques est fol cil qui la pleure 
De la loy contre la deffense, 

Et pour le mal que femme pense. 

La mort de son mary machine ; 
Tousjours est à mal faire encline 
595 Mais que sa trahyson n’appere 
Sy com Silla fist à son pere. 

Et combien que Tomme ne doye 
Plourer pour femme, toutesvoye, 

La femme est de plourer tenue 
600 Car le droit le nous insinue. 

Des yeulx au moins par dehors pleurent, 
Mais Dieu scet quant les larmes queurent 
Que par dehors maynent tristesse, 
Combien qu’au cœur ayent liesse. 

605 Jaçoyt que femme par dehors 
Ploure de son mary le corps, 

Par dedans s’esjouyt et chante, 

Et de nouveau mary se vante 
Quant de noirs draps porte l’enseigne. 
610 L’exemple precedent l’enseigne. 

De celle qui tant offendit 

Que son propre mary pendit 
En ce fait reçeut grant diffame : 

C’est péché de plourer pour femme. 

615 Et tu qui liras et orras, 

Entens au mieux que tu pourras, 
Pour mes paroles ne te meuves 
En ton cueur mets ce que tu treuves 
Se bien nottes chascun proverbe, 

620 Lors ta maison croistra en herbe. 
Femme ne fait tant à aymer 
Que deux choses n’ait à blasmer 
Tousjours a bûches en sa trayme ; 

Ce que son mary heyt elle ayme, 

625 Et voulentiers y met sa cure. 

La femme est de telle nature 
Quant son mary est trespassé, 

N’aura paix tant qu’elle ait brassé 
A espouser son ennemy, 

630 Et n’attent ne jour ne demy. 

D’aultre part tout luy est amer 
Quanque son mary veult aymer, 

Et het ceulx qu’il tient en chierté, 
Tant est playne de grant fierté. 

635 Des mœurs des femmes Cathon dit : 
Quem conjunx diligit, odit. 

A croire ne sont pas merveilles, 

Car femmes rongent les entrailles 
De leurs marys par devinailles 
640 Et par tançons et par batailles, 

Dont l’omme est tourmenté forment : 



» 

11 n’est nulle heure sans tourment: 
Dont peus tu bien appercevoir 
Que femme veult tout decepvoir. 
645 Nul hom n’y doit foy adjouster 
Car combien qu’il doye coïts ter. 

Ne cessera tant qu’aura mis 
Ceulx qui luy sont loyaulx amys 
A mescbief et à deshonneur ; 

650 A leurs ennemys font honneur. 
Ceulx qu’elles deussent reprouchier, 
Font souvent en leur Ht couchier. 
Ou à mariage prendront 
A bien n’a raison n’entendront. 

655 Quant leurs mariz sont trespassés. 
Elles convoitent plus assez 
Ceulx qu’elles deussent refuser, 

Et pour leurs maris accuser. 

11 semble assez que tout de gré 
660 Les eslievent en tel degré. 

C’est honte qu’ils sont successeurs 
Es Uts de leurs prédécesseurs . 

Et y couchent et seigneurissent, 

Et les femmes plus les chérissent 
665 Que leurs espousés premerains 
En tous lieux les font souverains 
Des corps, des biens et de l’avoir 
Que les hoirs en deussent avoir. 
C’est chose assez abhominable, 

670 Certes il n’est riens plus dampnable, 
Et ne s’en pevent escondire, 

Pource doit on femmes mauldire 

Pour leur desloyal conscience : 
Trop en avons d’esperience 
675 Comment chascune est luxurieuse 
Et de bonne amour [e.st] hayneuse. 
Encontre te diray leur vie. 

Nous lisons de la mort Urie 
Par Bersabée sa moullier. 

680 David la vit bien despouillier, 

Et laver en une fontaine. 

Elle fut de grant beaulté playne : 

. Le roy David la convoicta, 

Vers Urie mal exploicta, 

685 Et sa mort machina par lettre ; 
Joab le fist à la mort mettre 
Par le commandement David. 

Ce fut mal fait, car Dieu le vit 
Quant puis espousa Bersabée. 

690 Compaings, après ces vers abée. 



Comment Sanson fut confondu 
Quant par Dalida fut tondu 
Laquelle avec[ques ] une force 
Luy feist perdre toute sa force . 




, üyr ne peux meilleur chanson, 
) Et te souviengne de Sanson 
Que Dalida si peu prisa 
Quant ses cheveulx luy encbisa, 

695 Et les luy tondist d’unes forces 

Pour luy faire perdre ses forces ; 

Que refist la femme Guyon. 

Combien que cy plus n’en dy on 
De leurs faitz, de leurs tricheries : 

700 Je pry à Dieu, si tu maries 
Jamais après cest examen. 

Que tu soyes pendu. Amen ! 

Se ma femme hait et mesaime 
Les miens et mes amys que j’ayme 
705 Et pour moy les rechigne et point, 

11 s’ensuyt qu’el ne m’ayme point. 

11 n'est chose tant périlleuse 
Ne pestillence plus crueuse 
Que d’avoir privé ennemy. 

710 Or te garde, par saint Remy, 

Car ta femme est ton ennemye. 

S’il ne te plaist, ne m’en croy mye, 

Mais croys de Salomon le dit. 

Roy Salomon fit un edit 
715 Dont plusieurs furent consentans , 

Que tous vieulx hommes de cent ans 
Fussent mis à mort sans tarder, 

Nul ne les osast plus garder 
Après la publication, 

720 Sur peyne d’indignation. 

Mais le fils d’une bonne mere 
Qui loyaulment aymoit son pere 
Soubs clef le mist et enferma 
Et luy jura et afferma 
725 Qu’il ne luy fauldroit pour mourir : 

6 

Au besoing le voult secourir, 

De luy saulver emprist le soing, 
Car l’amy voit on au besoing. 
Nonobstant l’édit contresta 
730 Et des viandes luy apporta ; 

Bien le garda secrètement 
Encontre le commandement, 
Luy administroit assez vivres. 

Le père luy apprist ses livres : 
735 Saige fut en loix et en droit 
Plus que nul qui soit orendroit. 



Comment à Salomon le roy 
Vint ung homme[s] en grant arroy 
Nus ne vestus en general , 

U rialloit n’a pied n’a cheval. 



e roy, par sa subtilité, 

En voult sçavoir la vérité, 

Et enquérir dont ce venoit 
740 Sur perdre le chief qu’il avoit. 
Par adjournement le manda, 

Et luy enjoinct et commanda 
Que quant seroit à luy venus 
Que il ne fust vestus ne nus 
745 N’a pied n’a cheval ne venist, 
Son seigneur par la main tenist, 
Son serf et son amy menas t 
Et son ennemy ordonnast 

Qu’avec les autres fust présent : 

730 Pour le servir de ce présent 
Le jeune homme s’appareilla, 

A son père se conseilla 

Et le preudhom l’enseigna bien. 

Son asne, son fils et son chien, 

755 Et sa femme luy fist conduire. 

Bien luy sceut monstrer et induire. 

A court vint et dit : Sire roys ; 
le suys cy vestu d’une roys ; 

Cest asne que je vous présente 
760 C’est mon serf, et ceste jouvente 
Est mon enfant et mon seigneur, 

Et sy n’ay point d’amy greigneur 
Que ce chiennet, bien l’ay prouvé 
Mainteffoys l’ay amy trouvé. 

765 Le roy dit : J’oy bien que vous dictes, 
De ces choses estes bien quittes, 

Or admenez vostre ennemyi 
Sire, veez le là contre my : 

Au doy luy a monstré sa femme 
770 En disant qu’oneques, par son ame, 
Plus grant ennemy ne senty, 

Mais elle l’en a desmenty. 

Il luy donna une paulmée. 

La femme n’en fut pas pasmée, 

775 Ains s’escria à haulte voix : 

Sire roy, qu’esse que je voys ? 

Faictes tantost ce larron rendre 
Aux fourches ou noyer ou pendre 
Ou le faictes décapiter 

780 Et mettre à mort sans respiter. 

Il n’a pieur en vostre empire, 

Il est des maulvais tout le pire ; 
Certes bien vueil qu’il vous appere, 
Comment il a enclos son père, 

785 Et nourry sur vostre deffence. 

Il a encouru grant offense. 

Lors le roy rist quant il ouyt 
Et en son cuenr se resjouyt 
Du cas devant luy advenu 
790 Et l’omme en fut moult chier tenu. 

Or as tu veu, mon bon amy, 

Que tu ne peulx pire ennemy 
Avoir au monde que ta femme. 

C’est celle là qui te diffame 
795 Et s’elle peut, dont j’ay remort : 

Elle pourchassera ta mort. 

Toy qui cy lis pour toy esbattre, 

Ne m’en fais pas en vain débattre, 
Reçoy et prens parmy l’oreille 
800 La moisson que je t’appareille. 

Saint Ambroise nous admonneste 
Par prédication honneste 
Que nul ne doit aultre prier 
Ne enhorter de marier 
805 Pour les mauldissons qui en viennent, 
Car pour mal conseiller se tiennent 
Ceulx qui se boutent en tel ordre ; 

Sa ne cesseront de remordre 
Et mauldient com ennemys 

810 Tous ceulx qui s’en sont entremys. 

Dont ay je bonne entention 
Se je fais inhibition 
A homme qu’il ne se marie. 

Freres tous d’une confrairie 
815 Et membres de Jesucrist sommes. 

Si est raison entre nous hommes 
Que l’ung doit l’aultre conseiller, 

Et pour son prouffit travailler ; 

Et qui son frere ne relieve 
820 En sa conscience se griefve. 

Ce nous tesmoingne l’Escripture ; 

Dont pour escbever la friture 
De mariage et la misere, 

Je t’admoneste comme frere 
825 Que femme n’ayes espousée 
Et retiens bien ceste posée. 

Je t’ayme pour toy chastier 
Par amour sans aultre loyer : 

Sy te pry, supply et enseigne 
830 Ains que mariage te preigne, 

Ad vise toy avant toute œuvre, 

Car l’Escripture nous desqueuvre, 

Et raison le veult soustenir. 

Que mieulx vault aux maulx prévenir 
835 Que ce que les maulx nous previengneni. 

Sy le te dis ains que te viengnent 
Pour obvier aux grans périls. 

Espoir que tu fusses péris 
Se descouvert ne le t’eusse, 

840 Ne cuydasse pas que j’eusse 
Pour moy servir en l’escuelle. 

Sy griefs tourmens de mort cruelle, 
Certes traistour tenu seroye 
Ou cas que je te cesseroye 
845 De ceste mort signifier 
Qui tant me fait crucifier. 

Je jur, pource que mieulx me croye, 
Que cueur auroit plus dur que croye 
Qui si me verroit tourmenter 
850 Et se tendroit de lamenter 
Et de plourer amèrement. 

Doncques est saige voirement 
Cil qui par mes faicts se chastie 
Et par l’euvre que j’ay bastie, 

855 Et qui fuyt la mort prevéue 
Qu’il voit par devant sa véue. 

Las! je me tiens pour decéu 
De ce qu’au premier n’ay éu 
Docteur qui le m’eust demonstré : 

800 Je ne fusse pas sy oultré 

Ne trait sy bas com je suys ores 
Et com j’attens à estre encores. 

Quant le mary gist en la biere, 

La femme avant et puis arriéré 
865 Pense tousjours en son corage 
De ravoir aullre mariage. 

C’est coustume quand elle pleure. 
Après troys jours n’attent que l’heure. 
Se ses enfans veulent avoir 

870 Leur part de biens et de l’avoir 
Qui leur descend de par leur père. 

N’y a nul qui ne le compere : 

Elle leur est du tout contraire. 

En tansant leur scet bien retraire 
875 Et dit : Ja feusse mariée 
Se ce ne fust vostre criée : 

Touvé l’ay jà deux foys ou quatre 
Or me convient à vous debatre. 

Jay fait chetifve Portéure. 

880 Et puis maudit l’engendréure 
Et leur dist que en leur despit, 

Sans mettre terme ne respit, 

Ung mary nouveau trouvera 
Qui ses droits bien luy gardera, 

885 Et tant de marier se haste 

Qu’elle en prent ung qui tout luy gaste, 
Ses biens despent et dilapide : 

J a n’y tiendra ne frain ne bride. 

Tant corn elle a riens à grenier, 

890 N’y laist ne maille ny denier, 

Terre ne vigne qu’il ne vende, 

Ne maison que tout ne despende. 

Lors quant ainsy se voit attaincte, 

A ses enfans en faict complaincte 
895 Et pour son premier mary pleure. 

Tels larmes, se Dieu me sequeure, 

Qui blasment les maris derrains, 
Condampnent la chaleur des rains : 
Excuser ne les peut frivolle. 

900 Je croy qu’il n’est femme sy folle 

Com veufve femme reparée : 

Ne se tient pas pour esgarée, 

Souvent se renouvelle et change 
Et prcnt cheveléure estrange, 

905 Elle se paioct, elle se pigne. 

Elle se farde, elle se guigne. 
Maintenant veult, maintenant nye. 
Ores ayme, or est ennemye, 

Or tance l’ung, or tance l’autre, 

910 Et l’ung fait d’or, l'autre de peautre. 
Et jaçoit ce que par usaige 
Plusieurs en payent le musaige, 
Toutesvoys elle est trop revesche : 

La fleur laist et prent la flamesche ; 
915 En ce se monstre nice et sotte. 

Elle resemble l’escharbotte 
Qui guerpist l’odeur des florettes, 

Et suyt le chemin des charrettes. 

Es estrons des chevaulx se boute, 

920 Et aussy com la louve gloulte 

Prent tousjours des louveaulx le pire, 
Aussi seult femme veufve eslire. 

Las ! jadis estoit aullrement, 

Ung an y avoit proprement 
925 Que femme son mary plouroit 
Et en lugubre demouroit. 

Or n’y a mais trois jours d’espace 
Ou se plus querez qui le face, 

Car si tost com son premier homme 
9-50 Prent par mort son derrenier somme. 
Et est bouté dedens la terre, 

La femme commence la guerre, 

Ne jamais jour ne cessera 
Jusques ung aultre en trouvera 
935 Qui luy peust son bas rembourer, 

Car seulle ne scet demourer. 

Et ne cuydez pas qu’elle porte 
Noire robbe qui plour enborte, 

Ains vestira robbe de soye 
940 Pour monstrer qu’elle soit de joye. 
C’est honte, ne sçay que peut estre. 

11 n’y a ne frain ne cheveslre 
Qui ja la puisse retenir, 

Tousjours veult aller et venir. 

945 Jamais ne la tiendroit close bom, 

Ne en chambre ne en maison. 

Par tous lieux veult estre véue, 

Tant est de chaleur esméue. 

Les veufves par ardeur effrontent, 

950 Sur les maisons rampent et montent, 
Ainsy com les roynes d’Egipte 
N’ont cure de lict ne de giste 
Sil n’y a masle avecques elles : 

Qui cuidast qu’elles fussent telles ? 
955 Sainct Aquayres ayma mieulx estre 
Des dervés et hors du sens maistre 
Que des veufves avoir la garde. 

Il eut droit qui bien y regarde. 
Dervées sont et sans lien. 

960 Cil n’en veult estre gardien. 

Les veufves sont de pute affaire , 

Mais fol lié ne peult mal faire. 

Les femmes quièrent les églises 
Parées de diverses guises, 

965 S’en vont monstrant parmy la voye : 
Chascune veull bien qu’on la voye, 
Mais les reliques n’ayment gueres, 
Les fiertés et les sainctuaires, 

Non font elles les crucifix, 

970 Car leurs cueurs n’ont pas en ce fix, 

. Plus ayment les clers et les prestres, 
Pource les suyvent en leurs estres ; 
N’y a nulle qui s’en effroye. 

Les ribaulx y quièrent leur proye, 
975 Aulcunes en mettent souvines, 

Ce ne sont pas œuvres divines. 

Qui dedans l’eglise vendroit 
Ung cheval, il se mefferoit; 

Mais assez plus est à delfendre 
980 Que femme ne s’y doie vendre. 

Elle fait de la Dieu maison 
Bordel contre Dieu et raison 
Soubz umbre de sacrifier, 

Pource ne s’y doit hom fier. 

985 Lasses femmes qui n’ont vergongne 
De faire sy orde besongne 
Qu’elles ne deussent besongner. 

Le dire fait à ressongner ! 

Les frères des religions 
990 Venans de plusieurs régions, 

De l’ordre blanche, noire et grise, 
Nostre Dame en sa grant eglise. 

Celle des Champs, et sainct Eustache, 

Et saint Victor dedans sa cache, 

005 Les Quinze Vingts et saint Anthoyue, 
Les pardons du cardiual Moyne, 

Saint Bernard et saint Honnoré , 

Le chevalier au frain doré. 

Au sépulcre de la graut rue, 

1000 Et saint Marry à col de grue, 

Et saint Bon de bonne fortune, 

Et saint Loup et saincte Opportune, 
Saint Christofle, saincte Maryne, 

Saint Pol, et saincte Katherine, 

1005 Saint Supplis, saincte Geneviefve, 

Saint Gervais, et sainct Jehan en Greve, 
Saint Jacques de la Boucherie, 

Saint Eloy de Savaterie, 

Saint Denis au pied de Montmartre 
1010 Et au prieuré de la Chartre, 

Saint Germain des Prés et d’Aucerre, 
Saint Laurens qui les dens desserre, 
Saint Martin et saint Nicholas 
Font h nos dames grant soûlas. 

1015 Là vont les femmes catholiques 
Souvent visiter les reliques 
Qui sont en la saincte 'Chappelle. 
Chascune sa commere appelle, 

Ou aultre de son voisinage ; 

1020 Mieulx leur plaist le pèlerinage 
A saint Mor ou à Bouloingnette 
Et apres à la cliappellette 
Et aulcuneffoys au Lendit 
Qui est en Juing si corn l'en dit : 

1025 Là sont les places désignées 
Et les journées assignées, 

Et puis vient là qui les suppose : 

Le surplus gist dedans la glose, 

Ce scet on par expérience. 

1030 S’on l’osoit dire en audience 
Le clergié le tesmoigneroit, 

Et leurs œuvres enseigneroit. 

Elles faingnent nouveaulx miracles 
En monstiers et en habitacles, 

1035 Combien que des pardons ne curent 
Mais nouvelles voyes procurent : 

En obéissant à Venus, 

Plusieurs maulx en sont advenus. 

Femmes tiennent eschevinagc 
1040 D’espouser de concubinage, 

Et de Martin et de Sebille 
Et de quanqu’on fait en la ville. 
Tout est au monslier recité, 

Soit mensonge, soit vérité. 

1045 L'une, qui fait son mary paistre, 

Luy dist quant il veult estre maistrc 
Fy! chétif mary, riens ne as ; 

Tous sont miens, coupes et hanaps, 
Or, argent, joyaulx et vaisselle. 

1050 Puys luy va baisier la maxelle, 
Bouche et menton tout environ. 

Le cul luy met en son gyron, 

Pour plus à son subject attraire : 

S’il n’obeist com débonnaire 

1055 Aux commandemens qu’on luy baille. 
Il aura tansdn et bataille. 

Ainsy tiennent souvent leur sanne 
Agnès, Béatrix, Berthe et Jehanne. 
Là n’est entre elles riens celé, 

1060 Là est le secret revellé, 

Là devient chascune maistresse 
D’estre jangleuse et tanceresse. 

Trop mieulx seroit de remanoir 
Et filer dedans leur manoir ; 

1065 L’une veult aymer par luxure, 
L’autre à son mary fait injure 
Dire ne scay se m’aist Dieux; 
Laquelle de ces deux vault mieux : 
Ou la femme luxurieuse 
1070 Ou la moulier injurieuse? 

On voit que femme qui fornicque 
Veult faire à son mary la nicque : 
Bien le scet tirer et flater, 

Et aplanier et gratter, 

1075 Et en decepvant par coustume, 

Le blandist et oste la plume ; 

Et l’aultre emmy le vis luy crache 
Le fiert, et ses cheveux arrache 
Et luy fait souffrir tant de coups 
1080 Que mieulx luy voulsist estre coux. 
Ung vailiant acteur nous recite 
Que femme qui mary despite 
Vault pis et est plus felonnesse 
Que ifest tygre ne leonesse. 

1085 Femmes sont par trop merveilleuses 
Et par nature semilleuses* : 

De tel condition sont toutes 
Qu’elles veullent sça voir les doubtes, 
Le temps, les moyens et les points 
1090 Par lesquels sont les hommes points, 
Et les causes parfondement 
Du chief jusques au fondement, 

Ou pourquoy ou en quel maniéré, 
Quant, comment, avant et arriéré, 
1095 Dont vient ou fut tout à leur aise. 

S’il advient que l’omme se taise, 

La femme luy imposera 
Que maulvais advoultre sera, 

Et luy fera souffrir ahan 
1100 Posé quil feust ung saint Jehan. 

Dont je viengne, où que je voise, 

Je ne puis eschapper sans noise. 
Perrette veult et si commande 
Que je responde à sa demande, 

1105 Les causes enquiert de ma voye, 

Mais ne cuydez qu’elle me croye 
Pour excuser ne pour jurer 
Certes jay dur à endurer, 

Moy desment à chascune pause, 

1110 Et puys elle faint aultre cause. 

Et me met sur aultre chemin. 

On ne pourroit en parchemin 
Descripre le maulvais malice 
De leur desroy ne de leur vice : * 

1115 Les ay toutes ainsi trouvées. 

Mais quant ne sont prinses prouvées, 
Jà leurs maris riens ne sçauront 
Tousjours droit pour elles auront, 
Posé que bien soyent véues, 

1120 Faingnent les choses non scéues, 
Trop bien se scevent excuser. 

Et leurs maris faire muser. 

Quant il y a chose secrete 
D’icy jusqu’en l’isle de Crete, 

1125 II convient que femme le saiche, 

Lors prent son mary et le saiche, 

Et le mayne dessus ung lit, 

Et faint que vueille avoir délit ; 

Lors son mary baise et accolle, 

1130 Et luy dit par fainte parolle : 

Je ne sçay que l’omme ressoingne, 
Car sy comme Dieu le tesmoigne, 
Pour femme laisse pere et mere 
C’est tout ung si com je l’espère, 

1 135 C’est une char, bien est possible, 
Car d’ung lyen indivisible 
Dieu les lia et les conjoinct 
Pour estre ensemble plus fort joinct. 
Doncques doit bien tout homme faire 
1140 Quanques à sa femme doit plaire. 
Adonc luy gratonne le chief, 

Et puys le baise de rechief, 

Et par dessous luy se souvine 
Et courbant les rains et l’eschine, 
1145 Le vaisseau charnel luy apreste 

En disant : Je suis toute preste 
De faire quanques tu commandes ; 
Prouvé est sy tu ie demandes. 

Je te prye doneques que mien soyes ; 
1150 Tout ung sommes et toutes voyes 

Sy com Dieu dit, vueiiles ne vueilles, 

Tu es mien, quoy que tu t’en dueilles, 
Par raison sy com il me semble. 

Et quant ils approuchent ensemble. 

1155 Et elle sent bien par l’arsure 
Que l’homme s’esmeut à luxure; 

Lors se joinct à luy pis à pis. 

Nonobstant sarge ne tapis, 

Et luy diy : Vecy, je te donne 
1160 Tout tant que jay et t’abandonne 

Et cueur et corps et tous mes membres, 
Sy te pry que tu t’en remembres ; 

Tu es mon mary et mon sire. 

Or me dy ce que je desire, 

1165 Dire le peus hardyement. 

Certes Dieuscet bien se je ment. 
J’aymeroye mieulx à grief peine 
Morir de malle mort soubdayne 
Que je tes secrets révélasse, 

1170 Jamais ne le feroye; lasse! 

Tu scès bien quelle m’as trouvée. 

Par plusieurs foys m’as esprouvée. 

Mon doulxamy., mon homme saige. 

Or me dy pourquoy ne le sçay je. 

1175 Quanques tu sçay doy je sçavoir 
Jà aultre ne le sçaura voir. 

Lors, le rembrasse et le rebaise 
Et l’aplanie et le ropaise ; 

Elle le blandist, et le flatte 
H80 Jouxte luy se joinct toute plate, 

Puis luy dit : Hé que je suis folle 
Et chetive quant ma pacolle 
Ne prises et que n’en tiens compte. 
Lasse ! bien doy avoir grant honte 
H 85 Quant amours ainsy me desvoyent. 

Se mes voysines le sçavoyent, 

A bon droit seroye fuslée 
Se ceste œuvre cstoit ra comptée 
De ce qu’entre nous deux féismes, 

H 90 Car je t’aym mieulx que moi méismes, 
Je fais les aultres femmes serves, 

Et tu tes secrets me réservés, 

Et je te dis quanques je sçay 
Ne oneques riens je n’en lessay. 

H 95 Les autres femmes mieulx le cœuvrent, 
Car leurs secrets point ne descœuvrent : 
Elles sont saiges de ce faire. 

Mais je suis folle et débonnaire 
Quant à vous ainsi me demayne, 

1200 Et seule amour à ce me mayne. 

Quel est le signe qui plus touche 
Que le don du cueur et de bouche? 

Se l’omme la veult approuchier, 

Elle luy deffend le touchier, 

1205 Arrier se trait, le dos luy tourne, 

Et pleure comme triste et morne ; 

7 

Semblant fait que moult soit troublée. 
Lors est la riotte doublée, 

Uog peu se tait et puys sou spire, 

1210 En rougissant luy prent à dire. 

Quant elle s’est ung peu téue : 

Las ! que je suis bien deçéue, 

Je n’en puys mais se je me dueil; 
Quanques cest homme veult, je vueil; 
1215 Dieu scet que son vueil mien seroit 
Et luy pourquoy riens ne feroit; 

Je sçay bien que ce qu’il me cele 
A toutes autres le revelle. 

Qui dit que l’homme soit éu 
1220 Par femme, il est bien deçéu. 

Dccéue suis je en tel point. 

Je t’ayme et tu ne m’aymes point, 

Tu n’es pas mien, mais je suys toye : 
Dont par amour t’admonnestoye 
1225 Que si grant plaisir me féisses 
Que ce que je requiers déisses. 

Car quanques je sçay, te diroye 
Ne pour mourir, ne m’en tairoye. 

Lasse ! je suis ta chamberiere, 

1230 Je vouldroye estre bien arriéré. 

Noyée dedans une fosse. 

La chose seroit pas trop grosse 
Que je te pourroye celer, 

Et riens ne me veulx reveler; 

1235 Je te sers si comme seigneur, 

Comme très bon ou ung greigneur 
Et tu me fais la sourde oreille. 

Nostre amour n’est mie pareille : 
L’omme s’esbahist et se pense, 
Alencontre ne scet deffense, 

1240 La malice n’apperçoyt mye, 

Sy luy dist : Qu’avez vous, amye, 
Je vous pry, tournez vous deçà, 

Sy courrouciés ne ftiz pieça, 

Sy com suys de vostre clamour, 
1245 Je vous ayme de bon amour : 

Il n’est chose qu’aye tant chiere. 

A son mary tourne la chière, 

Et puis lui tend bouche et poitrine, 
Bien le deçoyt par sa doctrine ; 

1250 Tant luy requiert, tant luy supplie, 
Qu’il luy dit tout, si fait folie, 

Car despuys est dame et maistresse 
Et il est serf à grant destresse. 
Perrette veult que tout luy dye, 
1255 A moy courroucer s’estudye, 

Si je fail, croyre m’en povez, 
Traictiés suis sy com vous oyez. 

Homs qui à femme s’accompaigne 
Est sy chargé de sa compaigne 
1260 Qu’à Dieu servir gueres ne puet, 
Ailleurs entendre luy estuet. 

Le cas est assez évident, 

Dont ès parties d’Occidant 
N’y a prestre qui femme tiengne 
1265 Que inconvénient n’en viengne. 
Comme peut on à Dieu servir 

Qu’à femme se veult asservir ? 

Enuys selon m’en tendon 
1270 Y peust avoir devodon, 

Car toujours a plus de maleurs 
Qui luy font très griefves douleurs ; 
Empesobé est eu sa pensée, 

Il veult complaire à s’épousée. 

1275 Quérir luy failli vestir et vivre, 

Et s’y n’est pas pour ce delivre; 

S’il convient penser du mesnaige 
Souvent est troublé en couraige. 
Souvent y a entre eux discorde : 

L280 Droit canon dit que mal s’accorde 
La harpe et le psallerion 
Avccques trompes et bedon. 

Homs sans femme peut mieulx entendre 
A servir de cueur simple cl tendre 
1 285 Noslre Seigneur en saincte eglise 
Que ne fait cil qui femme a prise. 
Pource jadis fut oscondit 
Ung marié qui vespoudit : 

Je ne puis aller à la cene 
1290 Où Dieu nous appelle et asséné, 

Car je suis de femme espousé, 

De maulx liens me suis housé. 

Ceste cene nous signifie 
Soupper en pardurable vie. 

1295 A la table de paradis : 

A peine en y aura il dix 
De ceulx qui ainsy se marient 
Puys que femmes les contrarient. 

Liseur, pour qui je me traveille, 
1300 Entens ces motz, ton cueur esveille, 
Ne m’en croy point ne ne t’y fye, 
Mais croy Dieu <Jui le certifie. 



„ Comment ung homme deffendit 
A sa femme que n’offendit , 

Mais par son courage malin 
De la boy te beust le venin. 

i? 

dtIJc a femme d’obeir n’a cure 
($55 Ain s est de contraire nature : 

1305 Tout quanqu’on luy deffend, veult faire, 
Prouvé est par maint exemplaire. 

Ung homs qui fut de grant prudence 

En voult faire l’expérience 

Pour sçavoiv qu’il en adviendroit, 

1310 Mais il pécha en son endroit. 

Pur venin prist et amassa 
Et le destrempa et brassa 
En ung vaissel secrètement, 

A sa femme dit proprement : 

1315 Je te defifends que tu n’approuches 
De ce vaissel et que n’y touches ; 

Se tu en goustes, tu mourras, 

Ne ja eschapper n’en pourras. 

Puis s’en alla à ses affaires. 

1320 Mais la femme n’attendit gaires, 

Point ne redoubta le faissel : 

Seule s'en alla au vaissel, 

Et en beust contre la deffense. 

Ce luy fut mortelle despense, 
1325 Elle en mourut soudaynement, 
Dont je requiers Dieu playnement 
Que les aultres ainsy périssent 
Qui à leurs maris n’obeissent, 

Et que toutes apres s’en aillent 
1330 Affin que les riottes faillent. 



Comment la poincte d'une espine 
Par venin tua Proserpine : 
Orphéus n'a tel dueil souffert 
Qui l'alla racheter en enfer. 



I rpheus sçavoit la théorique 
) De tous instruments de musique 
Sa femme Erudis appellée 
Estait en enfer hostelée. 

1335 Orpheus pour avoir sa consorte 
Alla vers enfer à la porte. 

Là monstra sa menestraudie, 

Et joua par grant mélodie. 

Quant le roy d’enfer l’entendit, 

1 340 A Orpheus sa femme rendit, 

Mais ce fut par telle maniéré 
Que s’elle regardoit derrière 
Que retourner la conviendroit 
Et que jamais n’en reviendroit. 

1345 Orphéus lui dit : Douce amye, 

Je vous pry, ne vous tournez mye, 
Erudis griefment perdit en ce 
Que ne voult foire obedience 
Et enfrainct la condicion 
1350 Encontre Tinhibicion; 

En tenebres fut ramenée 
La folle de male heure née. 



Comment Vasty contremanda 
Le roy son mary et manda : 
Assuerus, ne m’atens mye. 
Mais enta fin en fut bannye. 



finy ng roy puyssant et renommé 
*^5 Assuerus estoit nommé 
1355 Qui régna en Perse et en Mede 
Oncques ne peut mettre remede 
Que sa femme pour sa puissance 
Luy voulsist foire obéissance, 

Vasty a voit nom la roy ne, 

1360 Par orgueil tourna en ruyne. 

Le roy fist ung jour moult grant feste, 
Couronne d’or mist sur sa teste : 

Là fut moult grant la baronnie, 
Chascun y mena sa maisgnie. 

1365 Vasty par grant sollennité 
Célebroit sa festivité. 

Avec elles dames esloyent 
Parées comme elles dcvoyent. 

Le roy luy manda qu’ci venist, 

1370 Et compaiguie lui teuist 
Pour faire la feste valoir. 

Vasty mist tout en nonchaloir, 

Ne voult aller à sa semonse. 

Quant le roy ouyt sa rcspouse, 

1375 Comment elle luy refusa, 

Envers ses barons l’accusa 
A eulx se plaint de s’espousée. 

Par leur conseil fut desposée. 

Hors du royaulme la boutèrent, 
1380 Aux aullrcs exemple monstrerent 
Pour l'orgueil des femmes plaissier 
Et pour leurs cornes abaissicr 
Qui font les hommes esbluucr ; 

Et pource do»l on bien louer 
1385 Tous ceulx qui par leur industrie 
Ont de leurs femmes la maistrie, 
Mais on en Ireuve peu en France : 
Les hommes y sont en souffrance 
Et les femmes y sei fleurissent, 
1390 Et commandent et eslablisscut. 

Las ! ou royaulme trop ahlasme 
Qui œuvre par conseil de femme; 
Trop a de maulx eu leur embusche, 
Le roy chiet, le peuple trcbusche. 

1 395 Tout y va h perdition 
A mal et à destruction. 

Comment Eve, nostre grant mere, 
Decéut pour la pomme amere 
Adam lequel fut suspendu 
Quant mangea le fruict deffendu. 



femme du premier homme, 
ce exemplaire nous donne. 
La femme plustost main tendit 
1400 Au fruit que Dieu luy deffendit 
Que s’il abandonné l’éust, 

Et que du prendre luy l’éust. 



Comment par désobéissance 
La femme Loth d’oultrecuydance 
Se revira vers la cité 
Et tourna en adversité. 



* a femme Loth mal se garda 
Quant par derrière regarda 
1405 Sodome la cité bruye 

Dont elle estoit hors enfuye. 

Ung ange qui les conduysoit 
De par Dieu la femme induysoit 
Que plus illec ne sejournast 
1410 Et que point ne se retournast, 
Que mal n’en venist prestement. 

Contre son admonnestement 
Retourna pour véir la flamme : 

Roide devint comme une lame 
1415 Et fut muée en une pierre. 

Ce seroit grand bien, par saint Pierre, 
S’ainsi devenoyent roidies 
Les femmes pleines de bourdies ; 
Quant bien me veulent retenir, 

1420 Ainsy leur puyst il advenir ! 

Je le dy pour Perrette seulle, 

Et pour avoir paix à sa gueulle 
Et pour les aultres mal aprises. 

De ce vice sont sy esprises 
1425 Qu’on ne les en pôurroit oster 
Et pource fait bien à noter 
Que la femme est de tel mesrien 
Que pour l’omme ne fait mais rien 
Mais en despil de luy fera, 

1430 Tout ce que il luy deffendra. 

Ainsy corn le sens me varie, 

Ma parolle me contrarie, 

Disant que femme est envieuse 
Mesdisante et malicieuse. 

1435 Qui vouldra savoir la convine 
D’une femme ou de sa voysine 
Sy die qu’elle est bonne et belle, 
Doulce, plaisante et simple et telle 
Qu’on la doit louer et aymer 
1440 Par les aultres l’orrez blasmer, 

Et ses vices ramentevoir. 

Lors fait envye son devoir 
Cette bayne est vile et orde : 

Il n’y a celle qui n’y morde, 

1445 Quant des aultres oyent bien dire, 
Tant sont pleines d’envie et d'ire. 
Cbascune hayt en vérité 
De l’aultre la prospérité. 

S’il y a une coustumiere 
1450 De séoir au monstier première 
Ou d’aller devant à l’offrande, 

Il convient qu’elle soit bien grande, 
Se son fait vouloit fréquenter 
Sans rioteret tourmenter. 

1455 Souvent grans batailles en sourdent : 
Celles qui d’envie se hourdent 
Ne veullent pas ainsy souffrir 
Que première déust offrir. 

Et qui veult paix sy se pourvoye, 
1460 Que quant femmes vont par la voye 
Que son salut ne rende à une, 

Mais salutation commune 
Face à toutes en audience 
Avec signe d’obedience, 

1 465 Car qui toutes ne les salue 
Mauldit sera de fievre aguë 
Il n’est femme qui soit en vie 
Qui sur pareille n’ait envye. 

À ce nature les encline : 

1470 Chascune cuyde sa voisine 

Mieulx parée, dont il luy poise, 

Au mary en revient la noyse . 

Chétif mary, ce dit la femme, 

Tu as grant honte et grant diffame 
1475 Quant tu me tiens ainsy vestue 
Que je n’ose aller par la rue : 

Lors pleure non mye de cueur. 

Le mary luy dist : Doulce seur, 
Qu’avez vous, qui ainsi plourez 
1480 Pourquoi ainsi vous acourez? 
Certes, sire, j’ay bien raison : 

Nue demeure en ma maison, 

Et mes voisines sont aoumées 
Bien et noblement ordonnées ; 

1485 Se ce qu’affîert à moy j’éusse 
O les greigneurs estrc déusse. 

Or me convient ainsy rcmaindre 
Et semble que soye la maindre. 

Or est il doncques necessaire 
1490 Que le mary lui face faire 
Robes et joyatdx aprestcr 
Car il n’oseroit contrester, 

Pource que s’il y avoit faulte, 

La tanson trouveroit trop haulte. 
4495 De la chanvre et du lin estrange 

Vouldroit chascun jour faire change, 
Et dit souvent que c’est merveille 
Qu’à sa voisine n’est pareille 
Et que sa vache a meilleur pis : 

1500 Ce dit quant ne scet dire pis. 

DE AVARICIÀ. 

jjj^emmes, ce nous dist l’Escripture 
v^>Sont toutes de froide nature : 

Le froit estraint, c’est chose clere, 

Or donc est toute femme avéré 
1 505 Et fondée sur avarice. 

N’y a brehaigue ne nourrisse 
Qui soit point plus froide du marbre 
Là où le droit de femme parie. 

Pour trop avéré la tesmoingne. 

1510 II ne luy chaiill mais qu’on luy doingne 
De ceulx qn’clle tient en scs bras 
Veult avoir l’argent et les draps, 

Voire de son appartenant 
Où elle est telle et s’y tenant, 

1515 Qu’autant se vouldroit efforcer 
D’une pierre au doy escorcher. 

Comme de tirer de sa gaigne 
Denier, maille ne poitevine 
Pour petit don consentira 
1 520 Aux roingneux et escondira 

Ung noble et luy sera rebource. 

Elle ayme mieulx la bonne bource 
Qu’elle ne fait ceulx qui bien l’ayment 
Et qui pour vrais amys se claiment 
1525 Le don prent, du donnant n’a cure 
Mais encor le tient en rancure 

Et dira tout à l’abandon : 

Le villain put, l’argent est bon ; 

Ce dira celle opiniastre. 

1530 II y a ung poure folastre 
Qui est de moy tant abusé, 

Mais il fera bien le musé. 

Je ne sçay quel fol cest sera 
Mais par la croix il foncera 
1535 Premièrement que il y touche. 

Et sy vient ung qui bien la mouche. 
Qui bien la torche à l’avenant, 

Elle l’aymera vrayement, 

Et encores s’il vient à point, 

1540 Elle luy donra ung pourpoint, 

Et s’il est homme difTamé 
Il en sera tant mieulx aymé 
Plustost que ung homme de bien, 
Mais que il ne luy donne rien : 

1545 Pourtant, amy, tu t’abandonnes 
A femme que du tien luy donnes. 

Le don prendra bien la bourgeoise. 
Du corps de l’amant ne luy poise. 
Doncques elle est bien convoiteuse ; 
1550 Et plus fort avaricieuse, 

La quinte part n’en puys retraire. 

La femme scet l’art pour attraire 
Et pour les hommes attrapper 
Et pour leurs richesses happer. 

1 555 Car se l’omme veult habiter 
Avec femme pour deliter, 

Quant elle sent la bource playne, 

Lors joyeusement se demaine, 

Pour l’argent cent baisiers luy donne, 
1560 Langue, cuisses, rains abandonne 
Au jeu mouvoir et exciter. 

Sy n’en vueil cy plus reciter, 

Je ne vueil pas qu’on me mauldie 
Pour parler de la ribauldie. 

1 565 Fy fy d’amour de folle femme 

Dont on perd corps, avoir et ame ! 

Fy de la délectation 

Qui tourne à condempnation ! 

La joye n’est que momentayne, 

1570 Perpétuelle est la peyne. 

Il vault mieulx parler de Thobie. 
Compains amys, or te cbastie, 

Advise ce que tu escoutes 
Avant que nullement t’y boutes. 

1575 Tu voys bien que femme est avéré, 
Chascun le scet, c’est chose clere, 

Pou en y a qui bien ne vueille 
De son chier amy la despouille. 

Excuser me vueil en mes dits 
1580 Que des bonnes point ne mesdis. 

Je n’ay voulenté de mesdire, 
J’aimeroye mieulx moy desdire 
Qu’estre hay pour fol langaige : 

Dieu le scet et j’entens mon gaige, 
1585 Qu’en vers femmes je n’ay haine, 

Ne riens je n’en dy par attaine 
Fors pour mon propos coulourer. 

On ne pourroit trop honnourer 
Les bonnes et les vertueuses. 

1 590 S’aulcunes en y a crueuses 
Qui usent de leur cruaulté, 

Es aultres a tant loyaulté 
Qu'à mal faire ne s’offreroient 
Ne villain cas n’endureroicnt. 

1 595 Mieulx aymeroycnt à mourir 
Qu'à nul deshonneur encourir. 

Se je mens, je vueil qu'on me batte. 
Il convient, puisque je translate, 
Que je dyc ou que je me taise, 

1600 Pource supply qu'il ne desplaise 
S’en cest dictier suys recordans 
D’aulcuns mots qui soyent mordons, 
Car de moy ne procèdent mye, 

N’y a denrée ne demye 
1 605 Qui ne soit trouvée ès bystoires 
Et ès anciennes mémoires : 

Esbatu me suis au rimer 
Si ne m’en doit on opprimer. 



DE LUXURIA. 




’on dit femme luxurieuse, 
Parolle semble injurieuse 



A entendre de prime face, 



Mais saulve de toutes la grâce 

U convient dire ce qu’on treuve 
Et pource que ne soit contreuve, 
i 61 5 Exemple vous en sera my s. 

La royne Semiramis 
Fist la loy à toutes commune 
Que des femmes preist cliascune 
Ung tel mary qu’il luy plairoit 
1 620 Et que ce faire leur lairroit 
Sans excepter aulcun degré. 

A cautelle le fist de gré 
Sy»com l’istoire dit nous a. 

Car son propre fils espousa. 

1625 Fy! ceste loy fust trop honteuse 
Orde, vile et incestueuse, 

Et Pasiphé qui fut royne 
Soubs ung thorel se mist souvine. 



Comment Pasiphé vile tache , 

Trop plus infâme qu’ung bourreau , 
Se mist en la peau d'une vache 
Pour habiter à ung thoreau. 

f asiphé fust de peau couverte 
Par sa luxure trop apperte 
Au simulacre d’une vache 
Où il avoit une crevache ; 

Là mist Pasiphé sa joincture 
Et eustdu thorel la poincture. 

1635 Aussy comme une beste brute, 

8 



f 

Raison pour pute la repute. 

Sylla fist trop folle envahye 
Dont elle deust estre haye 
Et en tous lieux deshonnorée, 

1640 Pour Minos fut enamourée. 

Fedra aussi par grant maleur 
Veist ung thorel en sa chaleur 1 
Grand et hardy, sans nulle tache. 
Qui couroit après une vache 
1645 Dont elle print telle arséure 
Qu’elle brusloit par sa luxure. 

Tant qu’elle conta sa querelle 
A une vieille maquerelle 
A laquelle se conseilla 
1650 Et qui pas ne la dessella. 

La vieille infaicte fist pache 
A faire de boys une vache; 

Ainsy qu’elle fust proposée, 

Par Dedalus fut composée, 

1655 Bien faicte, couverte de peau 

Ou d’une vache ou bien d’ung veau, 
Et se fist dedans taponner 
Affin que mieulx peust friponner. 
Le thorel entra par la porte 
1660 Et à la royne se transporte, 

Cuydant que ce fust una vache 
Qui fust pour luy là à l’estache. 
Dessus elle s’abilita. 

Et la royne [si] habita 
1665 Et engendra Minotorus, 

Lequel fust par l’art Dedalus 

Prins et enclos en une tor 
Pour le mal qui faisoit au thor. 
La moitié du corps [lui] sembloit 
1670 Ung beuf, et l’autre ressembloit 
A forme d’homme proprement, 

Et pource véritablement 
Dedalus en fust dessellé 
Et le grant péché revellé 
1675 Pour cela qu’il fist la statue 
Où Fedra eut le cul batue, 
Pourquoy il fist esles de cire 
Et passa la mer tout de tire : 

Sy au roy fust esté rendu, 

1680 Pour le péché il fus pendu. 



Comment Pasiphé fist son pere 
Mourir à très grief vitupéré ; 

Pour sa luxure manifeste 
Elle luy fist copper la teste. 

ais Pasiphé dont j’ay parlé 
'^5^ Elle fist tant par long parlé 
Par folle ardeur et par meschief 
Qu’à son pere coppa le chief. 

1 685 Plus chaulde estoit que feu de chaume 
Minos ot Sille et le royaulme, 

Et pource Silla fut crueuse 
Effrontée et luxurieuse, 

Et de perverse renommée 

1690 Et ès périls de mer nommée 

Raige n’est ne sy chaulde flamme 
Qui estaingne chaleur de femme ; 
Plus aspre, plus fort est leur raige 
Que n’est tempeste ne oraige. 



Comment Mirrea à son pere 
Fût le contenu de Vystoire 
Après boire de vin ung lot , 
Ainsi que Us filles de Lot h. 



Jîiyil irrea ne craint vitupéré : 
1695^*^ Elle coucha avec son pere. 
Et souffrit la couple charnelle 
Contre loyaulté paternelle. 

Les filles Loth aussi pecherent 
1700 Avecques leur pere couchèrent, 
De vin i’avoient tant abreuvé 



Que en la fin fut ennyvré. 

* Le vin sy fort le surmonta 
Que sur ses deux filles monta. 

1705 Avec leur pere sont couchées 

Et en neuf moys puys accouchées. 
Comment venin fuit le triade ; 

Le vin fist celuy jour miracle. 

Par ses filles fut assailly 
1710 Disant : Le monde est [tost] failly ; 
Se tu n’es assez fait appert, 



» 



Digitized by v^.ooQle 




SECOND LIVRE 117 

Tout le monde annuyt se pert 
Se Mirra jut avec son pere, 

Sy fist Biblis avec son frère ; 

1715 A payne m’en pourroye tayre. 

Canace jut avec Machaire, 

Son frere charnelment receut 
Par luxure qui la deceut. 

Phedre, la fille au roy de Crette, 

1720 Ne fut pas en amours discrète : 

Elle ayma d’amour illicite, 

Esprise fut pour Ypolite, 

Fils de son mary Theséus. 

Quant du pot ot les tes éus 
1725 Coingner se fist à son fillastre : 

Venus en fist folle marrastre. 



Comment Philis d’amours emprise 
Se pendit pour sa paillardise , 

Car trop demouroit son amy 
Tard l’eusse fait pour son mary . 

f hilis fist trop grant deablie ; 

Si folle ne fut establie ; 

Si cbetive, si forcenée 
1730 Par luxure desordonnée, 

Trop honteusement se rendit 
Quant pour Demopbon se pendit. 
Je ne sçay qui la faisoit pendre 

Fors qu’elle ne povoit attendre 
1735 Pour desespoir qui la tenoit 
Et que son amy ne venoit ; 

Neuf foys alla jusqu’à la roye, 
Puys se pendit de sa courroye. 
Dydo, royne de Cartaige, 

1740 Reffist aussi ung grant oultrage 
Pour Eneas, qui fut son hoste 
Et luy avoit coingné la coste. 
Dydo fist forment à blasmer 
Quant Eneas veit en la mer 
1745 Qui s’en venoit en Lombardie : 
Elle fut trop folle bardye ; 

Toute grosse d’enfant sentant, 
En criant et en lamentant, 

Par folle amour sy se mua 
1750 Qu’à ses propres mains se tua. 



Comment Dydo , qui es toit royne , 
Pour luxure vint à ruyne y 
[Et] 8 occis t de la propre espée 
Qu'estoit à son amy Enée. 

e l’espée qui fut Enée 
S’en est parmy le corps frappée. 
Maint exemple en puis amasser 
Dont pour briefté m’estuet passer. 
1755 Quiconqucs dit que les femelles 

Portons tetines et mamelles 
Soyent plus froydes que les masles 
Perdre puist il bource et escailles 
S’aulcun en a déterminé, 

1760 H n’a pas tout examiné. 

Car par saint Acquaire d’Aspre 
Leur chaleur est assez plus aspre 
Et en plus grant ardeur se mue. 
Femme soubs homme se remue, 

1765 Mais à présent nous en toisons. 
L’acteur en met plusieurs raisons, 

Et dit que les femmes plus ardent 
Et leur sang plus souvent espardent 
Que Tomme et plustost ont désir 
1770 D’avecques le masle gésir. 

Hugusse méisme l’afferme 
Qu’elle desire plus le terme 

De fos en grec la femme nomme, 

Car elle est plus ardant que Tomme 
1775 Ou de s’ouvrir par semourailles. 
Chauldes sont dedans les courailles, 

Et moult ayment le jeu des cuisses. 
Prens que froides trouver les puysses 
L’umeur froide mal se digéré, 

1780 Sy a besoing telle matière 
De purger par harigotter 
Car besoing fait vieille trotter 
Dont est plus aspre la luxure 
Qui est causée de froidure ; 

1785 Leur nature est moult froide et foible 

Et est de veine plus endeble. 

Ovide dist que femme est chaste 
Quant nul ne la requiert ne taste. 
Attendu leur concupiscence, 

1790 Le pape leur donne licence 
De marier sans dilayer 
Pour le charnel tréu payer, 

Pource qu’ils ne pevent attendre 
Gaires sans eulx donner ou vendre. 
1795 Si croy je par mon jugement 
Que Perrette vit chastement. 
Combien que par saint Dominique 
Soit felonnesse et trop inique. 

Les femmes qui sont amoureuses 
1800 Ont conditions merveilleuses. 

Aux villaiges sont les moins fières : 
Plusieurs se donnent par prières ; 
Aux gentils ne convient que place, 
La noble voulentiers soulace, 

1805 Mais que soit en lieux convenables. 
Femmes de cités sont prenables : 
Vaincre les convient par donner 
Car riens ne veullcnt pardonner. 
Toutes sont vaincues par don, 

1810 Se j’ay mal dit, j’en quiers pardon. 
Les nonnains, les religieuses 
Se tiennent par trop précieuses 
Par leur espirituaulté : 

Mais assez y a cruaulté, 

1815 Pource que de chair ont deflaultc 
Pou en y a, basse ne haulte, 

En toute la religion 

Qui n’ait charnelle affection 

De soy conjoindre charnelment. 

1 820 Prouver le puys solennelment 
Par argument assez prouvable, 

Car tout ainsi com le mouvable 
Tend au fichier et le desire 
Et lait et bel, puys je bien dire, 

1 825 Que toute chair en vérité 
Desire la charnalité. 

Ce dit ne tenez pas à fable, 

Toute chose quiert son semblable. 
Qui fossez et palis feroit 
1 830 Et les vaches enfermeroit 
Chascune vouldroit reparier 
Et retourner à son arrier. 

Prenez la raison naturelle 
Et laissez l’espirituelle. 

1 835 Nonnains faignent peres et meres 
Cousins, parens, et seurs, et freres 
Langoureux et en maladie : 

Elles le font, quoy que l’on dye, 
Affin d’issir hors de leur cloistre 
1 840 Pour faire charnelment cognoistre 
Leur quoniam et leur quippé ; 
Tout est par elles dissipé. 

Par le pays s’en vont esbatre : 

Qui à elles se veult embatre 
1845 Par elles sera confondu, 

Mieulx sera plumé et tondu 
Que se les larrons l’encontroyent 

Ou se les Brelons le prenoyent. 
Tousjours en aurez cincq pour une ; 
1 850 Ne vous priseront une prune 

Se vous ne leur donnez souvent : 
C’est l’usaige de leur convent. 

Dons veult avoir la messagiere, 

La maistresse, la chamberiere, 

1855 Et la matrone et la compaigne : 

Trop fol est qui s’y accompaigne. 

Aujourdhuy soubs turlupinage 
Treuve l’en ou en tapinage 
Envie, dol, ypocrisie, 

1860 Pensée par fraude brisie 
Especialment ès beguynes : 

D’ardoir au feu d’amours sont dignes 
Car il n’est si perverse chose 
Quant leur burette est bien desclose, 
1 865 Et elles sont bien à droit poinctes 
Et dessoubs larges robes joinctes, 
Plus sont simples et précieuses 
Et tant plus sont luxurieuses. 

Elles font le catimini ; 

1870 Mais par le verbo domini 

Elles treuvent bien leurs ribaulx 
Qui les attendent soubs les saulz : 
Couvertes sont, quoy que l’en dye, 

Du mantel de papelard ie. 

1875 Le beuf heent, le thorel quierent, 

On les fiert et elles reüerent, 

On les harigote, on les luist, 

Tout n’est pas or quanques reluist. 
Il a de bons estudians 
4880 Es religieux mendian s, 

Jaçoit ce qu’aulcunes gens dient 
Qu’à leur seul prouffit estudient. 

Je considéré qu’ils sont hommes 
Naturels aussy corn nous sommes * 
4 885 Pource n’ay voulenté de mordre 
Sur les frères ne sur leur ordre. 
Pour briefté à tant m’en delivre 
Combien que Mahieu, en son livre. 
En ait assez versiffié 
1890 Et leurs meurs diversiffié. 

Sy fist maistre Jehan de Mehun : 
Tous les reproucha ung à un 
Au chapitre de faulx semblant 
Je m’en tays, sy m’en voys emblant 
1 895 Le chemin que j’ay commencé 
Je pourray bien estre tencé, 

Et maudit par inadvertance ; 

Je n’en puis mais si l’on me tance ; 
C’est pour bien quanque je diray, 
4900 Cy après m’en escondiray. 

Des vieilles ne me puys plus taire : 
Je vueil parler de leur affaire. 
Quant les femmes sont devenues 
Vieilles, ridées et chenues, 

4905 Et perdent leur propre chaleur 
Et sont de petite valeur, 

Lors convoitent elles le joindre : 

Vieille savate se veult oindre. 

Je n’en mets hors gresle ne grosse ; 
4910 Se la vieille estoit sur la fosse, 

Qui de coingnier luy parleroit 
Ses vielz os remuer feroit. 

Prenez la vieille peaucelue 
Par Sa bariquoque pelue, 

1945 Habondamment la ferez rire : 

C’est ce que vieille plus desire. 
Sarra fut vieille et esdentée, 

Ne sembloit pas entalentée 
De recevoir charnelle coupple, 

1 920 Mais assez tost se rendit soupple ; 
Quant elle sçeut qu’enfans auroit, 
Dart de lyesse la navroit. 

Vieille rit quant elle suppose 
Qu’on luy fera la bonne chose, 

4925 C’est coustume de vieille femme. 
Despuys que vieillesse l’entame, 

Elle seult les jeunes induire 
Et au jeu d’amour introduire, 

Par ses dits et par sa parolle 
4930 Les fait dancer à sa carolle. 

Aussi com le vieil chevalier 
Quant il est pansu et dalier 
Seult aux enfans ses armes rendre 
Pour eulx adviser et apprendre 
1935 Et les introduit et enseigne 
A porter armes et enseigne, 

Tout ainsy la femme vieillette 
Met au mestier mainte fillette 

Et des siennes et des estranges 
1940 Pour faire vanner en leurs graûges, 
Et les instruits en amourettes 
Pour cueillir roses et florettes, 

Et au besoing ne se veult faindre 
Des dames aourner et paindre. 

1945 Maintes novisses soubs leur umbre 
En sont decéues sans nombre 
Qui croyent leurs enseignemens, 
Leurs fraudes et leurs oingnemens. 
Ne fut pas celle grant renarde 
1 950 Qui par oignons et par moustarde 
Faisoit sa chiennette plourer 
Pour Galatée defflourer, 

Et disoit : Ma chienne qui pleure 
Doit bien bayr le jour et l’eure 
1955 Que vers son amy fut si dure. 

Or voy quel tourment elle endure. 
Certes elle es toit jouvencelle, 

Ma fille fut et ma pucelle. 

Et estoit Pasquette nommée 
1960 De son amy forment aymée. 

Il l’aymoit jusques au mourir 
Mais elle n’y voult secourir, 

Néis escouter sa priere, 

Vers luy fut despiteuse et fière. 

1 965 Et pource Dieu ceste Pasquette 
Mua en forme de chiennette. 
Galatée, bien t’en souvienne, 

Garde qu’ainsi ne t’en advienne. 

Ne seuffre que ton amy muyre : 

1970 Je te doy enseigner et duire; 

Dieu fist jadis de sa main belle 
Homs et femme masle et femelle, 

Beaulx instrumens leur appresta, 

Et d’ouvrer les admonnesta 
1975 Pour faire les choses joyeuses 
Filles, ne soyez orgueilleuses. 

Se le clergié en fait deffense, 

C’est mal dit, qui a droit y pense : 
Pourquoy dient ils le contraire 
1980 De la chose qu’il convient faire? 

Il n’en est nul, tant soyt il saige, 

Qui n’aist la coustume et l’usaige 
De gésir aveques moullier. 

Ils se vont tous nudz despoullier 
1985 Quant seul à seul veullent desduire, 
Leur commandement ne doit nuyre : 

Aux faits, non pas aux dits prens garde, 
Sy je te mens, je vueil qu’on m’arde. 
Cest euvre n’est pas reprouvée. 

1 990 Ou seroit ceste loy trouvée ? 

On doit obéir par droicture 
Aux commandemens de nature. 

Je le te dy en vérité 
Qu’il est pure nécessité 
1995 D’exercer œuvre naturelle 
A jouvencelle et à pucelle. 

Dieu a faict la bouche du ventre 
Affin que Priapus y entre : 

S’il voulsist, on la tenist close : 

2000 Si ne convient pas longue glose. 

Ceste sentence est toute voire 
Et d’aultre part n’est chose à croire 
Que Dieu, qui est père de vie, 
Condempnast l’amant pour l’amye. 
2005 Ce seroit chose trop inique. 

Le cueur qui à aymer s’applique 
Aymé Dieu et tient en chierté, 

Mais il bayt orgueil et fierté. 

Dieu ayme le cueur amourable, 
2010 Ceste chose est [moult] favourable, 
Pource ne la doit nul blasmer. 
Quant Dieu voit l’amant parjurer, 

11 rit, et est plain de lyesse. 

Amour est droit fait de noblesse, 
2015 Et veult le cueur loyal et ferme ; 

Le dit du poete l’afferme. 

Fol est qui contre amour estrive. 
Lasse moy ! se ceste chetive 
Ëust souffert com débonnaire 
2020 Ce que son amy vouloit faire, 

Elle l’éust remys en vie. 

Car belle estoit, jeune et jolye. 

Or est chiennette devenue, 

Et ploure comme beste mue. 

2025 Quant la chose fut relatée, 

Bien y entendit Galatée : 

Incontinant son amy mande, 

Si com la vieille le commande, 
Souffrit faire le jeu d’amours 
2030 Sans faire noise ne clamours . 

Le varlet, plain de vasselaige, 

Luy osta lors son pucelaige. 

Et elle le voult bien, car elle 
Obeyt à la maquerelle. 

2035 Apres luy fist on faire estuve. 

Et bangnier dedans une cuve, 

Pour les peaulx rouptes reparer 
Et pour la roye mieulx parer. 

La vieille quist plusieurs racines 
2040 Et herhes et fors medicines 
A Galatée en fist breuvaige, 

A (fin que pour son fol ouvraige 
Ne péust enfant concepvoir. 

Grant peine mist au decepvoir. 
2045 Ainsi les vieilles maquerelles 
Sceivent jouer de tels merelles. 

Et de pis faire ne se faignent : 

Les enfans aux ventres estaignent 
Et destornent que on n’engendre. 
2050 On les devroit ardoir en cendre. 
Qui veult leur maulvaistié sçavoir 
Die que proie vueille avoir 
Pour convoitise et pour l’argent 
Qui nuyt et jour bruit et art gent 
2055 La vieille s’en entremettra. 

Et de quérir lui promettra ; 

Mais saichiez, s’il est qui la croye. 
De soy mesme fera la proye. 

Quant le conart est escbautlé 
2060 Par la malice du maufifé, 

Plonger le fera en son bac : 

Car au besoing prend on vieil sac. 
Leurs faits sont prouvés et scéus : 
Ovide en fut bien decéus 
2065 Qui cuyda trouver jouvencelle 

D’amours espris soubs sa forcelle. 
Vint par nuyt pour trouver le lit 
Ou Ven luy promcttoit delict, 

Mais la vieille s’y supposa, 

2070 Ne sçay comment faire l’osa. 

Trompés en sont d’aultres assez, 
Maints maulx sont par elles brassés. 
Advise toy, vieille lermcuse, 

Pâlie, froncée et chacieuse, 

2075 Temps est d’amender ton usage : 
L’en conteroit en ton visage 
Les ans que tu as à planté 
Dont te vient folle volunté? 
Recouvrer ne peus ta jouvente : 
2080 Plustot passe que vent ne vente. 
Huy laide, demain seras pire, 

Car chascun jour ton fait empire : 
Celer ne te peus par oincture. 

Par oingnement ne par paincture ; 
2085 Tu resemble par couleur fainte 
A l’ymage par dehors paincte, 

Par dedans est laide et obscure, 

N’y a fors laidure et ordure. 

Femme plus voulentiers devine 
2090 Que n’oyt la parolle divine. 

Toutes croyent en sorcories 

o 

En anguis, en maqueleries. 

Les choses advenir devinent, 
Oncques de deviner ne finent 
2095 Par sort ou par chant des oyseaulx, 
A tous maulx tendent leurs resaulx, 
Et ainsy com par soubhaydier 
Tout ce qui peust nuyre ou aidier 
Veullent enseigner et s’en vantent : 
2100 Ainsy les folles gens enchantent. 

Et les crapaulx vestent de robbes, 

Et de draps par leurs faulces lobes. 
Et forment ymaiges de cire, 

Au feu les font rostir et frire 
2 1 05 Pour les cueurs des amans uller ; 
Que maulx feux les puissent brasier 
Elles mettent en la paelle 
Le vieil chat à grise cotelle, 

Au feu luy font les pieds chauffer 
2110 Dedans arain ou dedans fer 
Bien lyé dessoubs une late. 

Néron, Belzebuth ou Pylate, 

Et d’enfer la puissance toute 
Adorent et n’en font pas doubte, 
2115 Grâces leur rendent et louanges 
Par tarantes et retrouanges, 

De Sebille passent l’office, 

Au grant diable font sacrifice 
De cornes de ehievres bruslées 
2120 Par fumées dissimulées 

Pour tous les diables esmovoir 
Pour accomplir leur cstonnoir. 

Par les tombeaux amblent les corps 
Des enfans et des hommes mors, 
2125 Et en leurs entrailles s’escondent 
Maulvais espcrits qui respondent. 

Au monstier emblent la hostie 
Ou la saincte foy fut bastie. 

Certes, vieilles font trop d’ennuys ; 
2130 Elles vont aux gibetz de nuyts 
Prendre les cheveux et la corde 
Du pendu, c’est chose trop orde. 

La mort de l’ame est avancie 
Par leur trop faulce ingromancie. 
2135 Medée, ce dit le poete, 

Jadis fille du roy de Oète, 

Fut sorcière et enchanteresse, 

En magique fut grant maistresse, ' 
Les herbes congnoissoit chascune 
2140 Et l’influence de la lune 

Au mouton d’or fit l’achoison 
Dont Jason enquist la toison. 

Circes ouvra de la science 
Dont on blesse la conscience ; 

2145 Elle fist mainte desverie 

Par magicque, par sorcerie ; 

Critto, la vieille orde et sale, 

De la bataille de Thessalle 
Des gens de plusieurs nations 
2150 Enquist par conjurations 

Lequel devoit vaincre à l’espée 
Ou Jule César ou Pompée. 

Elle faisoit la teri*e fendre 

Pour les respons d’enfer entendre. 
2155 On dit que la femme sans fable 
Scet plus ung art que le déable. 

Je croy bien qu’on dit de ce veoir 
Car une me veult décevoir 
Que je ne veuil pas accuser : 

2160 De ses pouldres me fist user 
Charmées et envenymées, 

De plusieurs espices lymées, 

Où il avoit mainte reeaupe 
De pieds de chats, de pieds de taulpe, 
2 1 65 M’aplcnnoya et attoucha 

Au lit, où tout nud me coucha. 

Je jure saint Martin le Pas 
Que Perrette ne fut ce pas. 

Vieilles chevauchent les balays 
2170 Par cours, par salles, par palays, 

’ Comme vent s’en vont par le monde 
Au commandement dame Habonde, 
Par fenestres, par huys, par portes 
Entrent ja ne soyent sy fortes, 

2175 Et se boutent par les crevaces 
Et n’y apparent point les traces, 

Et par nuyt desfoulent les hommes 
Quant endormis sont en leurs sommes 
Faulcement veuüent maintenir 
2180 Qu’il n’est riens qui les peust tenir 
Quanques elles veullent emprendre : 
Faingnent et donnent à entendre 
Qu’il advient par nécessité 

2185 Et qu’ainsi est en vérité. 

Et ce font les devineresses 
Ainsy com se fussent déesses 
Des choses qui seront et furent. 
Entr’euU se vantent et parjurent, 

Que par nuyt ont véu Dyane 
2190 Plus noire qu’Ethiopienne, 

Gratis compaignies et cohortes 
Tant d’hommes que de femmes mortes 
Chevaulchans parmy la campaigne 
Et ont esté en leur compaigne, 

2195 Par elles sont adevinées 
Les fortunes et destinées ; 

Elles se vantent de sçavoir 
Mais ja n’en dira l’une voir, 

Elles se vantent de guarir 
2200 Et les maladies tarir, 

Les choses perdues revellent, 

Dont plusieurs chétifs se querellent. 

On a plusieurs fois estrivé 
Que elles ont un diable privé 
2205 En une boyste pu en prison, 

Et dient par leur mesprison 
Que les choses semblent véoir 
Ou en l’ungle ou en un miroir. 

Ainsy follement prophétisent 
2210 Et les folles gens abetisent. 

Saul a enquérir s’amort 
De Samuel après sa mort : 

De sa demande ot il response 
Qui par femme luy fut esponse : 

2215 Ce fut une devineresse 

Fitonisse et enchanteresse. 

Briefment repeter me convient 
Ce que j’ay dit dont me souvient, 
Pour mieulx ramener à mémoire. 
2220 Bien est dit et bien est à croire 

Qu’en femmes a moult de reprouche 
En fait, en dit, en cueur, en bouche ; 
Comment elles sont variables, 

Et comment elles sont muables, 

2225 Maints exemples avez eus. 

Les plus grans en sont decéus 
Par leur art et par leur fallace. 
Voulentiers plus briefment parlasse, 
Mais leus faits me convient descrire : 
2230 Cesté matière le desire, 

Qui ne veult pas que je repose. 

Assez est plus séure chose 
D’ung serpent en son sain raucier 
Qu’avec male femme embuscbier. 
2235 Les barons et les grans prélats 
En ont mainteffoys dit, helas ! 

Qui pourroit homme surmonter 
Ne pourroit il femme doubter. 

Elles pleurent quant elles veullent, 
2240 Par oingnons exiter se seullent. 

J’ay parlé du pèlerinage 
Où elles vont en tapinage : 

Par leurs fraudes, par leurs malices 
De la chair quierent les délices, 

2245 Au retourner plaingnenl leurs plantes. 
Car en leurs membres sont dolentes. 

A leurs maris dient merveilles 
Des sacrifices et des veilles, 

Mais chascune pas ne confesse 
2250 Com elle a esté mise en presse. 

Las ! c’est aujourdhuy grant douleur 
Que femmes pleines de foleur 
Seigneurisent par leurs infâmes 
Et surmontent les preudes femmes. 
2255 Elles sont partout bien venues, 

Et les preudes femmes sont nues. 

Fy de jeunesse et de beaulté 
Où il n’a point de loyaulté ! 

Les malles sont à redoubter : 

2260 On ne devroit foy adjouster 
A riens que malle femme dye. 

Quant hom sa femme repudye 
Ou la corrige de son vice, 

Elle fait tant par sa malice 
2265 Et tant de ses las luy fait tendre 
Que il ne scet auquel entendre. 

Elle luy dit qu’elle est s’amye 
Et sans luy vivre ne peult mye, 

Et que leurs deux chars sont toute une, 
2270 Et qu’ils ont par raison commune 
Leurs deux corps ensemble tessus 
Si comme j’ay dit cy dessus 
Au chapitre de reveler 
Les secrets qu’on ne scet celer. 

2275 Les hommes scevent affoler 

Par baisier et par acoller, 

Et leurs mallu laus rapaisier, 

De Judas donnent le baisier. 

De celles qui font advoulire, 

2280 Vous puys je hardieineut dire 
Qu’il n'y a nulle tant soit digne 
Qui n’ait la pensée maligne. 

Sy tost que cest vice la mort, 

Chascunc desire la mort 
2285 De son mary par faulx usaige 

Combien qu’il soit et bon et saige. 

Maintes en sont telles trouvées 
Et par justice reprouvées, 

Et de tout office publique 
2290 Privées par leur fait inique. 

Se la loy aulcun bien leur donne, 

Ce n’est mye pour leur personne, 

Ne ce n'est pas pour leur noblesse, 
Ainçoys est fait pour la foiblesse 
2300 Du féminin sexe muable 

Et corrompu et flecbissable. 

En ung eslat point ne demeurent 
Mais ensemble rient et pleurent 
C’est forte chose, ce me semble, 

2305 De rire et de plourer ensemble : 

A peyne se peuvent at traire 
En ung moment ces deux contraires. 
L’acteur qui fut de moy plus saige 
Dit que c’est des femmes l’usaige : 

2310 Quant il leur plaist, leurs larmes faingnent 
Et leurs yeulx à plourer enseignent, 

Car tel plour leur vient de folleur 
Non par force, ne par douleur, 
Dont par dehors rire et plourer 
2313 Peuvent ensemble dernourer. 

Je te pry, qui cy esiudies, 

Qu’à femme tes secrets ne dyes. 
D'exemples auras plaine hotte 
Car si tosl qu’il y a riole, 

2320 Qui son secret dit leur auroit 
Toute la ville le soauroit. 

Tant y a de périls que nuis 
N’en diroit les maulx advenus. 

Sanson, qui fut des fors du monde, 
2325 Fut blecié par folle faconde, 

En ce fut plus rude que bugle, 

Par son parler fut fait aveugle, 
Quand il son secret révéla 
Doul sa femme l’esche vêla. 

2330 Mieulx luy vaulsist s’eslre téu, 

Car se ses crins eust encor eu 
Ses ennemis qui le grevèrent 
Et qui les deux yeux luy creverent, 
N’en poussent pas à chief venir. 
2335 Sa langue ne peut retenir 
Tout dist à Dalila la blonde 
Que de trabyson n’estoit monde 
A deux le dist, si fist que fol 
Le meschief luy vint sur le col. 
2340 Micheas dit : Garde ta bouche 
Vers celle qui avec toy couche, 

Garde bien quant elle t’embrace 
Que chose qui à celer face 
Ne luy soit ja par toy nommée. 

2345 Aussy le dit bien Ptholomée 
En Almageste, son beau livre, 

Que des grans périls se delivre 
Homme qui saigement met peine 
A ce que sa langue refraingne. 

2350 Ung hom s’en voult à l’essay mettre 
Et fist à sa femme promettre 
• Que loyaument le celleroit : 

Elle jura que ce feroit. 

11 luy dit : Il m’est advenu 
2355 J’ay ponts ung œuf assez menu. 

Elle traversa la chaussée 
Au matin, ains que fut chaussée, 

A sa commere print à dire : 

Je ne me puys tenir de rire, 

2360 Mon mary de pondre ne cesse, 

Deux œufs a pons, or soit cohfesse. 
L'autre s’en va à sa voisine 
Quérir du feu à la cuysine 
Et luy dist : Tu orras merveilles 
2365 Lieve sus et si t’apareilles ; 

11 y a ung homme en cest rue 
Qui pond les œufs comme une grue, 
Quattre œufs a pons comme une choingne ; 
La tierce doubla la besoingne, 

2370 La chose tant se publia 
Et tellement multiplia 

Qu’on luy mist sus des œufs cinquante, 
Voire en la fin plus de soixante. 



Comment ung homme [$] esprouva 
Sa femme que malle trouva, 

Et aux sergem dist : Par sainct Cosme, 
Mon mary a tué ung homme. 

M ng aultre saige voult sçavoir 

Quelle femme il pou voit avoir, 

Son fait doit on bien perpétuer : 

Il fist une truye tuer 
Et la mist à sa voulenté 
Dedans ung sac ensanglanté 
2380 Au lardier où l’en met le lart. 

Pour véoir de sa femme l’art 
Luy dist : Seur, il m’est meschéu, 
Certes, je suis trop decéu 
Se tu n’entens à moy celer. 

2385 À conseil la va appeller 

Et luy dist : J’ay occis cest homme. 
Yvresse qui les gens assomme 
Pour trop boire le me fist faire ; 

Pense de celler mon affaire. 

2390 Elle luy promist et jura, 

Mais assez tost se parjura . 

Entr’eulx y eut riotte esmeue 
Parquoy la chose fut scéue 
Gaires de temps ne la cela, . 



! 

2395 A ses voisines revella 

Que son mary, le fol meschant, 

Avoit murdry ung bon marchant, 

Et qu’il estoit dessoubz la queste. 

Le juge en fit loial enqueste, 

2400 Sy com estoit de son ofiice. 

De la femme apparut le vice 
De sa langue mal affilée. 

La truye trouva empillée 
Dedans le sac où estoit mise 
2405 Et salée par bonne guise. 

Lors fut la femme conlcmpnée 
Et par sa bourde condcrapnée 
Comme janglcuse meuleresse, 

Et mesdisant et tanccresse 
2410 Quant Dieu à Pasques suscita 
L’en demande qui l’excita 
Ne pour quelle raison c’estoit 
Que premier sc manifestoit 
2415 A femme qu’il ne fist à homme. 

L’en dit : Par saint Pierre de Romme, 
Que Dieu, qui est vraye science, 

Des femmes sçait la conscience, 

* Que telles sont qui riens ne cellent, 
2420 Et que toutes choses revellent 
Dieu ne voult leur us oublier ; 

Donc pour soy faire publier 
Les femmes visita premières, 

Car de jangler sont coustumieres. 

2425 Par ce qu’ay dit povez sentir 

Comment femmes sceivent mentir. 
Encor orrez ung aultre tour. 

Ung jaloux dedans une tour 
Gardoit sa femme bien serrée, 

2430 Fors que tant pas n’estoit ferrée ; 

Le jaloux y fist troys huys faire, 

De clefs y avoit triple paires 
Mais à la fin fut decéu. 

Il avoit à ung soir béu 
^435 Et s’endormist apres soupper, 

C’est ce qui le fist encoulper. 

Sa femme ses clefs luy embla : 

Avec son amy s’assembla 
Pour mener sa joliveté. 

2440 II la tint en grant priveté, 

Et la receut faisant grant joye. 

L’amant rit quant il tint sa proye. 

Avoir ne peut qui plus luy plaise, 

En despit du jaloux la baise. 

2445 Le jaloux petit sommeilla 
Car jalousie l’esveilla. 

Quant la chose luy fut apperte, 

Moult fut courroucé de sa perte, 

Criant s’en vint à la fenestre 
2450 Et disoit : Hé Dieu! que peut ce estre? 
Femme, femme, où es tu allée? 

Hors de la tour es avallée. 

Bien est prouvé ton advoutire, 

Demain en souffreras martire. 

2455 Lors revint la femme courant, 

A son mary dist en plourant : 

Je vous pry, par la Magdelaine, 
Que ne me faciez souffrir payne. 
Espargniez moy, je jureray 
2460 Que plus ne vous courrouceray. 
Je n’ay pas vostre tour minée ; 
Issue suis par destinée, 

Non mye par legiereté ; 

Sy ne me doit estre reté. 

2465 Pour Dieu, ayez de moy mercy, 
Ne me faictes pas trouver cy. 

S’en vous mercy trouver ne puys, 
Je m’yray noyer en ce puys. 

Il respond de félon courage 
2470 Et tout esmeu de folle rage : 
Céans ne mettras pied ne main, 
Je te feray fuster demain ; 

Tu auras honte et amertume 
Selon la loy et la coustume. 

2475 La nuyt estoit noire et obscure ; 
Elle prist une pierre dure 
Et dedans le puys la getta. 

Adonc le mary hors saulta, 

Qui la cuydoit noyée ou morte. 
2480 Sy tost qu’il fust hors de la porte 
Elle entra ens et l’huys ferma, 

Et luy jura et afferma 
Qu’il comparroit celle envahie. 

Ne se tint pas pour esbahye, 

2485 Aux guettes cria : Ça, venez, 
Tantost ce ribault me prenez. 

Il fut prins et mys en prison : 

' Oncques mais ne fut si pris hom. 

Sa simplesse le fist confondre 
2490 Quant il ne sçavoit que respondre, 

Sy fut batu et escbarny : 

Pource fait bon estre garny 
Encontre celles qui deçoyvent 
Ceulx qui leurs mensonges reçoyvent. 



Comment Clcment trouva en estre 
Berthe couchée soubs ung prestre ; 
Clement cuyda monstrer vertu , 
Mais en la fin fut bien battu. 



2495 'vAc 

iJX u propos vous diray cautelle : 
Oncques mais vous n’ouystes telle, 
Clement trouva sa femme Berthe 
Dessoubs ung prestre descouverte. 

Le prestre Ta voit estouppée. 

2500 Clement tira sur eulx l’espée 

Sy leur convint laissier leur œuvre. 
Berthe sault sus et se recœuvre, 

Son mary tient et prent à force 
A pou que les poings luy escorce : 

2505 Le prestre y aida touteffoys. 

Elle cria à haulte voix 

Sur Clement, qui fut bon et gent : 

Tenez mon mary, bonnes gent, 

Hors du sens est et forcennés, 

2510 Haro, pour Dieu! bien le tenez. 

Il nous vouloit tous deux tuer. 

Ne le laissez esvertuer. 

Puys luy disoit : Ha ! mon seigneur, 
Qui oncques vcit raige greigneur? 
2515 Clement las! Dieu te maintiengne ! 
Doulx amy, de Dieu te souviengne. 

Ne sçay quelle forcennerie 
L’a mis en ceste desverie, 

Naguaires que saige [s] estoit. 

2520 Cest prestre ayde me prestoit, 

Pour moy aydier est cy venu. 

Ou il me fust mal advenu. 

Berthe, qui de croix se seignoil, 
Devant les voisins si faingnoit 
2 52 5 Ceste mensonge et ceste bourde, 

En se faingnant estoit sy lourde 
Qu’à Clement ne laissoit mot dire. 
L’ung le boute, l’autre le tire, 

Prins fut et à terre abatus, 

2530 Lyés et de verges batus : 

Trois jours luy dura ceste haire. 

A force luy convint paix faire. 

Tant doutoit les coups de bertain 
Que tout pardonna pour certain. 

2535 Or voy, liseur, et fay mémoire 

Qu’on ne doit pas aux femmes croyre 
Qui ainsy parjurent et mentent, 

Dont plusieurs plourent et lamentent. 
Orgueilleuses et effrontées 
2540 Et de grand orgueil surmontées 

Sont les femmes communément. 

Bien l’ay dit au commencement 
Cy dessus en aulcuns chapitres, 

Dont l’en trouvera bien les tfltres, 
2545 Sy n’est besoing qu’on les répété, 
Pource que briefté me compete. 

Eve première s’orgueillit, 

Si grant orgueil en soy cueillit, 

Que bien cuyda estre déesse ; 

2550 Des cieulx vouloit estre abéesse 
Et sur les estoilles voler : 

Son orgueil la fist affoller. 

Par elle vint calamité 
A toute sa postérité. 

2555 Sathan ses filles maria, 

Au siècle les apparia. 

Orgueil fut marié aux femmes, 

Dont orgueilleuses sont les dames ; 
Clergié épousa Symonie, 

2560 Par qui loyaulté est hopnye ; 

Ipocrisie avec ses signes 
Est aux moynes et aux beguynes 
Et aux aultres religieux 
Qui se faingnent si précieux ; 

2565 Rapine, qui est pillerie, 

Prist à mary Chevalerie ; 

Sacrileige est aux Henuiers 
Et aux faulx laboureurs laniers ; 
Fraude, que l’en dit tricherie, 

2570 Se maria à Mercerie; 

Les marchans sy l’ont espousée 

10 

Et sont mouillies de sa rousée ; 

Aux bourgoys se coupla Usure. 
L’autre fille, qui est Luxure, 

2575 Nest encor à nulli donnée, 

Mais à tous est habandonnée. 

Sans garder loy de mariage, 

Luxure quiert son avantage, 

Et s’en va deçà et delà, 

2580 Car cil qui plus en donne l’a. 

Or, laissons cy des aultres filles, 
Pareilles ne sont pas les billes, 

Et tjraictons d’orgueil seullement, 

En procédant ysnellement. 

2585 Femme orgueilleuse se defforme 
En délaissant sa propre forme. 
Orgueil sy la fait estrangier. 

Et la fait muer et changier. 

Ahontée est et affrenée, 

2590 En ses cheveux, ensafrenée; 

Elle se painct et renouvelle 
Pour mieulx paroir à estre belle : 

En sa chambre a plusieurs boistes 
Où il y a oinctures moistes, 

2595 Et choses de plusieurs couleurs, 

Car orgueil fait trop de douleurs. 
Adjouster veult à sa personne, 

Ne luy souffist ce que Dieu donne : 
Orgueil surmonte toutes choses 
2600 Qui sont dessous le ciel encloses. 

Femme orgueilleuse bien se monstre 

Il n’est nul si horrible monstre. 

Environ soy porte les signes 
Qui à la Chimere sont dignes, 

2605 Car s’elle est dame ou damoiselle, 

• Devers sa queue semble oyselle. 

Vers la queue maint mal serpente : 

Par là resemble la serpente. 

Devers la poictrine est lyon. 

2610 II ne peult que n’y oublion 
Ou en port ou en alléure. 

Elle a en sa cheveléure 
Maint estrange cheveu enté 
À accomplir sa voulenté. 

2615 Court plus isnellement que lievre. 

Elle a cornes comme une chievre, 

C’est la barboire des chétifs, 

Paour fait aux enfans petis, 

Et se par fraude fait la simple, 

2620 Moult a d’orgueil dessoubs la guimple. 
Par dehors monstre sa paincture, 

Mais par dedans gist la poincture ; 
Crueuse est et esservellée, 

Elle frendist comme une lée 
2625 Qui est femelle du sanglier : 

On ne la peut à point sangler. 

Femme est crueuse vrayement, 

Ou l’Escripture vraye ment, 

Qui compte ses iniquités. 

2630 Par femme fut décapités 

Saint Jehan qui Dieu baptiza, 

Et qui de luy prophetiza : 
Herodias le desprisoit, 

Pource que vérité disoit. 

2635 Par femme fut Joseph lyé 
Et en lyeus humilié 
En la prison soubs Pharaon, 

En la ville de Saraon ; 

Par femme fut saint Pierre mys 
2640 Entre les Juifz ses ennemys : 
Femme tant sy le guerroya 
Que par troys foys Dieu regnya; 
Femme fit les doux, ce saichiez, 
Dont Dieu fut en croix attaichiés. 
2645 Medée, dont j’ay dit arrière, 

Fut de ses deux enfans murdriere; 
Silla occist son propre pere, 

Ce fut cruaulté trop amère ; 
Gesabel refist grant folye : 

2650 De son régné chassa Helye 

Et le bannist hors de sa terre. 
Aux aultres prophètes fist guerre, 
Et aulcuns en fist mettre à mort ; 
Naboth fist lapider à tort, 

2655 Contre luy fist faulx tesmoignage 
Tour luy tollir son héritage. 

Cil Naboth avoit une vigne 
Qui luy venoit de droicte ligne, 

Au roy Achab la reffhsa : 

2660 Gesabel pour ce l'accusa 
Que contre luy avoit esté 
Et contre roial majesté ; 

Lapidé fut crueusement 
Et occis par faulx jugement, 

2065 Dont Helye, pour cest desroy, 
Prophetiza la mort du roy ; 

Comment les chiens son sang lecherent 
Et en la vigne le cherchèrent. 

Dire ne puys n'en titiller 
2670 De chascun fait particuler 

De toutes les femmes crueuses 
Qui sont à mal faire engingneuses ; 

Qui de leurs nouveaulx faits diroit, 

Le liseur s'en esbahyroit : 

2075 Ung petit icy m’en déporté. 

Se la femme estoit aussi forte 
Et aussi vertueuse comme 
L’on dit vertueux estre l’homme, 

On ne pourroit durer à elle, 

2680 Tant scet d’engin et de favelle. 

Ce ne luy vient pas de nature, 

Ne de Dieu ne de sa droicture : 

Sathan, qu'on appelle Agrapart, 

Y a mis le plus de sa part. 

2685 Tant est femme yreuse et maulvaisc. 
Que de tous vices est fournaise. 

Ovide dit en ses doctrines : 

• Femmes sont à tous maulx enclines ; 

Ce que dient les anciens, 

2690 Querez la hors, non pas céans. 

Sy me pourroit on opposer, 

Et au contraire proposer, 

En blasmant ma conclusion, 

Que je dy grant illusion : 

2695 Car s’aulcunes femmes sont males, 

Et perverses et enormalles. 

Ne s’ensuit pas, pour ce, que toutes. 
Soyent si crueuses et gloutes, 

Ne que toutes soyent comprises 
2700 Generalment en leurs reprises. 

La raison est trop mal sortie. 

Quant on conclud tout par partie. 
Logicque seult redarguer 
Ceste manière d’arguer. 

2705 Neantmoings, cest œuvre présente, 
Qui douleur en mon cueur présente, 
Ne veult souffrir que riens exclue. 
Mais commande que je conclue 
Tout oultre jusques à la borne 
2710 Qu’il ne soit nulle femme bonne. 
Salomon, en narration, 

En fait une admiration 
Qui ceste matière conforte : 

Qui pourroit trouver femme forte ? 
2715 Aussi que s'on disoit en glose, 

Ce seroit impossible chose ; 

Et puys qu’il le dit, qu’en diroye, 
Pourquoy ne m’en esbahyroye ? 
Encores dist il oultre assez, 

2720 Vault mieulx homme navrés, cassés. 
Que femme quant elle fait bien, 

Dont n’est femme qui vaille rien. 

Je n’en quiers aultres instrumens, 

Or laissons tous ces argumens. 

2725 Je procédé en plusieurs manières, 

* De lieux et de raisons planières 
Suys armé et fortifié, 

Et sy suis bien édifié 
Sur exemples et sur moyens. 

2730 Escoutez, si orrez moy ens : 

Bien a lieu ce que je vous preuve 
Que la femme, si com l’en treuve, 
Deceut tous les plus grans du monde . 
J’ay raison sur quoy je me fonde. 

2735 Si les plus grans sont decéus, 
Doncques sont les menus chéus. 

L’en dit en la rue où je mains. 

Que le plus emporte le moins. 

Qui furent les plus grans seigneurs ? 
2740 Qui ouyt parler des greigneurs 
De Salomon et d’ Aristote? 

Ce ne leur vault une escharbottc 
Sens, ne richesse, ne raison : 

Tous furent mys hors de saison, 

2745 Par femmes furent surmontés, 

Decéus, vaincus et mattés. 

Les lieux et la similitude 
Dont l’en scet user en estude 
Qui pour armer mon chembel yssent 
2750 Mon propos forment embellissent. 

Las ! je parlasse noblement, 

Mais je suis mené tellement, 

Et troublé par forcennerie 

Qui me point par sa desverie, 
2755 Que merveille et que puis durer, 
Tant ay de maulx à endurer. 
Toutes fois de mon sens umbraige 
Ay fait des femmes cest ouvraige 
Aux heures qu’ay eu en loisir : 
2760 Qui glaine ne peut pas choisir. 
Affin que plus planierement 
Vous appere et plus clerement 
De ma doctrine que je baille 
Selon les poetes vous taille 
2765 Exemples dont je vueil user 
Qui ne sont pas à reffuser. 

Par les exemples nous vivons. 
Quant du temps passé escripvons. 
Exemples nous font souvenir 
2770 De parler du temps advenir. 

Dieu nous chastie en ses parolles 
Par exemples de paraboles. 

Et exemples pour jugement, 

2775 C’est une espece d’argument 
En logicque souvent usée 
Dont l’oraison est excusée : 
Pource qui veult à droit plaidier 
D’exemples se convient aydier; 
2780 On s’en ayde en parlement, 

Car souvent et notablement 
Eschéent choses advenues 
Et par exemples retenues, 

Pource concluray de logicque. 

Le droit aussi à ce s’applique 

2785 Qu’on voit souvent continuer, 

Dont puys Je bien insignuer 
Que qui d’ung meffait est véu 
De plusieurs en est mescréu. 

Par caphurne sont toutes femmes, 
2790 En toutes leurs causes infâmes, 

Et reprouvées par nature 
Et par droit et par escripture 
Des poetes d’antiquités 
Qui de ce se sont acquittés. 

2795 Preuve de droit n’est point requise, 
Qui peut prouver par aultre guise, 
Mesmement en chose notoire : 

Sy conclus à fin perhemptoire 
Qu’il appert bien par les prémisses 
2800 Ce que dessus ay dit de yces. 

Le fait à quoy je me rapporte 
Mon propos soustient et conforte. 
Nul hom ne pourroit mettre en rimes 
Tous les vices ne tous les crimes 
2805 Des femmes vivans soubs la lune. 

Qui en trouveroit de mil une 
Poursuyvant d’aulcun bien la trace, 
Ce seroit d’especial grâce. 

Car il n’advint ung tel miracle, 

2810 Puys le temps empereur Eracle. 

Es femmes ou temps qui or dure 
Voit on gloutonnie et ordure 
Qui les corrompent et meshaignent. 
Et de quérir pas ne se faingnent 
2815 Choses à eulx délicieuses ; 

Ne leur chault s'ils sont somptueuses, 
Tant sont gloutes et dissolues 
Que par oultrage sont pollues 
Qui leur fait püyr dens et bouche. 
2820 En femme n'a plus grant reprouche 
Que de soy par vin enyvrer : 

Yvre femme se veult livrer 
À tous ceulx qui en veulent prendre * 
Le vin la fait vomir et rendre. 

2825 Se d'hommes avoit ung millier, 

Tous les lairroit heurtebillier. 

Femmes yvres sont toutes telles, 

Aux riotes meuvent leurs elles , 

Et le vaissel honteux desqueuvrent, 
2850 En tous leurs faits laidement œuvrent. 
Nyces sont et desordonnées 
Et crient comme forcennées. 

Femme dit : Je puis assez boire, 

J'ay grant vaissel et grant clichoire; 
2835 Se j’ay bien beu, je pisseray 

Par dessoubs quant au pis seray. 

De gloutonnie vient luxure. 

Quant on en prent outre mesure. 

C’est ce qui fait l'avoir despendre, 
2840 Et les maladies engendre 
Et les guerres et les discors 
Que plusieurs comperent des corps. 
Gloutonnye, dont par paresse 
De son accord se tient yvresse, 

2845 Qui les hommes honnist et gastc, 

La santé toult, et la mort haste, 

Et les fait ords comme pourceaux. 
Ses disciples sont larronceaux, 

Et murdriers et les femmes folles : 
2850 11 fait bon fouyr ces escolles. 
Cathon dit : Pour yvresse seulle 
Ne fais nul plaisir à ta gueulle 
Qui est amye de ton ventre : 

Le vin y nuyt quant trop y entre. 
2855 Yvresse fait les mains trembler 
Et les vertus du corps embler, 

Et si fait le foye pourrir 
Et les maulvais vices nourrir. 

Ma Perrette n’est pas yvrongne, 

2860 Mais encontre moy souvent grongne. 

Femmes sont paresseuses, gloutes 
Et à mal faire prestes toutes. 

Femme maulvaise devient pire, 

Très maulvaise tousjours empire. 
2865 Tout dire me seroit griefté 

Sy m’en passeray pour brieffcé. 
Femme n’est pas en ce point saige, 
Courir ne scet qu’à son dommaige. 
La loy dit sy comme je sens, 

2870 Que la femme n’a pas le sens 
Ne son amour en soy enclose. 

Mais par dehors en l’œil repose. 

A l’œil dehors son honneur baille. 
Mais au garder convient qu’il failli 1 , 
2875 Carfolye son œil engroisse. 

Tant dit que cueur de voirre froisse 

Par sa jangle et par sa parolie, 

En tous ses faitz est nice et folle. 

Il n’est nul bien que femme face, 

2880 Ainçoys le destruit et l’efface. 

Par femmes sourdent maintes guerres, 
Et homicides par les terres, 

Chasteaux en sontars et pillés. 

Et les poures gens exillés. 

2885 II n’est pas de mil guerres une, 

Sy com scet chascun et chascune, 

Qui par femme ne se commence 
Et par sa maulvaise semence. 

* C’est la mere de tout oraige, 

2890 Tout mal en vient et toute raige. 

Plus aigrement poingt que serpente : 
Nul n’est près qu’il ne s’en repente. 
Amys, amys, retien, retien, 

Ne la prens pas pour dire tien, 

2895 Saiches qu’il est vray et croy m’en que 
Se toute la mer estoit enque, 

Et terre et champ et le chemin 
Estoyent papier et parchemin, 

Et tous les boys estoyent plumes, 

2900 Pour faire notes et volumes. 

Et tous ceulx qui scevent escripre 
Aussi tost que l’en pourroit dire 
Escripvoyent sans reposer. 

Ne pourroyent ils exposer, 

2905 Escripre ne ramentevoir. 

Signifier ne concepvoir 

Tous les maulx ne tous les diffames 

Que l’en pourroit trouver ès femmes. 

Aulcuns sont fols et tant mesprennent 
2910 Que femmes espousent et prennent : 
C’est pour leur nom continuer 
En ce monde et perpétuer 
D’eux et de leurs hoirs la mémoire ; 
Mais ils sont plains de vaine gloire : 
2915 Certes, j’ameroye mieulx vivre 
Joyeux et de femme delivre 
Que mon mariage plourer 
Pour faire mon nom demourer. 

Voir est que tel espousera 
2920 Qui ne scet quel son nom sera, 

Car la gloire du nom est vayne, 

Mais la mort est à tous certaine. 

Si s’en marient tels soixante 
Qui n'auront ja enfans n’enfante. 

2925 Et tels enfans avoir pourront 

Qui en briefs termes se mourront. 

De ce ne voist nul escrivant, 

Ou tant feront en leur vivant, 
o Par fortune dure et amere, 

2930 Qu’ils courrouceront pere et mere. 

Et que leur bonne renommée 
Sera par leurs faits diffamée, 

Et leur bon nom sera grevé. 

Doncques n’est hom point relevé 
2935 Qui son nom sur ses enfans fonde 
A ung fil pour tout l’heur du monde. 
Quant on ot sonner la bancloche, 

H 

Le cueur au corps de paour esloche, 
L’on n’ose lever œil ne chiere 
2940 Que aulcun meschief ne s’y fiere. 

Es enfans qui vont par la ville 
Des périls y a plus de mille, 

Tousjours y a cremeur et doubte 
Que le deable ne s’y boute 
2945 Et que les enfans ne mesfacent 
Ou que chevaulx ne les desfacent. 

Ou que par malle conjoncture, 

Ne leur viengne malle adventure, 

Ou aulcune maléurté 
2950 Dont n’y a point de séurté. 

Prenez à escouter respit. 

N’ayez pas ces mots en despit. 

Pourquoy veult hom enfans avoir ? 

Les enfans désirent l’avoir 
2955 Et les richesses de leur pere. 

Je ne puys celler qu’il n’appere 
Comment ils enquierent de l’eage 
Pour prendre après luy le paraige, 
Comment les choses ils convoitent 
2960 Et par quels poincts ils les exploictent; 
Ce qui est acquis à grant cure 
Despendent et petit leur dure, 

Tout gastent et ne leur souvient 
Comment est acquis et dont vient ; 
2965 Pou en considèrent la peyne. 

11 vault mieulx, c’est chose certayne, 
Estre sans enfans et sans femme 

Que pour eulx perdre corps et ame. 

Qui auroit sa dévotion 
2970 De faire hoirs par adoption, 

Il en pourroit trouver amys 
Plus que tel qui son cueur a mys 
En ses propres hoirs tous soudains 
Que de ses enfans fust certains 
2975 Comment après sa mort feront. 

Ne comment ils se porteront. 

Chascun fils vouldroit que son pere 
Mourust demain de mort amere 
Posé qu’il fust ou poure ou riche. 

2980 Se riches est, sachez sans triche 

Que plus vouldroit sa mort sans doubte 
Pour avoir sa richesse toute ; 

S’il est poure, et n’ait de quoy vivre, 

Il en vouldroit estre delivre, 

2985 Affin que du sien ne luy baille. 

Il en y a pou qui riens vaille 
En quelque cas que l’en peust dire. 

En I’Escripture povez lire : 

J’ay fils nourry et eslevé, 

2990 Par luy suys despis et grevé. 

Absalon moult se desfroya, 

David son pere guerroya, 

Tollir luy voult sceptre et couronne : 

En vitupérant sa personne 
2995 Ne fut pas fils, ains fut tyrant. 

David le plaint en souspirant 
Quant il fut mort par son oultragc, 

Dont fait bon fouyr mariage. 

Se ta femme par adventure 
3000 Ne peut avoir à nourriture 
Enfans ne de toy concepvoir. 

Saches que pour toy decepvoir, 

Ainsy que par enchantement 
Te donra faulx enfantement 
3005 Et l’emblera et changera, 

Dont tes hoirs déshéritera. 

Et se aulcuns vouloyent dire 
Pour leur nisseté escondire 
Que mariage est necessaire 
3010 Et que seul hom ne peult riens faire. 
Et que les femmes font besongne. 

Cil qui ce dit petit ressongne 
Les tourmens, les maulx et les luictes 
Dont les malles femmes sont duictes. 
3015 Chascun y quiert sa propre mort, 

Trop est fol qui ne s’y remort. 

Ung garson mieulx le serviroit, 

Que femme qui le despiroit. 

Femme ne se veult asservir 
3020 Qu’elle daigne l’omme servir. 

Au moins se ce n’est par faintise. 

Et si est commune la guise 
Que quant le varlet ne veult faire 
Service qui bien doye plaire, 

3025 Hors sera mis et déboutés ; 

Mais la femme, point n’en doubtez, 
Vouldra toujours estre maistresse, 

Car il n’est mais nulle Lucresse . 

Il convient que l’omme s’enfuye 
3030 Contre fumée, femme et pluye : 

Fuys les perilz, ou tu me croyes 
Que tu ne soyes mys ès broyés. 

Et qui prent femme pour amour 
Après en sourt mainte clamour, 

3033 Et tristesse et malle adventure, 

Car pour la chaleur de luxure 
Ne se doit faire compaignie 
Fors pour cause d’avoir lignie, 

Et pour foy et pour serement. 

3040 Et se les droys trop asprement 
Poingnent les gens en mariage, 

Toutes voys bien esperi ay je 
Que Dieu hét autant com usure 
Ceulx qui se coupplent par luxure. 

3043 Par bon exemple en avez arre 

Comment tous les sept maris Sarre 
L^dyable ung et aultre frappa, 

Mais Thobie [s] en eschappa 
Qui se maria chastement, 

3030 Et se porta honnestement : 

Folye est de soy marier, 

Car on n’y peult droit charrier. 

Hors du sens est et enraigé 
Homme qui est encouragé 
3033 D’espouser femme pour beaulté. 

On doit noter en loyaulté 
Comment une fievre defface 
De belle femme vis et face, 

H 

Et ne dure que certain temps. 

3060 Aussi comme les fleurs des champs 
Perdent beaulté en petit d’heure, 

Quant sont attaintes de froidure, 

Pluye ou tourbillon les casse, 

La beaulté de femme tost passe : 

3065 A enfanter ont grans douleurs, 

Les oingnements et les couleurs 
Rident leurs fronts et leurs visaiges. 
Certes l’omme n’est mye saiges 
•Qui veult belle femme garder 
3070 Puys qu’el se veult paindre et farder. 
Ulixes bel en parlera 
Par faconde la flattera ; 

Hector, pour avoir druerie>, 

Monstrera sa chevalerie ; 

3075 Le riche, pour s’amour avoir, 

Luy offrera de son avoir. 

Et Narcisus entour ira, 

Pour sa beaulté l’envahira; 

Chascun mettra paine à la prendre, 

3080 Dont par assault la convient rendre. 

Qui auroit tous les yeulx Argus, 

Si seroit il tout redargus. 

On ne s’en sceit à quoy aherdre, 

De son gré se laist femme perdre ; 

3085 Puys qu’elle consent bien qu’on l’emble, 
On ne la peult garder, ce semble. 
Rienny vault palis ne closteure : 
Amours vaint et passe nature. 

Mainte femme est par dehors belle 

3090 Qui par dedans n’est mye telle, 

Car aulcun vice la laydist. 

Pource que dessus vous ay dit 
Verrez bien se c’est voir ou bourde, 

Et la fin sur quoy je me hourde, 

3095 Sy doubt qu'aux asnes ne présente 
Ce dit et cest œuvre présente. 

Plusieurs pour les atournemens 
Et pour les grans aournemens 
Des femmes sont trop decéus. 

3100 Quant ils les ont aux yeulx véus 
Tant les convoictent que c’est rage 
Et les prennent en mariage. 

C èst erreur qui n’a frain ne bride : 

Pou leur souvient des dits d’Ovide 
3105 Comment les femmes par leurs trompes, 
Par or, par pierres et par pompes, 

Dont elles font leur couverture 
Dounent aux chétifs ouverture, 

Qui les deçoÿ. plus qu’à moitié : 

3110 Ne scevent qu’ils ont convoictié. 

Qui des femmes le voir recite, 

Le corps est la part plus petite, 

Car elles quierent doréures 
Et estranges cheveléures 
3115 Et de ver et de grans pelices 
Bien pourfillées de lectices, 

Cornes et fronteaux bien polis 
Les plus chiers et les plus jolys. 

Leurs maris en sont affollés. 

3120 Leurs souliers portent décollés, 

Agus devant à la poulayne, 

Affaictiés de bourre ou de layne : 

C’est pour elles faire coingnier. 

Elles sont moult à ressoingnier 
3125 Quant on les voit ainsi cornues, 

Et qui les tiendroit en corps nues, 
Adonc pourroit il’sans mentir 
Leurs vices véoir et sentir. 

Elles veullent qu’on les reveste 
3130 De nouvel à chascune feste, 

Joyaulx veullent renouveller, 
Couronnes et eschappeler. 

Si veult chascune de rechief 
Avoir un nouveau couvre-chief, 

3135 Saintures d’argent entaillées 
Bien dorées et esmaillées 
A Noël et à Pentecouste : 

Cette follie souvent couste 
Trop plus que le mary ne gaingne 
3140 Et de son avoir le meshaigne. 

La femme ses joyaulx apporte 
Pour soy monstrer devant sa porte, 
Pour apparoir belle et jolye 
Dedans ses ournemens polie; 

3145 Mais ceulx sont fols qui les polissent, 
Mieulx leur féust qu’ils leur tollissent. 
Les joyaulx sont occasion 
De faire fornication ; 

Car quant la femme est mal vestue, 
3150 Talent n’a d’aller par la rue, 

En sa maison se tient enclose 
Elle en vault mieulx, bien dire l’ose, 

Et elle est plus coye et plus simple 
Soubs poure cote ou poure guimple 
3155 Cpmbien que soit de forme belle : 

Vertu gist en poure cotelle. 

Femme qui veult souvent aler 
Aux jeux caroller et baler 
Ne peut estre longuement chaste, 

3160 Car Venus de trop près la haste. 

A Sichem, la bonne cité, 

Alloit à la festivité 
Une jouvencelle benygue. 

Par son nom fut nommée Digne, 

3165 Fille Jacob le patriarche. 

Grans maulx en vindrent en la marche. 
Car elle y fut despucellée. 

Quant la chose fut revellée 
A Jacob et à son lignaige, 

3170 II en advint si grant dommaige 
Que la cité ils abbatirent 
Et tous les citoyens occirent. 

On seult brusler du chat la pel 
Pource que cil vient à l’appel 
3175 De ceulx qui les chats embler seuil ont, 
Que pour la peau point ne le veullent. 

Qui des femmes ainsy feroit 
Et leurs pelissons brusleroit. 

Leurs queues, leurs draps et leurs cornes, 
3180 Assez en seroyent plus mornes, 

A bien faire plus curieuses. 

Et assez moins luxurieuses 
Des cornes ne feroyent moes 
Ne de leurs grans queues les roes 
3185 Ainsi que le paon scet faire. 

Prenez du corbel exemplaire 
Qui d’aultruy plumes se para, 

Mais en la fin le compara : 

Quant le roy la lobe entendit, 

3190 A chascun ses plumes rendit; 

Le corbel en fut despouilliés 
Et demoura noir et souilliés. 

Ainsi mainte femme au corps bel 
En ce ressemble le corbel, 

3195 Après baisier et soulacier 

Veult aux gens les yeulx arrachier. 
Femme de vestement parée 
A ung fumier est comparée. 

Qui de neif fait sa couverture : 
3200 Au descouvrir appert l’ordure. 

. Qui prent femme pour ses deniers, 
Et pour les biens de ses greniers 
. Ne pour sa richesse, briefinent 
Je dy qu’il peche très griefment 
3205 Contre la loy des mariages 

Qui ne furent pas par les saiges 
Establis pour telle besoingne, 

Si comme le droit le tesmoingne. 

Cil est serf, à vérité dire, 

•">210 Qui fait sa condition pire; 

Qui pour deniers vend sa noblesse 
Droit est que servaige le blesse. 

Qui pert liberté et franchise, 

U fait trop malle convoictise 
3215 Pour serf et chétif le repute 
Le lyen de sa servitute. 

Mieulx luy venist à l’estai! vendre 
Sa char qu’en servitute rendre 
A bataillier et k tancer 
3220 Et tousjours à recommancer. 

Cathon nous dit bel exemplaire : 

Ne pren pas femme pour douaire, 

On ne peult souffrir riche femme : 
Chascun jour à poix et k dragme 
3225 Vouldra ses richesses nombrer. 

Il se fait maulvais aumbrer 
Dessoubs l’umbre de sa reprouche,* 
Car quant on se lieve et on couche, 
Pour noise mouvoir tancera 
3230 Et son avoir reprouchera 

Et dira, de félon courage : # 

D’avoir ung duc en mariage 
Estoye digne et assez riche. 

Or ay je joué à la briche ; 

3235 Quant k ung chétif suys couplée 
Ma veue fut trop fort troublée; 

J’ay quis mon dommaige et ma perte. 
On me devroit appeller Berthe. 

Pour folle se tient et puys pleure, 
3240 Et en riottant mauldit l’eure. 

Mais par saint Acquaire de Aspre, 

Je ne croy qui soit riens plus aspre 
De poure femme quant fait sault. 

Car quant elle se voit en hault, 

3245 Plus que la riche est orgueilleuse , 
Plus que tygre et aspis crue use, 

Trop se desroye et trop estrive. 

Ne prens donc pas femme chetive. 
Pouvre femme est de trop mal estre 
3250 Contre toy lèvera palestre. 

En reprouchant et par injure 
Dira : Mau) vais, par ton usure, 

Cuides tu avoir seigneurie 
Se je suys d’usure nourrie? 

3255 Fy ! j’aym mieux vivre et vestement 
Pour moy quérir honnestement 
Et gaingner ma vie à Aller 
(pie tes richesses empiller, 

Et servir comme chamberiere. 

3260 Fy ! fy ! chétif, va t’en arriéré, 

Fy ! je cuydoye estre honnorée. 

Çour toy or suys au doy monstrée. 

Je ne quier jamais ainsy vivre, 

Se Dieuplaist, j’en seray deslivre : 
3265 Certes à bon droit suys blasmée 
Pour ton usure diffamée : 

Toute la gent le dos me tourne, 

N’en puys mais si suis triste et morne 
Nos biens déussent communs estre, 
3270 Et tu en veux faire le maistre 
Et mettre tout en ton usage. 

Quant je te prins à mariage 

Se j’avoye pou de finance 
Toutes voyes ma personne franche 
3275 Vaioit trop plus que ta richesse. 

Je vis avec toy en tristesse, 

L’en met bien les choses à pris, 
Mais si com droit nous a apris, 
Denier ne peut par nulle guise 
3280 Soy comparer contre franchise. 
D’aultre part pou prouffîteroit 
Avoir qui ne le garderoit. 

La femme doit avoir la garde 
Des choses, qui droit y regarde ; 
3285 La vertu gist et la maistrise 

A bien garder la chose acquise. 

Et quant on voit croistre l’avoir 
La femme en doit [le] los avoir, 
Doncques plus ne me despi tez, 
3290 Ne tancez ne suppeditez, 

Certes ne souflreroye mye 
De vous denrée ne demye 
Se vous en souffrez et «passez, 

Car je vaulx mieulx que vous assez 
3295 Et ainçoys que je vous préisse 
J’eusse éu, se je voulsisse, 

Aultre qui plus riche[s] estoyt 
Et qui d’amour m’admonnestoit, 
Mais à luy point ne consentoye, 
3300 Pour ce que si riche n’estoye. 
Fortune m’a benéurée, 

Et aux plus grans acom parée. 
Ainsi en son orgueil se vante 

L’orde, chetive [s] et meschante ; 
3305 Et se mort vient son mary prendre, 
Ung aultre quierl sans plus attendre. 
Ja n’en fera dueil, mal feu Tarde! 

Non plus que feist ceste paillarde 
Que le chevalier tant aymoit, 

3310 Dame et amye la clamoit. 

Elle en orgueil multiplia. 

Son bon mary tost oublia, 

Et le desfouyt et pendy. 

Retiens bien ce que je t’en dy. 

3315 Je te pry, pour saulver ton ame, 

Que tu n’espouses jeune femme, 

Car il y a tant de périls 
Que plusieurs en sont jà péris. 

Encor te puys je tesmoingnier 
3320 Vieille fait plus à ressoingnier. 

Se tu es jeune, la vieillotte 
Te meinera tousjours riotte, 

D’aultre sera erf jalousie 
C’est reigle de vieille moisie. 

3325 Se des jeunes regardes une, 

Elle jurera Mathebrune 

Que tu as mys ton cueur en elle, 

Je le sçay bien par Perrenelle. 

D’où que viengnes, où que tu voises, 
3330 Tousjours auras tançons et noises. 

Se tu venoyes d’ouyr messe* 

Dira la vieille felonnesse 
Que du bordel ou d’avoultire 

Viendras, n’est ce pas grant martyre 
3335 Pourtoy, quant *tu sces quelle ment, 
Car tu doys vivre chastement. 
L’Escripture sans varier 
Dit que cause de marier 
Est pour avoir postérité. 

3340 Dont doys tu bien en vérité 

Eschever que vieille ne preignes : 

Car stériles sont et brehaignes. 
D’aultre part y convient mesure 
Contre l’ardeur de la luxure : 

3345 Pour ce, sainct Pol discret et saige 
Lomé en ses ditz le mariage. 

Se de prendre vieille te haste, 

Certes tu ne peus vivre chaste, 

Ne sçay comment le puisses faire, 
3350 Car le coit est nécessaire 
Et sy est naturelle chose. 

Et quant est de moy, je suppose 
Que fort est de vieille envahir : 

L’en y trouve trop à hayr, 

3355 A reproucher et à blasmer ; 

Comment la pourroit on aymer? 
Quant on peut trouver jouvencelle 
Débonnaire, plaisante et belle, 

Et qui de riotter n’a cure, 

3360 C’est violence de nature 

De laissier jeune et vieille prendre : 
Autant se vault à Sathan rendre 
Et estre en sa subjection. 

Et se je te fais mention 

3365 De la vieille qu’on doit maudire. 

De la laide vueil autant dire 
Excepté qu’on peut bien sçavoir 
Que la laide peut enfans avoir 
Selon raison, quoy qu’il y entre, 
3370 L’enfantement ensuyt le ventre. 
Souvent voit on, c'est chose clere, 
Que l’enfant resemble la mere, 

Et pource qui tout penserait 
Jamays laide n’espouseroit 
3375 Se riche n’est par adventure : 

Trop fol est qui y met sa cure. 

• Qui la prent, il est ung droit bugle> 
Elle n’affiert fors qu’à aveugle. 

Se la femme est en [sa] jeunesse 
3380 Et tu soyes près de vieillesse, 

Je te pry à genoulx ployés 
Que ne soyes si desvoyés 
Que tu espouses jouvencelle : 

Sy tu la prens, sy sera telle 
3385 Que demandera le peaige 
De la debte de mariaige. 

Et sera de luxure playne, 

Et tu n’auras lors nerf ne vayne 
Qui tende ; ne soit nul qui cuide 
3390 Qu’on peust payer de bourse vuyde. 
Se tu n’as de quoy satisfaire, 

Les deux yeulx te vouldra horstraire, 

Et se du faire tu t’esforces 

Tu y perdras temps, sens et forces, 

3395 Et trouveras finance vile, 

, Puys que tu fauldras par cheville. 

De ton meschief ne. te dy mains, 

Tu seras appelle villains. 

Du dos te retraira l’espine 
3400 En la fin auras courbe reschine 
Et vivras à maulvaise chiere : 

Pleurs, douleurs, la mort et la biere 
Te viendront après assaillir : 

A ce ne pourras tu faillir 
3405 Se ta jeune femme ne treuve 
En toy ce qu’elle veult et reuve, 

Ou s’en toy a deffault de sperme, 

Elle ne prendra pas long terme 
De quérir lieux pour soy esbatre, 

3410 O ses voisines troys ou quatre 
S’entreverront par les églises 
Et procurrdht estre submises 
Repostement par les bordeaulx. 

Tu n’en tiendras pas les cordeaux, 
3415 Car aux festes vouldra aller 
Pour véoir dancer et baller 
Ou son cousin ou sa cousine, 

Ou sa commere ou sa voisine 
Faindra malade et langoreuse ; 

3420 En ses faits sera cautelleuse 
Pour trouver faulce occasion 
De faire fornication. 

Les ribaulx jeunes et testus 
Sont souvent nourris et vestus 
3425 Aux cousts et despens du bon homme : 

Encor j a pys en la somme. 

Les maris maintefois nourrissent 
Les en fans qui viennent et yssent 
D’aultruy fait et d’aultruy semence. 

3430 Sy en sont plusieurs deceus en ce 
Qu’ils les cuydent de mariage 
Et succèdent en l’héritage, 

Pourquoy les drois hoirs sont changiés, 
Déshérités et estrangiés, 

3435 Et fraudés par tel maléfice 

En leur grant grief et préjudice. 

Et pource que ce fait à croyre 
A perpétuelle mémoire. 

Je te prye qu’il t’en souviengne 
3440 Que semblable ne t’en adviengne. 

Se deux jeunes l’ung l’autre prendent 
En peu de temps leurs biens despendent, 
Et cuident que par adventure 
Leur richesse tousjours leur dure, 

3445 Leurs choses sont mal demenées 
Mal faictes et mal ordonnées, 

Car ilz entendent à oyseuse : 

L’ung est félon, l’autre noyseuse. 

Se le mary assez ne livre 
3450 De Ce qui leur convient pour vivre, 

Ou s’il ne peut bien besongnier 
A sa jeune femme coingmer, 

Toute s’en va par advoultire : 

A faire sa voulenté tire. 

3455 Lors par parolles tançons croissent. 

Et s’entreballent et desfroissent, 

En tourment gastent leur jeunesse, 
Par folie et par leur simplesse. 
Autres raisons vous en ay dictes 
3460 Lesquelles sont dessus escriptes 
Pourqiioy il est fol, ce me semble, 
Qui à mariage s’assemble. 

En jeunesse et adolescence 
Et du fait ne congnoit l’essence. 

3465 Et se hom vieil veult vieille prendre, 
Icelluy doit on bien reprendre 
Car c’est contre droit et l’usaige 
De vieillesse et de mariage. 

Je n%sçay à quelle fin pense, 

3470 Car en ces deux cas fait offense. 

La vieillesse triste et obscure 
D’acoller, de baiser n’a cure, 

Et sy ne peut avoir lignie 
Au lit marital provignie ; 

3475 Ainsy ne peut vieil homme prendre 
La vieille femme sans oflfendre. 

De marier ne sont pas dignes : 

Ilz ont trop seiches les eschines, 
Pource fait on charivary 
3480 De vieille femme et vieil mary. 

Posons que noble femme éusses 
Espousée, et villain féusses : 

Elle sera grande de port 
Et vouldra faire son déport. 

3485 Mais tu trouveras adès pys, 

Tu seras mocqué et despys, 

Et quant lasse à l’ostel viendra, 
Bien servir la te conviendra. 

Laver les pieds et descroter, 

3490 La queue du surcot frotter, 

Et porter, s’elle le commande, 

Ou tu auras maulvaise offrande. 

Ne te vouldra pas embrassier. 

Mais bien te sçaura menacier, 

3495 Et te fauldra agenoillier. # 

Garde toy de telle moullier ; 

De tel mariage tenir 
Ne pourrait il bien advenir. 

Qui pys est, de propre nature • 
3500 Quiert du jeu des rains l’adventure 
(1 ne convient que lieu trouver. 

Le compaignon scet bien rouver 
Et admonnester qu’il luy face. 

Se trouver pevent lieu et place. 

3505 Or soit que tu de noble heraige 
Preingnes villaine en mariage, 
Ceste couple sera blasmée. 

Et ta lignée diffamée 
Et tu en seras débouté, 

3510 Moins prisés et moins escouté, 
Dont tes choses degasteras, 

Et souvent les dissiperas, 

Affin que tes hoirs n’y succèdent. 
Par plusieurs voyes en procèdent 

3515 Et viengnent courroux et dommage, 
Et s’en doit garder qui est saige. 

Et s’aulcun si bien se marie 
Qu’à sa pareille s’apparie, 

Riens n’y vault ceste parité. 

3520 Qui en diroit la vérité. 

Il n’y a sy bon que la fuyte : 

Car quant ils viennent à la luyte 
Ils tancent après le délit 
Qu’on doit prendre dedans le lit : 
3525 Lors guerres et riottcs sourdent 
Et par ire ensemble bouhourdent ; 

A discord tourne la concorde 
Et meinent dure vie et orde. 

L’amy se courrouce à s’amie, 

Et elle luy est ennemye. 

3530 Pource te di et te conseille 
Que pareille ne despareille, 

Jeune, vieille, noble ou villaine. 

Ne Proserpine ne Helaine, 

Laide, belle, poure ne riche, 

3535 Saige ne folle, large ou ciche 

N’espouses, car cil quiert sa mort 
Qui à prendre femme s’amort. 

En ma pensée pecheroye 
Et trop griefment la bleceroye, 

3540 Se par ceste admonicion 
Ne faisoye inhibition 
Que pour chose que tu veysses 

42 

Jamais la femme oe préisses 
Qui de ses enfans eust la charge, 

3545 Car par sa conscience large 

Les biens de son mary soustrait. 

Aux enfans les donne et tout trait 
Pour eux, et est abandonnée, 

A hutin et pour tençon née. 

3550 Se tu dis mot, elle faindra 
Et à ses enfans s’en plaindra 
Que lu auras ce dit pour eulx. 

Par tous les meschiefs temporéulx, 

Ne peut homs estre plus désers. 

3555 Se ne veulx à eulx estre serfs, 
Encontre toy se lèveront, 

Et riotte l’esmouveront. 

Plusieurs en sont mors et péris, 
Causans les maulvais esperits 
3560 Qui la femme prennent en cure. 

Dont la pestilence procure 
Deux foys, troys foys et puis la quarte. 
D’abondant mande ceste quarte 
Qu’à telle femme n« te joingnes, 

3565 Tu as droit se lu la ressoingnes. 
Esprise de maulvais tison 
Te dira : Fy ! fy ! chétif hora, 

Certes, je ne suys mye bonne 
Quant j’ay conjointe ma personne 
3570 Avec toy pour moy asservir ; 

Tu n’es pas digne de servir 
Le fils de mon premier mary. 

Tant dira avant et hary 

Que ses enfans te fouleront 
3575 Et maulgré toy te troubleront. 
Vueilles ou non, tu serviras 
Ses enfans, ou tu languiras. 

Si te requier, prie et conseil 
Que tu croye le mien conseil, 
3580 Ou je te jure sans mentir 

Tost en viendras au repentir 
Et n'en auras jamais restour 
Et feusses fort comme une tour 
S’en fans as et ta femme nuis 
3585 N'en a, soyent grans ou menus, 
Tel art et engin trouvera 
Que loing de toy les chassera, 

Car par nature les marastres 
Heent et rangent leurs fillastres 
3590 Et les soubhaydent en la mer. 

Tes enfans saura bien blasmer, 

Et dira que, quanqu’ils feront, 
Est mal fait, et qu’ils embleront 
Les choses qu’on perd à l’ostel : 
3595 Elle leur portera los tel. 

S’il a deffault en la richesse. 

Elle dira que par eulx est ce 
Jaçoyt ce qu elle le soubstraye 
Et emble tout, c’est chose vraye. 
3600 Ainsy deçoyt par trahison 

L’omme qui la croit sans raison. 

Se de toy ta femme seconde 
A enfans pour l’amour du monde, 

Puys que de toy conceu aura, 

3605 Par son faulx ars te decevra ; 

Tes enfans qui premiers sont nés 
Seront mors et empoisonnés 
Par venin ou par aultre voye, 

Affin que temps et heure voye 
3610 Que les siens puissent succéder 
A toy et aux biens procéder 
A tiltre de succession. 

Note ceste déception : 

Et s'il advient par adventure 
3615 Qu’en l’amarris selon nature 
Ta femme ne puist concepvoir, 

Lors te vouldra plus decepvoir 
Par faindre faulx enfantement 
Qu’elle mettra secrètement 
3620 Trotule a l’empereur de Romme 
Et secrets qu’elle mist en somme 
Dit qu’on doit les femmes doubter 
Et qu’on n’y doit foy adjouster, 

Car tant fort leurs fillastres heent, 
3625 Qu’à eulx murdrir tendent et beent : 
C’est merveille de trouver que 
La folle marrastre noverque 
Fait à son mary faux escange 
Et l’ayme mieulx que ung estrange 
3630 D’Escosse ou autre nation 
Ait des biens domination 
Que ceulx à qui ils appartiennent : 
Presque toutes ceste part tiennent. 



X 

Se des enfans avez chascun 
3635 Deux ou troys, ou tu n’en as q’un 
Nez paravant vostre alliance, 
N’ayez de paix nulle fiance : 
Chascun les siens porter vouldra, 
Ta femme souvent t’assauldra, 
3640 Car toutes telles espousailles 

Engendrent tançons et batailles. 

La cause est assez apparant : 
Plusieurs en puys traire à garant. 

Et se vous avez de l’avoir 
3645 Et enfans ne pouvez avoir, 

A rioter commencerez. 

Et quant ensemble coucherez, 

Se courroux vous met à malaise 
Ne trouverez qui vous rappaise 
3650 Ne qui guérisse l’encloueure 
D’entre vous, car l’engendréure 
Seuil pere et mere rappaisier 
Par acoller et par baisier, 

Et ramener à bon couraige. 

3655 Après viendront ceulx du lignaige : 
De seigneurir s’entremettront 
Et tantost discorde y mettront, 
Mesmement ceulx de par la femme. 
N’y aura celluy qui n’entame 
3660 La cause et vouldroit procéder : 
Chascun y vouldra succéder. 

Sy sont poure gent et merdaille, 
Chascun jour auras la bataille, 

Dont tes choses seront vendues 
3665 Et tes richesses despendues. 

Et si cesseras de gaingnier : 

Par ce se peut hom meshaignier 
Et tourner à chetivoison 
Ne ja n’auras de bien foison. 

3670 Par tout point te peut apparoir 
Soit sans lignee ou soit par hoir 
Que mariage est chose dure, 

Trop poinct et trop longuement dure. 

Posons que tu malade soyes 
3673 Et ta femme voist par les voyes 
Toute haictée et toute sayne : 
Neantmoins toute la semayne 
Ne demourras tu sans tançon, 

Huy et demain recommence on. 

3680 Ta femme dira en huant : 

Ce ver contrefait le truant. 

S’il vouloit bien, se léveroit, 

Son mal moult pou le grevefoil. 

Qui gouvernera ma maison? 

3685 II n’est pas de gésir saison. 

Que feront nos enfans petis? 

Ainsy seras tu abbetis. 

Posé or que tu soyes fades, 

Sy enfermés et sy malades 
3690 Que ne te puisses soustenir, 

Quoy qu’à l’ostel doye advenir 
La cause sur toy en mettra, 

Ne point ne s’en entremettra, 

El se sa nourrice a deffaulte 
3695 Elle fera noyse assez haulte, 

Et les enfans fera plourer, 

Tu as pereilleux demourer 
En ton lit ainsy amusé, 

Ne ja n’en seras excusé. 

3700 C’est merveille qu’hom sy grevé 
Peust jamais eslre relevé. 

Et qu’il ne meurt incontinent 
En tel meschief si eminent. 

Et s’elle est malade ou enferme, 

3705 Tien ceste sentence pour ferme : 
Devant elle te fault seoir 
Et diligemment pourvéoir. 

S’elle a fievres ou continues 
Il convient que tu continues 
3710 A faire chose qui luy plaise 
Pour la demener à son aise 
En luy disant : Amye chiere, 

Par amour faictes bonne chiere ; 
Certes, de vostre mal me poise. 

3715 II te fault appaiser la noise 

Et blandir par dits et par faits : 

Tu ne seras ja sy parfaits 
Qu’à gré puysses continuer. 

Et dira : Il me veult tuer, 

3720 Et mauldira à haulte alayne 

Aussy bien com s’elle estoit sayne. 
Dieu scet quant Perrette est enferme, 
Je n’y mets long jour ne long terme; 

Je fais mes veulx et mes promesses t 
3725 Dire oraisons et chanter messes, 

En offrant de bouche et de main 
Que seray pelerin demain. 

Je dy pour elle à joinctes palmes 
La patenostre et les sept psalmes, 

3730 Et la soustien en mon giron 

Quant elle souffle au chauderon. 

Ainsy la me fault conjoir, 

Servir, plourer et obéir 
Aussy bien com s’elle fust mprté ; 

3735 Celle contenance m’est forte, 

Car son me voit plourer de l’œil, 

Le cueur n’en fait mye grant deuil, 

Mais vouldroit qu’en l’heure prouchayne 
Mourust de malle mort soubdayne. 

3740 Se tu dors et ta femme veille, 

Tant fera qu’elle te res veille, 

En crachant fera sa complainte 
Et dira, par parolle fainte. 

Que tu songes ou que tu roufles, 

3745 Ou que du vent par dessoubs souffles, 
Ou du costé te heurtera 
Et contre toy se tournera. 

Et en dissimulant le fait 
Se dort et ne scet qu’elle fait, 

3750 Puis ronfle ou meut quelque riotte, 

Ou ses bras et ses cuisses frotte, 

Ou de la cure de vos choses 
Parle affin que point ne reposes. 

Et s’elle dort et tu Tesveilles^ 
3755 Elle te chantera tels veilles 
Qu'au res veiller forcennera, 

Sur toy tout'le mal tournera. 
Certes, je n’ose esternuer 
Mon pied ne ma main remuer, 
3760 Tant crains la noise et la meslée 
Qui souvent est vers moy meslée. 
Maintes nuits par tel estourmir 
Ay trespassées sans dormir, 

Car le loisir point n’en avoye, 

3765 Certes puys que femmes sçavoye. 
Soit en mengeant ou en beuvant, 
Ou en couchant ou en levant, 
Vaincu seras et en balance 
Par ta moullier et par sa lance. 

3770 Se tu te tais, ell’ parlera, 

Contre toy se rebellera, 

Et dira : Au nom du deable, 

Je doy avoir mal agréable. 

Quant ce vassal parler ne daigne 
3775 La male goutte ès dens le preigne ! 
Dire ne veult chose que j’oye, 

Il n’a en luy soûlas ne joye ; 

Je voy bien que tant ne me prise 
Qu’il me doint response ou reprise. 
3780 Certes sy scet il assez guille 

Et com ung jay parle en la ville, 

Fy du drubert, riens n’en donroye. 
Ainsy femme Tomme guerroyé 

Et ne le prise une flammesche ; 
3785 Son bien en tous cas luy empesche. 
Bien le doy sçavoir par la moye, 
Pour ses faictz souvent je larmoyé. 

Se tu parles, ta femme est preste 
De mouvoir tanson et moleste, 

3700 Tes parolles diffamera. 

Et tous tes ditz reprouvera. 

Aigre est plus que sanglier ne lée, 
Voire plus que la Babelée 
Qui de poisson est venderesse 
3795 A Paris, et grant tanceresse. 

Se tu maynes desduit et joye. 

Ta femme point ne te conjoye, 

Mais dira que Sathan est nés 
Que tu es fols et forcennés, 

3800 Et qu'il a en enfer grant feste : 

Ce seroit chose plus honneste 
De nos besongnes procurer, 

Qui laisse tout par moy curer 
Que de jangler ne de chanter, 

3805 Et dira : Bien me puys vanter 

Que je souslien tout le mesnaige ; 

Ce scet on par le voisinage 
Que riens n’y fait cest ydiote 
Je n’en puis mais se je riotte 
3810 Quel deable ainsy le demayne ! 

Sa chanson est de merde playne. 
C’est signe qu’il nous mescherra 

Ou que ceste maison cherra. 

Et se tu penses par tristesse, 

3815 Lors te dira la traiâteresse 
Que de male heure lu fus nés 
Et que tu es infortunés, 

Et que toute la maison troubles, 

Et mènera ses tansons doubles : 
3820 Hé Dieu ! que je vous doy hayr ! 

Je ne vous doy pas benéir, 

Qui tel mary m'avez donné : 

De fouldre soit il estonné ! 

Bien puys dire chetive lasse ! 

3825 Voulentiers à vous je parlasse. 

Il porte visaige de brode, 

Plus est félon q’ung roy Herode 
Et plain de malle tyrannye ; 

Trop suis avecqqps luy honnye, 

3830 Et trop m'en puys desconforter 
Dyables l’en puissent emporter ! 

Car on ne pourroit trouver pire. • 
Il rechingne, tant est plain d'ire, 

Et s’en fault peu que il ne criefve 
3835 Morir puist il en heure briefve ! 

Se tu respons mot ne demy, 

Oncques sy cruel ennemy 
Ne trouvas comme elle sera. 

Aux ongles t’esgratignera.. 

3840 Ainsy ay je esté attrappé 
Riotté, battu et frappé ; 

On a rompu plusieurs couloingnes . 



Digitized by 



Google 




188 



LE LIVRE DE MATHEOLUS 
Sus mon doz et dessus mes loingnes. 

Se tu veulx à ta femme faire 
3845 Le beau jeu pour amour attraire. 

Ce que vouldras refusera, 

Et en plaingnant s’escusera. 

Souffrez vous? Je n’en ay pensée, 

Je vueil dormir, je suys lassée. 

3850 En faisant la bonne meschine 
Dessoubs toy se mettra souvine 
Et la cheville en la crevace, 

Et souffirera bien qu’on luy face, 
Disant : Or vous délivrez, sire, 

3855 Jaçoyt ce que le fait desire. 

Et se rendra bien amoureuse 
En contrefaisant la honteuse. 

Le jeu des rains fort blasmera 
Disant que point ne l’aymera, 

3860 Et que c’est folle et layde chose. 

Ne sçay comment homs faire l’ose, 

Et *ne croy qu’à nulluy pléust 
Se Dieu estably ne l’éust. 

Bien deust telle chose déplaire, 

3865 Mais il convient ses commans faire : 
Pource convient que je l’endure, 
Autrement je n’en eusse cure. 

Certes, elle ment, la maulvaise, 

Car il n’est riens qui tant luy plaise. 
3870 Nature le veult et commande, 
Charnalité la chair demande. 

Quant le jeu sera mis à fin, 

Ja n’aurez esté si affin, 

S’êlle n’est bien courbée et poincte 
3875 Que tansons n’ayez par la poincte 
Du temps paravant et despuys. 

Las ! que feray quant je ne puys 
Ne bien se mal au jeu jouer? 

Fof jurer me fault et vouer, 

3880 Vueille ou non vueille le retraire , 
Car le jeu ne me doit mais plaire : 
Ma verge ployé, et les deux cuydes 
En bources sont plates et vuydes, 
•Aux dames ne me puys desduire, 
3885 Leur desduyt ne me fait que nuyre. 
Je suis foible et suis mal garny 
Au doy monstré et escharny. - 
Entre elles dient : Vecy l’homme 
Qui n’a si chétif jusqu’à Romme. 
3890 Perrette m’occist et estrangle 
Par sa riotte et par sa jangle ; 
Souvent emmy le vis me crache, 
Mes cheveux desrompt et esrache, 
Et quant je suys devant Perrette 
3895 El me gecte mainte pierrette. 

Femme fait moult à ressoingner, 
Car quant tu vouldras besongner, 
Quanque feras, tout luy desplaist, 
Elle trouvera adès plaist 
3900 Et reprouchera ton affaire, 

Que tu ne doys pas ainsy faire. 

Se riens ne fais, elle terapeste, 

Et dit que tu ne quiers que feste, 

Et que tu ne doys reposer ; 

3905 Après sçaura bien opposer 
De tes petis enfans la charge. 

Lasse ! te dira elle, car je 
Prens de tout cest hostel la cure, 
Lasse! chetive créature 
3910 Et Dieu pourquoy feus je oncques née T 
Certes, je suis mal assenée : 

Mon chétif mary riens ne fait. 

Ainsi de parolle et de fait 
Te dampnera en mainte guyse • 

3915 Et te monstrera sa maistrise. 

Et en séant et en estant, 

Sera eu tous points contrestant. 

Qui femme prent de quelque taille : 

11 ne peut faillir à bataille, 

3920 Dont te vueil je de cueur prier 
Que te tiennes de marier 
Avec femme à moustier n’à temple. 

A ma Perrette prens exemple 
Et te garde de tels périls, 

3925 Affin que ne soyes péris. 

Car en mayson ou en cuysine 
Se mes enfans ou ma voisine. 

Ou mes varlets ou ma nourrice 
Font chose desplaisante ou nice, 

3930 Leur mesfait, leur iniquité 
Revient sur moy en vérité. 

Quelque tourbillon qui l’émeuve 

Ma moullier occasion trouve 
De moy tancer et riotter : 

3935 Tels choses sont bien à noter. 

Qu’oh ne face dont on se dueille, 
Combien que droit débouter vueille 
Force moyennant autre force. 

De revangier point ne m’esforce 
3940 Tant doubte ma femme rebelle 
Que sa force point ne rappelle. 

Je supply à Dieu qu’il requiere 
Les treves, que plus ne me flere. 
Rien ne me vault le contrester 
3945 Aux maulx qu’elle scet aprester ; 
Contre moy froncist et rechigne. 
Les cheveux à rebours me pigne 
Enflée de grand felonnie 
Par cruaulté et tyrannie ; 

3950 Plus amère que fueille d’yerre 
Et plus dure que fer ne pierre : 

On ne la peut amolier 
Par eaüe ne par feu ployer. 



Comment ung dyable s’acointa 
D'ung médecin , puys luy conta 
Qu'en enfer n’y a si grant raige 
Que les gens ont en mariage. 

en dit qu’il n’est si grand orage 
3955 (£35 Com de torment de mariage : 

En escript le peut ou trouver 
Et par cest exemple prouver 
Qu'on ne doit pas tenir à fable. 
Jadis ung myre et ung déable 
3960 En ung chemin s'entrecontrerent, 
Et par leur serement jurèrent 
A tenir bonne compaignie. 

Mainte personne est mehaingnie 
Par la flambe de convoitise 
3963 Qui les chétifs art et atise. 

Le myre voult acompaigner 
Avec le dyable pour gaingner : 
Entreulx firent ung convenant, 

Sy comme je suis souvenant, 

3970 Que le maulvais entrer devoit 
Dedans le cors que il grevoit 
Es personnes bonnes et saines 
Par les entrailles, par les vaines, 
Et partout les feroit fumer, 

3973 Frandir, tressaillir, escumer 
Par tourment de forcennerie 
Et par art de deablerie, 

Afin qu’ils eussent de l’argent 
Par avarice qui ard gent ; 

3980 Et quant le myre illec viendroit. 
Le maulvais en paix se tiendroit, 
Et ystroit hors à sa requeste. 
Quant entrés furent en leur queste 
Ainsy com leur chemin alloient, 
3983 Et de plusieurs choses parloient, 
Le myre demanda au dyable 

Quel tourment est plus tourmentable 
Et plus cruel à soustenir. 

399Q Le mauvais ne se peust tenir 
Qu’il ne luy dist de son affaire. 
Certes, dist il, on ne peut faire 
Sy grief tourment à créature 
En enfer n'en prison obscure 
Com de lien de mariage ; 

3995 C’est rage passant toute rage, 

C’est martyre plus que martyre, 
Persévérant toujours en pire. 

Marié fus, pource le sçay, • 

Car j’en ay esté à l’essay : 

4000 En enfer desplaist moult forment, 
Mais il n’y a sy grant tourment 
Com le tourment communial. 

Sathan, Belzebuth, Belial 
Et la flambe qui tant hahenne 
4005 Les dampnés au feu de gehenne 
Ne sont point tant espouventable. 

Eh lit, ne hors lit, ne à table 
Ne peust le marié durer : 

Il a trop dur à endurer, 

4010 Je le sçay par experieuce. 

Sy te jur par ma conscience 
J’aymeroye mieulx en enfer, 

Lyés en grans chesnes de fer, 
Souffrir la plus crueuse flamme 
4015 Que retourner avec ma femme! 



Or advint que ces deux vassaulx 




194 LG LIVRE DE MATHEOLUS 

Firent plusieurs maulvais assaulx, 
Plusieurs personnes ahennerent, 
Et plusieurs aussi en saulverent, 
4020 Et gaingnerent à voulenté 
Or et argent à grant planté. 

En la fin le maulvais déable. 
Tricheur, fraudeur et decevable, 
Querant du myre la ruyne, 

4025 Entra au corps d’une royne. 
Tantost à terre la dempta, 

Et moult griefment la tourmenta. 
On l’oyst de moult loing crier. 
Lors vint on le myre pryer 
4030 Qu’il se penast d’elle curer ; 

Car se ce pou voit procurer, 

Bien sols seroit et bien payé. 

Le myre ne s’est esmayé 
Àius promist de sa santé rendre. 
4035 Le roy dist qu’il le feroit pendre 
S’il en failloit à jour prefix, 

Et jura par le crucifix 
Qu’aultrement n’en eschapperoit. 
Le myre dist qu’il en feroit 
4040 Tant que ja n’eu seroit repris. 
Quant accordé eurent le pris, 

Le myre alla au compaignon, 

Bas parla au maulvais garson 
Et dist : Is hors de ceste dame, 
4045 Sans la blecier de corps ny d’ame! 
Il respondit que non feroit, 

Et qu’encor la tourmenteroit. 

Non feras, ce luy dist le myre, 

Tu ne me doys pas escondire 
4050 Que tu n’ysses hors maintenant» 

Car tu me l'as en convenant ; 

Fay tost, si auray mon salaire. 

Le maulvais sy n’en voult riens faire. 
Le myre fut moult esbahy, 

4055 Et veit-bien qu’il estoit trahy. 

Le maulvais dit : Saiches de voir, 

Je vins cy pour toy decepvoir ; 

C’est mon office de mal faire. 

Car je suis à tout bien contraire ; 
4060 Se je puys, tu seras pendu. 

Quant le myre l’eut entendu, 

Sy luy pesa moult durement. 

Lors luy tist ung conjurement 
De par Dieu, mais pour luy valoit, 
4065 Car au déable n’en chailloit. 

Lors se pensa le maistre myre 
Qui dolent estoit et plain d’yre 
Comment se garderoit de mort. 

En sa pensée se remort 
4070 Que le maulvais dit luy avoit 
Comme par espreuve sçavoit 
Quel tourment estoit plus crueux. 

Le myre comme vertueux 
Pensa du maulvais tarier 
4075 Pour le honnir de marier, 

Quist une femme bien aournée, 

Bien vestue et bien atournée 
Et fist tant qu’il eut mainte paire 

D’instrumens pour grant ooise faire, 
4080 Muses, tabours, bacins, poelles, 
Nacaires, trompes et belles , 

De jongléurs se veult garnir 
Pour son compaignon escharnir, 

Puys vint à luy et dit : Is hors, 

4085 Trop as esté dedans ce corps ; 

Tu me cuydes faire mourir, 

Mais j’ay qui me vient secourir. 

Is hors, ou tu iras à perte. 

Meschief te vient, c’est chose aperte. 
4090 Vecy ta femme que j’amayne 
Pour te faire meschief et peyne 
Car dancer avec toy s’assent : 

Pour mon meschief en auras cent. 

II fist les instrumens sonner, 

* 4095 Qu’à peyne y ouyt on tonner. 

Lors le maulvais alla doubtant, 

En huilant et en sanglottant, 

Pria le myre à layde chière 
Que sa femme menast arrière : 

4100 Treschier com pains, par ta noblesse, 
Oste moy tost ceste dyablesse ; 

Ne la laisse pas à moy joindre ; 

Tourment ne me pourroit plus poindre : 
Certes, de double mort mourroye, 

4105 Ne endurer ne le pourroye. 

Je me mariay de malle heure ; 

Flamme d’enfer qui tant deveure, 

Dont j’ay aprins la pestilence, 

Est plus souef par excellence 

4110 A endurer et plus paisible 

Moins tourmentant et moins horrible 
Que n’est lyen de mariage. 

S’il n’y a voit fors le servage, 

Ne sçai je comment on l’endure. 
4115 Sy n’ay de mariage cure 

J’aym mieulx à toujours moy offrir 
A tous tourmëns d’enfer souffrir 
Que mariage : il n’est mort telle ; 
Trop est la bataille mortelle. 

4120 Pource te pry que tu te cesses, 

Et hors d’icy aller me laisses. 

Il yssit hors et s’en alla 
Droit en enfer, car il a là, 

Sy comme il disoit, moins de payne. 
4125 La royne ainsy demoura sayne, 

Et le maulvais s’esvanouyt, 

Dont le myre s’en esjouyt. 

Ce que j’ay dit assez tesmoigne 
Que le déable moult ressoingne 
4130 Mariage et forment le doubte : 

Sy ne sçay pourquoy hom s’y boute, 
Ne comment soy marier ose, 

Car il n’èst sy terrible chose. 
Plusieurs exemples en sçavez 
4135 Avec ceulx que dessus avez 

O tu qui femme espouseras, 

Je te demande que feras 
Se tu la fais de l’ostel dame : 

Quant elle sera sur l’escame, 

* 

4140 Ne te prisera ung festu, 

Mais vouldra que la serves tu. 

Et se tu veulx faire le maistre, 

Sans riotte ne pourras estre. 

Et dira qu’on ne la croyt mye, 

4145 Tançon auras etescremye 

Et se partout va franchement 
Esbatre et sans emposchcment. 

Sa nature tousjours la tyre 
À luxure par advoultire, 

4150 S’on la contrainct de demourer 
A l’ostel, elle seult plourer, 

Et crier par faincte parolle 
En disant : Suys je femme folle 
Qu’on ne me laisse aller esbatre ? 
4155 Certes, en vain se peut debatre 
Mon mary de moy cy tenir, 

Car mal en pourra advenir. 

Je feray sa pensée vay^e. 

Qui femme garde perd sa peyne : 
4160 Autant vault arer la riviere. 

Haye, mur, porte n’estrivicre, • 

Huis ne cep, fer ne closture 
Ne peut contrester à nature, 

Car tel chastel se laisse embler 
4165 Quant à aultre peut assembler 
Pour accomplir son appétit. 

Ne tien pas ce fait à petii. 

Or dy doncques que tu feras 
Quant tu en tel estât seras. 

4170 Car tout aux mieulx qui te viendra, 

Com moy plourer te conviendra 

Et se tu t’en veulx prendre à une, 

Je lo, soit blanche, bise ou brune, 

Que d’une seulle ne te payes, 
il 75 Mais que pour une cent en ayes. 

S’omme à femme seulle s’allyc, 

De mille chaynes il se lye; 

Qui de femmes a ung millier 
Lors ne le peut on exillier, 

4180 Franchement vit, tousjours est syens, 

Par la franchise de ses biens. 

Nature ne te créa mye 
Pour faire seulle compaignie 
A une femme seullement ; 

4185 Mais tu feus créé tellement 

Com je diray, sy tu m’escoutes, 

Toutes pour tous et tous pour toutes. 
Salomon assez le nous preuve ; 

Des saints peres aussi l’en treuve 
4190 Qu’aulcuns plusieurs femmes esleurent 
Et qui trop mieulx que nous valurent ; 

Et Ovide nous admonneste 
Et enhorte par sa requeste 
Que plusieurs amyes ayons, 

4195 Pour une ne nous délayons. 

Or voys tu que c’est grant oultraige 
De prendre femme à mariage. 

Qu’en diras, à quoy estudies? 

N’espouses pas, ayes amyes. 

4200 Si tu es de fraille nature, 

Voye y trouveras plus séure 

D’en avoir cent que une seulle 

N’en tiens compte, n’est que d’esteulte. 

Et se tu es fort, je te loue, 

4205 Ne te boutes pas en la boue ; 

A une n’a plusieurs n'abites, 

Par moy te soyent interdites, 

Car avec eulx gist la serpente. 

Nul n’en prent qui ne s’en repente, 

4310 Sy m’en veuil ung pou reposer, 

Car qui tout vouldroit exposer 
Les maulx du sexe femenin 
Sans nombre y trouveroit venin. 

Nature nous enseigne et monstre f 

4215 Que cbascune femme est droit monstre 
Et qu’elle seuffre en soy deffault : 

A ce point de preuve n’y fault 
Que pour monstre ne soyt monstréc. 

L’en dit que femme est engendrée 
4220 Sans consentement de nature. 

Le philosophe en l’Escripture 
Le tesmoigne assez clerement 
En son livre et dit vrayement 
Lors que nature s’envahist 
4225 A ouvrez, elle s’esbahyst 

Forment quant son erreur regarde, 

Et rougit quant elle y prent garde. 

Femme est hermaphrodite monstre, 

Et pour chimère se démonstre 
4230 Par ses cornes et par sa quoe 
Plus grandes que paon ne poe, 

r 

Dont de monstre porte l’enseigne 
Sy comme cest dictié l’enseigne. 

Et s’aulcun qui des femmes dye 
4235 Tout generalment en mesdye, 

L’on tient quoy que chascune face 
Aucunes d’especial grâce 
Desservant bien honneur et los, 
C’est contre droit, se dire l’os, 
4240 II n’est nulle s’y grant merveille, 
Leur sexe point ne s’appareille 
A estre bonnes n’à bien faire, 

Mais est enclin tout au contraire; 
Et se Perrette est layde et salle, 
4245 Jangleuse, lanceresse et malle 
Plus que je ne pourroye dire, 

Ne mon dit ne pourroit souffire, 
Toutesvoyes vit chastement 
Sans reprouche et honhestement 
4250 Fors tant que la truys trop inique, 
Et en tançant trop dyabolique, 

Et à moy tormenter isnelle : 

Les gens la nomment Perrenelle. 
Mais je puys jurer par saint Pierre 
4255 Que elle est plus dure que pierre, 
Car goutte ne la peult caver 
Eaue amollir ne feu haver ; 

Par ses tançons vis en fricture, 

Et me met à desconfiture. 




Digitized by L^ooQle 



LIBER TERTIUS. 



voy la bataille apprestée 
itre moy souvent arrestée : 
Vaincu suis, si me fault gésir 
Et de repos ay grant désir. 

5 Car souvent vient sur moy sans faille 
Bataille après aultre bataille ; 
Tançons riottes et menasses 
Sans cesser cheent en mes nasses 
Qui me tourmentent nuyt et jour. 

10 Nulle heure ne suis à séjour; 

Soyt en séant ou en estant, 

J’ay tousjours des batailles tant 
En tous points contre Perrenelle : 
Vers moy est diverse et rebelle. 

1 5 Mal traictiés et mal demenés 
Est homs et de forte heure nés 
Qui avec moullier se marie, 

Car sa femme trop le tarie 
Et le perturbe en mainte guyse, * 
20 Dont par tristesse le debrise. 

Je croy qu’il n’est sy grant contraire 
Comme de mariaige faire, 

Sy n’en puys pas tout explicquer, 

Car mon sens n’y sceis appliquer, 

35 La voix me fault et la science, 

Sy fort que par impacience 
Suys dévoyés et mal sénés, 

Ca et là corn mal ordonnés, 

Seufre douleur cotidien 
30 Empeschés suis de mal lien. 

Et n’en puys mais, sy je m’esmoy. 
Pour Dieu, vous dy, espargnez moy, 

Ainsy que je me complaingnoye, 

Et de plaindre ne me faingnoye, 

35 Si com cy dessus dit vous ay. 

En mon lit ung pou reposay. 

Bt quant dormir print son peaige 
Vint ung homme de meur éaige 
Qui s’apparut en forme telle 
40 Qu’oncques fils d’homme n’ot sy belle, 
Doulx en parolle et gracieux, 

En tout playsanl et précieux. 

Dont la maison resplendissoit 
De clarté qui de luy yssoit, 

45 Et disoit mieulx qu’oncques mais hom 
La paix soit en ceste maison 
A tousjours pardurablement î 
Et à toy fils semblablement ! 

Filz, je t’aim, vien ça, j’ay envie 
50 De monstrer la voye de vie 
A toy par legiere doctrine 
Se ta douleur encor ne fine. 

Ayes en toy bonne esperance, 

• Et de ton saulvement fiance : 

53 La voye des cieuix t’est ouverte 
Et escripte par ta desserte. 



Comment Dieu en très grant clarté 
S'est apparu et demonstré 
A maistre Mathieu en délit 
Estant couchié dedans son lit. 



'influant je vy celle grant lumière, 
cî^Tout esbahy, chéy arrière : 

Au chéir point ne me grevay, 

60 Car assez tost me relevay, 

Et au premier estât remis . 

De parler me suis entremis : 

Qui es-tu? dy ton nom me dy. 
Atrempement me respondy : 

65 Je suys ton Dieu et sy me poise 
Quant j’oy de tes douleurs la noyse. 
S’il te plaist, oy que je diray, 
Entens à moy : grant désir ay 
De toy enseigner telle chose, 

70 Que ma porte ne te soit close 
Apres ta mort et que ne soyes 
Déshérité de mes grans joyes, 

Et qu-’eschever puisses les paynes 
Qui sont crueuses et grovaynes. 

75 Adonc de parolle plenierre 
L’arguay en ceste maniéré : 

Ha Dieu! que je me doy bien plaindre! 

A tant ainsy ne puys remaindre 
Que mes plains ne te doye dire ; 

80 Je suis plain de courroux et d’ire, 

Raison m’admonneste et alise 
En la cure que j’ay emprise, 

De parler ne me puis tenir. 

Tu sçes quanque est à advenir 
85 Des le cominancement du monde, 

Du ciel, de l’abisme parfonde ; 

Tu congnoys bien pour maulx destruire * 

Tout ce qui peut aidier ou nuyre, 

Tu congnoys sous quelque fortune : 

90 De toutes choses n’est il une 
Temps, espace, moment ne heure 
Que tu ne voyes par desseure. 

Ne créas tu pas la moullier 
Qui fait ploureret yeux moullier? 

95 Compaigne fut du premier homme, 

Tantost le deçeut par la pomme 
Comme folle et mal informée. 

Las ! de quelle heure fut formée? 

Que trop fut et dure et amere : 

100 Com Silla ingrate à son pere. 

Tu n’y comptas pas une feve. 

Adam si creut follement Eve : 

Sien doit endurer les peynes. 

Je suys si mal méu qu’à peynes j 



/ 

105 En peut mon cœur devenir soupple. 
Pourquoy lui donnas telle couple 
Prevéant les choses futures 
Et les diverses adventures, 

Sur toy doit tourner la penance, 

110 Car tu en as fait l'ordonnance. 
Pourquoy as tu donné au monde 
La mort, où tout tourment habonde. 
Par le premerain mariage? 

Tu sçavoyes bien quelle rage 
115 Y chéoit et quelle malice ; 

Tu congnoissoyes bien le vice. 

S'il en estoit en mon vouloir, 

Tu t'en pourroyes bien douloir, 

Se je t’avoye à justicier 
120 Des biens de l'omme appeticier. 

A ton plaisir en disposas. 

Las ! pourquoy publier osas 
Que l'omme laissast pere et mere 
Pour femme qui luy est amère ? 

125 En la fosse de mort se boute 
S'il ne peut vaincre la mort toute. 
Le marié meurt de mort seure 
Par femme et par cruel morsure. 

Je cuid que ta croix vertueuse 
130 Ne te fut oncques sy crueuse. 
Maints hommes par tes paraboles 
As séduits et par tes parolles, 

Et si sçavoyes le proverbe 
Du serpent qui se muce en l’erbe. 

135 Chier fils, dit-il, ne ploure pas, 
Ceste peyne n’est q’ung trespas 
Que souffre ton corps misérable ; 

Ce n’est pas peyne irréparable ; 
Peynes passeront et mourront, 

140 Les joyes des cieulx demourront 
Lesquelles j’ay à toy promys 
Et à'tous mes loyaulx amys. 
Matheolus. 

Sire, pourquoy ne ploureroye, 

Puis que ma mort repeteroye? 

145 De Lazaron plouras la mort, 

Et ma grant misère me mort ; 

A lamenter et à plourer 
Sy ne puis sans plours demourer, 
Et sy ne doys estre repris 
150 Se plus q’ung aultre m’aime et pris. 
Oullre s’aulcun est meschéant, 

Tu peus relever le chéant, 

Dont en vain voulsis labourer 
Pour le frère Marthe plourer : 

155 De cela fus tu fol et nyces. 

Encor vesquist, se tu voulsisses, 

Et encores eust au corps l’ame. 
N’est merveille se je t’en blasme. 
Mais j’ai de plourer juste cause, 

160 Sans tourment ne suys nulle pause, 
Mort suys par la desloyal lice. 

Et estranglé par sa malice. 

Lasse ! moy tant me sens grever 
Qu’on ne m’en pourroit relever, 

165 Pour vouloir ne pour souhaidier. 

Se tu mesme n'y puis aidier. 

Qui pys est, tu as establie 
Trop merveilleuse déablie, 

Ne sçay comment faire l'osas 
170 Car tu déis et imposas 

Puys qu'oms se souffre marier 
Qu’il ne doit jamais varier, 

Ne laissier ne guerpir sa femme 
Pour souffrir jusqu'au partir l'ame, 
175 Combien qu’elle soyt felonnesse : 

Sy dire l’os, quel raison est-ce? 

Tes commendemens nous abbeissent, 
Et tes enseingnemens nous blecent. 
r Tu qui tel erreur ordonnas, 

180 Pourquoi tel advantaige en as 
Que tu ne voulsis femme prendre 
Ne toy en mariage rendre, 

Aussy com nous mariés sommes 
Qui tant y portons de griefs sommes? 
185 Certes, se tu marié feusses, 

Telle chose establie n’eusses, 

Mais tu eusses bien ordonné 
Que tout homme de mère né 
Peust laissier là son mariage 
190 Sans souffrir des femmes l’outrage, 

Et desjoindre tout quittement. 

Hé Dieu! tu sçes bien qui te ment. 

Je diray, puys que j’ai en bouche, 

U 

Ne sçay si folie me touche : 

195 Certes, tu ne fus sy hardys 

D’espouser femme, mais tardys ; 
Oncques marier ne t f osas. 

Pourquoy ! car assez supposas 
Si tu en prenoyes aulcune, 

200 Tant seroit playne de rancune, 

De paradis te chasseroit 
Par force et hors t’en bouteroit, 

Mais tu prevéis le dommaige : 

Sy eschevas le mariage, 

205 Pource qu’en la fin qe plourasses, 

Et en exil ne demourasses, 

Car tu n’avoyes pas fiance 
En la douloureuse alliance, 

N’est merveille sy tu doubtas 
210 Et au péril ne te boutas. 

Eve te cuyda enchanter, 

Des cieulx tollir et supplanter, 

Et se ta fille te deceut, 

Ta femme mieulx faire le sceut. 

215 Eschauldé craint eaue chauffée : 
Aussy doubtas tu la mauffée ; 

Hé Dieu qui fut prins et lyé 
Et pour femme crucifié 
En croix de ton sang arrousée, 

220 Se femme éusses espousée, 

Tu sçes les maulx qui t’en venissent, 
Et par les tourmens qui en yssent, 
Qu’elle vouldroit estre maistresse 
Des cieulx et de la forteresse, 

225 Et que hors t'en vouldroit bouter. 
Pource eus cause de doubter, 

Car voulsisses ou ne voulsisses, 
Convenist que ttf obéisses 
A ses commans de bouche et d'yeux. 
230 Jaçoit ce que lu soyes dieux, 

N’y peusses tu pas contrester 
Ne par devant elle arrester, 

Pour ses tançons et pour sa rage. 
Pourquoy louas donc mariage 
235 Qu’on doit tant hayr et despire^ 

Qu'il n'est rien en ce monde pire? 

Se ne voulsisses femme prendre 
Ou bien te gardas de mesprendre, 
Pourquoy tel loy ne nous baillas 
240 Comme pour toy mesmes taillas? 
Entre nous mariés disons 
Que c’est signe de traysons, 

Quant la loy que tu publias 
Et dont par tes dits nous Jya& 

245 Ne souffres ne tu n'en as cure 
Ce n’est pas œuvre de droicture. 
Pourquoy establis tu les choses 
Que toy mesme faire tu n’oses? 

Pour les maulx pour ce advenus 
250 Pour injustes en es tenus : 

Assez appert ce que j’obice 
Se tu ouvrasses de justice, 

Tes estatus bien amendasses, 

Aux aultres ja ne commandasses, 



Digitized by 



Gc ^le 




2l2 LE LIVRE DE MATHEOLLS 

255 Ce que à toy ne voulsis faire 

Quant le sçais nuisant et contraire. 
Tu sçais que droit ainsy disoit : 

Ne fay aux aultres rien qui soyt 
Que pour toy mesme ne féisses, 

260 Ne baille riens que ne préisses, 
Esche ve chose dommaigeable, 

Et enseingne la prouffi table. 

Tu n’as pas de ce droit usé : 

Sv n’en es pas bien excusé. 

• 

265 ünde locus que on ne treuve 
A prendre femme par espreuve 
Sy com ung beuf ou ung cheval 
Quant on le veult vendre en ce val, 
Car nostre droit assez tesmoingne 
270 Com plus a péril en besoingne 
Tant plus fault ouvrer saigement 
Plus subtilment et cautement 
Pour la déception oster : 

Cest exemple en peust on notter. 
275 Qui chat en sac acheté et prent 
N’est merveille s'il s’en repent : 
Aussi est il de femme voir 
On ne se peut plus decepvoir 
Que du prendre sans regarder : 

280 Assez mieulx seroit du tarder, 9 
Car plusieurs en sont decéus, 

Qui s’ils éussent bien véus 
Jusques au fons les sainctuaires, 

Ils ne les adorassent guaires. 

285 Qui ung cheval acheteroit 
A son ad vis l’esprouveroit 
Et conviendrait qu’il l’essayast 
Ainçoys que denier en payast ; 

S’il ne plaisoit après le prendre 
290 Le pourroit il tantost revendre. 

Des femmes n’est pas tellement : 

Je ne parle pas seullement 
De la poure, mais de la comtesse, 
Sans en espargner aulcune est ce. 

295 Se gens mariés vendre peussent 
L’ung l’aultre et licence en éussent, 

Je te pourroye demander 

Qui vouldroit plus tost marchander 

Ou les femmes ou les maris : 

300 On le sçauroit bien à Paris ; 

Plus cler est que jour à midy. 
Responce mets icy, et dy 
Que pour acheter à grans sommes 
Une femme auroit deux cens hommes, 
305 Ou troys cens en auroit la riche, 

N’en seroit avéré ne ciche ; 

Tant prendroit de la mercerie, 

Pleyne seroit l’hebergerie. 

Les laiches au marchié vendroit 
310 Et les bons ouvriers retiendroit. 

Las ! je sçay bien, comme qu’il aille, 
Qu’on me donroit pour une maille, 

Car je ne puys en chascun moys 
Labourer qu’une seulle foys. 

315 Et pour déclarer l’obscurté 
Je dy que plus ont de durté 
Les mariés que ceulx du cloistre. 
Assez est legier à congnoistre : 

Car qui entre en religion 
320 Ung an a de provision, 

Mais n’avons pas sy long respit, 

Dont il semble que par despit 
Tu nous voulsisses decepvoir. 

Qui vouldroit dire de ce voir, 

325 C’est droit signe de trahyson. 
Oncques ne fut plus trahy hom 
Que tu les mariés trahys, 

Dont tu doys bien estre hays. 

Tu es cause de nostre perte, 

330 La raison en est bien apperte, 
Puysque le canon ne s’accorde 
Des moynes à ceulx de nostre ordre, 
L’ordre n’est pas par tout gardé. 

Car en droit nous est retardé. 

335 Le philosophe veult prouver 

Qu’on doit par tout ordre trouver. 
Dieu trop es envers nous méfiais, 

Je ne me congnois en tes faits 
N’en la chose faicte ou à faire. 

340 C’est merveille de ton affaire, 

Excepté que nous conjoints hommes, 
De pire condicion sommes 
Entre tous les estats du monde. 

Dy moy donc qui sur ce te fonde? 
345 Pourquoy mets tu ainsy les choses, 

Ne pourquoy ainsy les disposes 
Sans ordre et ce devant derrière 
Du mouvement de ta maniéré? 

Il n’y a point cy de raison. 

350 Quant ceulx de la cloistral maison 
Ont ung an pour eulx pourvéoir, 

Que ne l’avons nous pour véoir 
Se mariage déust plaire? 

Nulle raison n’y peuz attraire. 

355 Aussy, selon la loy humaine. 

Qui achapte vache mal saine, 

Ou beuf qui chiet en maladie, 

Mais que à son marchant le dye, 

Six moys a d’espace de rendre, 

360 Et le vendeur la doit reprendre, 
.Doncques doit bien six moys avoir 
Cil qui prent femme pour sçavoir 
S’il la veult laissier ou tenir, 

Car en ce peut il advenir 
365 Plus grant péril sans comparer 
Que beuf ou cheval comparer. 

Pource ne se doit nul conjoindre h • 
S’il ne scet qu’il peut oindre ou poindre 
Nous prenons les beufz et les ours, 

370 Et les bugles et les autours, 

Et trop bien les apprivoisons 
Tout ainsy que nous le voulons, 

Mais nous ne povons dompter femmes 
Qui portent flarmmesches et flammes 
375 Et sont dragons et serpentelles 

Par engins et par leurs cautelles. 

Et se, pour mes dits abbaissier, 
Respons que je puys bien laissier 
Femme pour raison d’avoultire, 

380 Ce n'est pas la fin où je tire, 

Car je ne suis point relevé 
De ce dont je me sens grevé 
Es aultres pointz énormément : 

Ceulx qui y pensent fortement 
383 T'en blasment, et ils ont droicture. 
Femme tanceresse est plus dure 
Que telle qui fait advoultire : 

Ung noble acteur le scet bien dire 
Que pys vault femme felonnesse 
390 Que le tygre ne lyonnesse, 

Et est plus male et plus inique ; 

Dont se la femme qui fornique 
Est pour son meffait redibée 
Plus fort raison est exhibée 
393 A delaissier la tanceresse. 

Trop nuyt sa langue jangleresse, 

•Sy cjm dessus est recité. 

Toutesvoyes en vérité 

Folle femme fait trop de crimes : 

400 Qui tous les pourroit mettre en rimes? 
Par advoultire est corrompue 
La femme et droiture rompue 
De promesse de mariage ; 

Encor y a plus grant dommage, 

403 Car il s’en ensuyt homicide. 

La femme occist Tomme et incide 
Par advoultire et par luxure, 

Sy corn tesmoigne Tescripture. 
Larrecin y a trop appert, 

410 L’espoux le cbastel qu’il a pert 
Par le larrecin de sa femme : 

Ainsy met deux crimes sur s’ame. 
Quant de son gré veult estre emblée 
Et par desloyal assemblée 
415 Emble et reçoyt d’aultruy semence, 
Dont faulce lignée commence, 

De coupple illicite procédé, 

Et encontre raison succédé. 

D’aultre part y a laide usure, 

420 Puis que plusieurs hommes procure 
Et quiert, je dy que ceste queste 
Est usuraire et deshonneste, 

Car à ung seul se doit tenir, 

Et en chasteté contenir. 

425 Droit pour sacrileige réputé 
Femme qui ainsi se fait pute ; 

Sa foy est pollue et estaincte. 

En soustrayant la chose saincte 
Et le sacre communial 
430 Contre le dit impérial, * 

Son sacrement fraint et viole. 

Après est traistréuse et folle. 
Traîtreusement son espoux baise, 
Non pas pource qu’à elle plaise, 

435 Mais guette ainsi com la couleuvre 
Qui en l’erbe se muce et queuvre 

Pour poindre Tomme en trahyson : 
Il y a trop de mesprison 
En femme qui fait advoultire, 

440 Car corps et ame luy empire. 
Advoultire est le capital crime 
Si com la loy le nous exprime, 

Et si com je Tay entendu, 

Le transsiger est defiendu 
445 Sur tel cryme et sur tel péché 
Dont corps de femme est entaché 
Qui sainct mariage pollue. 

Mais ma fin est que je conclue, 
Quoy qu’on dye des femmes baudes 
450 Playnes de barats et de frauldes 
Et qui forment sont à blasmer, 

Que Tomme trouve plus d’amer 
En femme perverse et inique 
Qu'en celle qui du corps fornique. 

455 Se l’homme est decéu et pris 
De la moitié de juste pris, 

Il requiert le commun ayde 
Affin que le droit luy ayde. 

Droit veult oster la decevance, 

460 Et n’a cure d’aultruy grevance ; 

Et se tu ce droit ne veulx faire 
A toy mesmes es tu contraire. 
Combien que soyes roy paisibles, 

Tes commans sy ne sont loisibles, 
465 Par toy sont sans paix et en guerre 
Plusieurs mariages sur terre, 

Ce vient par ta déception. 

Or mets autre solution. 

Se tu dys que Tomme est réus 
470 Posé qu’il soit bien deçéus 

Non est, non certes, quoy qu’on dye. 
Ceste convention n’est mye 
De la mesme condition 
Que contrat de vendition, 

475 D’achapt, d’emprunt ou de louage ; 

De ceste loy ne de l’usage 
Ne pevent user mariés 
Vers celles où ils sont lyés. 

Joincts sont par plus forte cheville, 

480 Pareille n’est pas celle bille. 

Oultre je demande sy comme 
On lye la femme avec Tomme, 
Pourquoy tant se diversifie 
Qu’en son mary point ne se fie? 

485 Se tu dys par raison commune 

Que la chair d’eulx deux soit toute une 
Par lien de dilection 
Sy com nous dit la sanction, 

Tu nous deçoys appertement, 

490 Et qui ce te dit,* il te ment. 

Car les choses qui tant varient 
Ensemble tant ne s’apparient 
Qu’on les puyst tout ung reputer : 

Sy puys bien tes dits confuster. 

495 Deux contraires, sy com me semble, 
Ne s’accordent pas bien ensemble. 

Tu ne m’y sces dire response 

Or t’en va doncques et t’esconse 
Je te pry qu’à moy n’en estrives, 

500 Et que tel plaist point ne poursuyves. 
Mieulx vault deslaisser sa folie 
Et passer sa melancolye 
Que soustenir chose damnable 
Ne nourrir fàit mal convenable. 

505 Hé Dieu, je doy bien dire, helas ! 
Quant par le conseil des prélats 
. On peut delaissier et demettre, 
Changier ou hors de sa main mettre 
Prebendes, cures et églises, * 

510 Et puys qu’ainsi en sont hors mises 
Les femmes espirituelles, 

Pourquoy ne peult on les charnelles 
Ainsy laissier ou resigner? 

Raison puys pour moy assigner : 

515 Mieulx que la chair vault l’esperit, 

Car on l’ayme mieulx et chérit, 

Et est pardurable sans terme, 

Aussy est la couple plus ferme 
Du lyen espirituel 
520 Que celle du lyen charnel, 

Sy com droit canon le tesmoingne. 
Dont moins soluble est la besoingne. 

Et se laisse paroisse et cure, 

Mieux puis laisser ma femme dure. 

525 Dy, pourquoy non? dy, sup planteur. 
Certes, tu es ung enchanteur 
Dieu, pourquoy le te celeroye? 

Pourquoy à toy n’en parleroye? 

Par toy est ma mort engendrée. 

530 Tu joues de boete encendrée : 

Aux mariés la pouldre change, 

Mais le clergié ne fais estrange 
De tes biens, par ta tricherie 
Leur secte est amée et cherie. 

535 Las ! ung clerc qui riens ne sçaura 
Cinq prebendes ou six aura, 

Où ja ne fera résidence. 

Dont luy vient ceste providence? 

Les bourdeaulx suyt et ens se boute 
340 Et mettra sa pensée toute 

En desduyt de chiens et d’oyseaulx ; 
Ressembler veult aux damoiseaulx. 
Ainsi est t’eglise servye, 

Car par tout le cours de sa vie 
545 Ne chantera pour toy deux notes. 

Je ne sçay pourquoy tu ne notes 
Qu’aux aultres fais extorsion, 

Car d’une seulle portion 
Que tu donnes à ung tel maistre 
550 Pourroit on nourrir et repaistre 
Cent poures qui ont indigence, 

Et le clerc est en négligence. 

Riens ne donne au peuple menu, 
Combien qu’il soit à ce tenu. 

555 Crucifix, regarde et ad vise 
A quels gens et en quelle guise 
Tes biens tu donnes et espars, 

Blasmé en es de toutes pars. 

Pour le clergié tous les biens gardes, 
560 Et nous mariés ne regardes. 

Nous vivons en plours et en paine, 
Nostre vie est de douleur plaine, 

Et le clergié vit à grant joye. 

Sur nous prent sans labour sa proye. 
565 Nous mariés chetifvement 

Vivons en tous points tristement. 

Et le clergié vit sans tristesse, 

Et tout temps est plain de lyesse. 

J’ay grant merveille du clergié 
570 En quel estât l’as hebergié : 

On s’esbahist qui t’a méu. 

S’ung poure clerc est pourvéu 
Tant qu’il viengne à estât de pape, 
Orgueilleux sera soubs sa chappe, 
575 Et si espris de vaine gloyre 
Qu’il n’aura record ne mémoire 
Dont il viendra ne de sa vie : 

N’a si pervers jusqu’à Pavie : 

Et sera plain d’ambicion 
580 Et de pire condicion 

Que le riche homme ne seroit : 

Ung riche à moins se passerait. 
Pourquoy devient poure orgueilleux, 
Ne despiteux ne merveilleux ; 

585 Ne sçay dont orgueil le surmonte. 

Si tost com en hault degré monte 
Et sa fortune multiplie ; 

Si le poure homme le supplie, 

11 luy fera l’oreille sourde, 

590 Tu sces bien que ce n’est pas bourde ; 
Escouter ne le daignera , 

Le dos contre luy tournera. 

Du temps passé ne luy souvient, 
Grant reverence luy convient, 

595 N’y vault rien féal acoin tance, 

Paix ne amour ne congnoissance. 

Il cuide, tant est desréés. 

Qu’il soit tout de nouvel créés. 

Dieu, pourquoy le clergié fortunes 
600 De tes biens, que pour eulx as unes 
Qu’ils despendent si follement? 

De nous n’ont cure nullement ; 

Ils maynent vie deshonneste, 

Le pied nous tiennent sur la teste, 
605 Par eux nous laisses lapider 
Et estrangler et embrider, 

En labour usons nostre vie 
Pour nous et pour nostre maisgme. 
Chascun marié y labeure, 

610 Et si ne nous secours nulle heure, 

Et pource appert notoirement 
Que plus grant loyer voyrement 
A le clergié de vie oyseuse 
Que nous de peyne besongneuse. 

615 Tu ne prises pas ung tabour 
Les peynes de nostre labour, 

Tu obbeys à leurs demandes : 

De bons vins, de bonnes viandes 
Usent et vestent les bons draps, 



i 

620 Et chevauchent les chevaulx gras, 

Par les bordeaulx voulentiers hantent, 
Au monstier ne lisent ne chantent. 
Certes qui au clergié diroil 
Ses œuvres, il en rougiroit 
625 Plus que savatier ne syeur : 

Il boit du peuple la sueur, 

Griefment se mesfait et mesprent 
Quant leur labeur et mangue et prent, 
La viande devient puant 
630 Qu’ils prennent sur la gent suant ; 

Ils sont trop pires que les vers. 

Qui bien en entendroit les vers : 

Les vers [si] manguent la charongne, 
Mais le clergié nous ronge et rongne, 
635 Le clergié nous mangue tous vifs 
Char et sang, tant est ailouvis. 

Et si n’est qui nous y sequeure. 

Char et sang destruit et deveure 
Encontre les drois de nature ; 

640 De riens qu'il face ne prent cure. 

Las ! dy, que le clergié feroit 
Quant nostre labour cesseroit? 

Vivre ne pourroit de rousée 
Que feroit la gorge arrousée 
645 De viandes plus delictables 

De quoy on peut servir aux tables? 
Comment se pourroit contenir? 

Chault ne froit ne peut soustenir, 

N’il ne se pourroit travailler 
650 A labourer ne à veillier. 

Le peuple tout fait et tout livre. 

Et sy ne peut durer ne vivre 
Qu'il ne soit toujours tempestés 
Et par le clergié molestés. 

655 Le clergié ne quiert achoison 
Fors que d’avoir d’avoir foison. 

On seult jadis du clergié dire 
Que richesses vouloit despire 
Et du corps tes oysives vaines 
660 Et souffroit grans travaulx et paines 
Pour acquérir vraye science. 

Or est de large conscience : 

Qui plus de deniers acumule 
En plus hault degré s’intitule. 

665 Mieulx ayment les connins et lyevres 
Qu’ils ne font saint Marc et ses livres, 
Et une piece de saulmon 
Que la science Salomon, 

Et pour ung cheval s’on luy* donne, 

670 Fera tort h mainte personne : 

Nul pour cheval ne pour jument 
Ne doit faire faulx jugement. 

Le clergié ne prise une escorce 
Les armes Hector ne la force 
675 De Sanson, ailleurs estudient, 

Toute science répudient, 

Fors celle de philopecune : 

La gist leur pensée commune 
Sens ne force n’est que bruyne. 

680 Pecune est du monde royne : 

Elle donne lignaige et forme 

15 

Elle deffait, elle defforme 
En régnant par son povoir donne 
Empire, royaulme et couronne. 

685 Certes, tu n’es pas demy dieux, 

Car le denier vault assez mieulx, 

Il est roy et souverain sire, 

Il toult et oste ton empire. 

Qui es tu? dy, qui te rassote. 

690 Dors tu ou tu es ydiotte ? 

Qui à ce souffrir te conseille? 

J’ay de ton clergié grant merveille : 
En quel ordre s’est il tourné? 

Com chevalier est atourné 
695 Et sy est clerc par tes prebendes 
Jaçoit ce que tu ne les vendes. 

Il est lay pour les marchandises, 

Car il achepte et veut églises, 

Dont me merveille ce parfond 
700 Quant je y pense bien par fond. 

Com chevalier armes ne porte, 

Mais de tout travail se déporté ; 

Com lay ne veult labourer, 

Ny ne veult chanter ny ouvrer 
705 Ne riens prescher ne sermonner 
Ne du syen aux poures donner. 

Dy donc du clergié qu’il fera 
Ne comme il ressuscitera 
En quel estât et en quel ordre. 

710 Sy comme saint Bernard le recorde, 
Leur orgueil qui dedans eux sottffle 
Et voile plus hault qu’une escouffle 

Les tresbuschera sans salus 
Dedans les infernaulx palus : 

715 Illec n’est point ordre tenu 

Pour le grant ne pour le menu ; 

Tous yront par illusion 
Par très dure confusion. 

Tu nous as fais et rachaptés 
720 Et des peynes d’enfer gettés 
Les trespassés et les presens, 

Tu n’as cure de faulx presens 
Tu n’es pas des maulx récepteur. 

Ne des personnes accepteur. 

725 Dont appert que tu nous subornes 
Se pour clergié le dos nous tournes. 

Tu ne nous dois arriéré mettre. 

Car sy com tesmoigne la lettre. 

Simples es et indivisibles 
730 En t’amour qu’ont les gens paisibles 
Pour avoir parfaicte union 
Sans part et sans division, 

Car en toy n’a ne plus ne moins. 

Hé Dieu qui en ta gloire mains, 

735 Certes t’amour n’est point mouvable, 
Doncques est chose assez prouvable 
Que tu nous dois tous esgaulment 
Aymer par amour loyaulment. 

Tu ne dois plus aymer que nous 
740 Les'prelals qu’on sert à genoulx. 

Et «e t’amour au vray congnoistre 
Povoit amender et accroystre 

Sy com ès fais des hommes voys, 

Sy dy je que cy toutes voys 
7A5 Tu procédés iniquement. 

Tu es justes et justement 
Tu doys tous les justes aymer 
Et les garder sans entamer. 
Pourquoy aymes tu seulement 
750 Les prélats? tu sces quellement 
Sont injustes et dissolus 
Par eulx n’auras ung bon salus ; 

Tu leur donnes trop grant maistrise 
En grans périls en est t’eglise. 

755 Las ! tes estatus nous deçoyvent ! 

Les prélats gouverner nous doyvent 
Et garder en sodalité 
Et enseigner la vérité 
Par sermons et saints exemplaires ; 
760 Mais ils nous sont du tout contraires, 
A nul besoing ne nous sequeurent, 
Mais nous et le nostre deveurent ; 
Contrefont saint Pierre l’apostre 
Et nous preschent la patenostre 
765 Aulcunefoys en leur parolle, 

Mais leur vie maulvaise et folle 
Nous monstre exemple de déable : 

Le fait en est assez créable, 

Cil est bien sourd qui goutte n’oyt : 
770 Se le peuple se gouvernoit 
Jouxte l’exemple des prélats, 

Tantost cherroit dedans le las 
Qui se bailleroit en leur garde. 

Tu es fol, qui droit y regarde. 

775 Le fol mist si corn il me semble 
Le chat et le flaon ensemble, 

Affin que plus seur demourast 
Que la souris ne le mengeast. 

Quant le chat le flaon tasta 
780 II le mengea tout et gasta 
Sans nettoyer et sans parer. 

Le chat peut on bien comparer 
A ces prélats desQrdonués 
Que tu as sur nous ordonnés 
785 Ponr nous garder et' enseigner ; 

Tu ne nous peus plus meshaiguer, 

Car ils ravissent tout et prendent, 

A riens fors qu’à pillier n’entendent. 

Tu nous dis que tu es bon paistre : 

790 C’est honte au pasteur et au maistre, 
Quant tu seuffres ta bergerie 
Devourer par tel louverie. 

Nous sommes tes brebis et bestes, 

Sy nous dois garder de molestes 
795 Et d’autres choses dommageables. 

Les prélats sont loups ravissables 
. Que tu as pasteurs estéus 
Sur nous, dont sommes decéus. 

Car ils gastent tout et destruisent, 

800 Et tous nous plument et nous nuysent, 
Et font plus de maulx et de troubles, 
Combien qu’ils ayent cornes doubles, 

De quoy le chief Moyses queuvres. 

Tels prélats uionstrent par leurs œuvres 

805 Nature de beste saulvaige, 

Puys qu’ainsy font à tous dommaige. 
Par ceulx qu’ont cornes eslevées 
Sont tes brebiettes grevées, 

Plusieurs en ont fait estrangler 
810 Quant ils les peuvent enangler, 

Mais par âainct Pierre de Beauvais, 

Je ne parle que des maulvais 
Qui plus tollent et plus ravissent 
Que les loups qui des boys hors yssent, 
815 Car des bons ne doit nul mesdire 
Ne par envie ne par ire. 



Comment maistre Mathieu se ptain 
Devant Dieu et dit tout à plain 
Qui souloit estre Dieu parfait 
Et maintenant ne scet qu’il fait . 



ui tes faits considéré acertes, 

Tu nous exilles et desertes. 

Tu fais tout ce devant derrière 
820 Contre l’ordonnance première 
Sans garder ordre de droiture. 

Lieu n’y a, raison ne nature 
Quant femme seigneurist sur homme 
Elle le déust servir comme 
825 Son chief et faire obéissance. 

L’homme est le chief, et la puissance 

Sur la femme luy appartient : 

Ta sanction celle part tient. 
Doncques, à droit jugier et dire, 

830 Femme ne se doit escondire 
Qu’envers son mari n’obeisse. 

Car tenue y est chascune ysse, 

Ne nul povoir de soy ne treuve, 

Sy corn FEscripture nous preuve. 

835 A l’omme en est la poesté 
Mais elle y a bien pou esté, 

Dont il convient qu’elle obéisse, 

Ou d’avec luy sen voise et ysse. 

Tu formas la première mere 
840 Du costé d’Adam nostre pere, 

Affin de luy faire subeide, 

Bon plaisir, service et ayde 
Dont est la femme humilyée 
Et à Tomme servir lyée. 

845 Dy donc pourquoy elle domine 

Sur l’omme, et le destruict et mine? 
Pourquoy soufres tu tel contraire? 
Aultre raison y puis bien traire. 

Les decrets nous dient en somme 
850 Que la femme est subjecte à homme 
Mais qui au cler l’esprouveroit 
Tout le contraire trouveroit, 

Car sur Tomme a la seigneurie 
Quoy qu’elle face, pleure ou rie, 

855 II n’ose les joues mouvoir, • 

Souffrir le fault par estouvoir, 

Sy com j’ay dessus recité. 

Dont j’ay merveille en vérité 
Comme femme qui doit le chief 
860 Avoir couvert de queuvrechief 
Ou d’aultre simple couverture, 

El qui par les droys de nature 
Quant elle voit homme venir 
Vergoingneuse se doit tenir, 

865 En signe que bien luy souvient 
D’Eve, et que servir luy convient. 

Se meut et qui la peut tempter 
Ne comment elle ose attempter ; 

Que elle qui doit estre serve 
870 Ose présumer qu’on la serve, 

Et s’efforce de seignourir 
Sur l’omme et d’offense encourir. 
Jadis souloit estre aultrement : 

Car la femme au commencement 
875 Esloit par simplesse voylée ; 
Descouverte et eschevelée 
Est maintenant et cornes porte 
Par grant fierté qui luy enhorte, 

Ne Tomme ne prise ung festu. 

880 Hé Dieu, pourquoy le seuffres tu? 
Pourquoy ainsy les femmes haulces î 
Pourquoy leurs mauvaistiés exaulces? 
Endormy es ou tu rassottes 
Puys que les drois aux hommes ostes. 

885 En Genesis, dit l’Escripture, 

Que quant Tomme a desconfiture. 

Par conseil de femme pecba, 

Ta déis que femme seroit 
890 Soubjecte à l’omme et que feroit 
A tousjours son commandement 
Deslors perpétuellement, 

Et la mis en subjection : 

Or a la domination. 

895 Si te rents sur ce mensongier. 
Femme fait trop à ressoingner : 
L’omme la croist et obbeist 
Qui la vérité en déist. 

Il semble que tu n’oses mye 
900 Contrester à telle ennemye, 

Ne contredire à ses reprouches. 

Ou il semble que tu l’approuches 
Comme fols et ses fais regardes 
Et en sa folie la gardes. 

905 Sy dy que, qui à droit y pense, 

En tes œuvres a grant offense. 

Et te condempnent à merveilles ; 

Tu fais les choses despareilles, 

En quanque tu fais, as reprouche 
910 Dire me faut, car il me touche. 

Je deis oultre que tu déis 

Ei en tes parolles méis 

Que nul hom, tant soit saige maistre, 

Ne peult de tes disciples estre, 

915 Se femme et biens tous ne laisse 
Et renonce à quanqu’il possesse. 
Doncques qui veult ta part tenir 

Et ton disciple devenir, 

Il convient qu’il laisse sa femme 
920 Selon tes dits pour saulver s’ame. 
Sy voys que femmes retenir 
Ne peult fors que mal advenir. 

Et les laissier est seurelé 
Saulvement et bienéurté ; 

925 C’est le prouti&t evidamment. 

Aussy disons» nous vulgaulment : 
Du déable achapter ou prendre, 

On le doit laissier ou revendre. 
Femme est Satban : assez le preuve 
930 Qui les dits de Socrates treuve. 
Quant de sa femme nous racompte 
Qui luy faisoit ennuy et bonté. 

Il congneul ses faits détestables : 
Sy dit que femmes sont déables. 

935 ^Cathon, qui en sçavoit la geste, 

Dit que quant femme fait moleste 
On ne la peut pas retenir. 

Sa sentence fait à tenir : 

Catbon, qui jugeoit saigement, 

940 N’éust pas fait tel jugement 
S’il n’en sceust bien l’occasion, 
Dont ay je assez probation. 

Puys que chascune est rioteuse, 

Et sy com j’ay dit molesteuse, 

945 Doncques la doit on rediber. 

Plus fort raison veulx exhiber. 

Qui se marie il est deceus 

De la saiocte cene des cieulx, 

Et n’y peult aller bonnement, 

950 Se Saincte Escripture ne ment. 

Hé Dieu com je suis forcenné ! 

Se tu as ainsi ordonné 
Mariage com’je remort, 

Tu es cause de nostre mort. 

955 Mors sommes en corps et en ame, 

Le corps est tourmenté par femme, 
L’ame ne peut à toy aller 
Pour monter ne pour avaller : 
Comment yroit ? Elle est bannie 
960 De toy et de ta compaignie. 

Car qui est marié par prestre, 

Il ne peult ton disciple [s] estre, 

N’il ne sera ja hostellés 
Avec ceulx qui sont appellés 
965 A la cene de paradis. 

Tu brassas nostre mort jadis, 

Dont je me complains à toy, Dieux, 
Ou tu dors, ou tu es trop vieulx, 

Tu ne fais pas droit esgaulment 
970 Aux conjoings especiaulment : 

C’est par vieillesse ou par enfance 
Que tu establis l’ordonnance 
De ce mariage hay. 

Certes, je suis trop esbahy 
975 De toy, Crist, qu’ainsy te mesfais, 

Je ne me congnoys en tes fais. 

Par tes droiz, par ton tesmoingnage, 

Tu mets troys biens en mariage : 
Tu y mets foy et serement 
980 Le second bien est sacrement. 

Et le tiers est engendréure; 

Mais il n’y a chose séure 
Ne plaisant à homme qui vive, 

Car il n’y a ne fons ne rive. 

985 Et quant je plus y considéré 
Plus y voy meschief et misere. 
Primo, saulve ta reverence, 

Il n’y a foy ne conscience 
En mariés, soit il, soit elle, 

990 Tant le masle com la femelle. 

Car l’ung tend à l’aultre destruire : 
Exemple en ay pour moy instruire 
Comment on* doit femme doubler, 
Et qu’on n’y doit foy adjouster. 

995 N’y a si simple de visage 

Qui par coustume et par usage 
De son mary la mort ne vueille 
Et machine, dont il se dueille, 

Et pource ne les doit on croyre. 

1 000 De Job ay assez en mémoire 
Quant sa pestillence souffroit 
Et en souffrant à toy s’offroit, 

Que sa femme, par felonnye. 

Par contraire et par tyrannye, 

1 005 Luy disoyt qu’il te benéist 
Affin que bref la mort véist. 

Fol est qui en femme se fie ! 
Betsabée nous signifie 

Leur estât par son advoultire, 

1010 Dont Uryas receut martyre, 

Dist Dayid au livre des Roys : 

Sont bien notés ses grans desroys. 

Dire peut on malle chanson 
De Dalila, femme Sanson : 

1015 Bien esprouva la tricherie, 

La fraulde et la baraterie 

Des femmes qui ne craingnent honte. 

S’une truande espouse ung conte. 

De sa mort pronostiquer», 

1020 Pensant qui son mary sera 

Après luy par nopces nouvelles. 

On voit que trestoutes sont telles. 

A grant maulvaisüé entendit 
1025 Celle qui son mary pendit 
Et sy mourut il pour s’amour 
En faisant pour elle clamour. 

On lit en ung livre ancien 
D’Ypocras le phisicien 
1030 Qui la chair de truye mengea ; 

Sa femme griefment s’en vengea, 

Par sa coulpe le fist mourir ; 

Oncques ne s’en peut secourir. 

Une qui son mary lavoit 
1035 Et qui en grant hayne l’avoit 
S’advisa de trop grant meschief 
En lavant lui couppa le chief. 

Ne sçay comment s’en enhardy : 

Car pour son meflfeit on l’ardi. 

1040 Une autre de Dampîerre née. 

Com desloyal et forsennée 
Fit murdrir son mary par nuyt : 
Pource que maulvaise chair nuyt, 
Elle fut par jugement arse 
1045 Et pour son crime au vent esparse. 
Plusieurs en a en ce pays 
Par qui leurs maris sont trahys. 
Plus n’en diray en ceste page, 

Mais s on trouvoit en mariage 
1050 Aulcun bien, foy ou loyaulté, 

Il vient par dpéciaulté 

Des hommes, qui en juge à pOinct, 

Car ès femmes n’en y a point. 

Quiconques a fait mariage 
1055 Pour avoir enfans et lignage 

Certes, il fist, je n’en doubt mie, 
Grant préjudice à la lignie, 

Car trop plus peust multiplier 
Sans nul lyen que par lier. 

1060 Sans mariage continue 

S’espece toute beste mue, 

Et toute plante ou herbe engendre 
Sans mariage son droit gendre. 

Sy n’en puys mais se je varie 
1065 Quant nostre espece se marie, 
Mesmement que les saiges dient 
Que les choses plus expédient 
Quant sont faictes par voye briefve 
Et la meilleur voye me griefve, 
1070 Dont s’il te vouisist aggreer. 

Tu peusses bien chascun creer 
Sans mariage et sans promesse : 

N’y convenist lyen ne messe. 

Dy doncq pourquoy ne le féis, 

1075 Et pourquoy tu establéis 
Le mariage pour lignée? 

Raison n’est pas à droit lignée, 

Car iqariage fait plourer, 

Gémir, peiner et labourer, 

1080 Nul ne sçeis si bien paré 
Qui respondit à cest quaré. 

Or ne m’a pas crée nature 
Pour une seule créature : 

Nenny, elle est à tous commune, 
1085 Elle fait chascun pour chascune ; 
Tousjours se veult esvertuer 
D’omme et femme continuer. 

Sy m’en vueil à toy desgorgier 
Je dy que contre droit forgier 
1090 Le mariage t’efforças 

Et que contre droit grant force as, 
Et encontre le droit des pères, 

Car combien qu’ils seufirent misères 
Et payne pour leur nourriture, 

1095 Le fils vouldroit de sa nature 
Que son pere tantost morust, 

Affin que sa richesse éust. 

Comment Car* son pert mocqua, 
Pourquoy smi honneur revocqua, 
Car cil qui au au pert dessert 
C’est bien raison que il soit serf. 



fils de Noël, regarda . 
pere, qui mal se garda : 
1100 Ses pastroilles vit descouvertes 
Entre ses deulx jambes ouvertes 
De couverture mal garny : 

Sy le mocqua et escharny. 

Que diroye ? on list playnement 
1105 En l’Escripture qui ne ment : 

Les enfans que je ay nourris 
Désirent que soye pourris ; 

Je les nourris, ils me desperent. 

Ne ma vie oncques n aymèrent. 
1110 Le fils n’a repos ne séjour 

Qu’il n’enquiere souvent le jour, 
Le temps et les ans de son pere, 
Désirant que sa mort appere, 

Et sont plus convoiteux que cinges 
1115 A payne donnent ils nuis linges 
Pour leurs peres ensevelir. 

Sy ne doit pas trop embellir 

Au pere qui tant estudye 

Que pour ses enfans se destruye : 

1 120 Tant plus à acquérir s’amort. 

Si tant plus désirent sa mort 

Pour avoir les biens qu’il amasse, 
Dont après font mainte eau grasse. 
S’il est poures, on le redoubte, 

1 1 25 Adonc vouldroit l'enfant sans doubte 
Que son pere geust en la biere 
Pource qu’à vivre ne luy quiere ; 

S’il est vieux, lors desplaist sa vie 
Et dit on : Ne mourra il mye ? 

J 1 30 C’est grant honte quant il vit tant : 
Ainsy le va l’en despitant. 



Comment soubs Salomon le roy 
Deux en fans en très grief desroy 
Leur pere de terre getté 
A beaux arcs le vont sagetté. 



^^adis, soubs Salomon le roy. 

Deux jouvenceaulx par grant desroy 
Firent leur pere deffouyr : 

H 35 Tout mort, sy est dur à ouyr, 

Encontre ung arbre le dressèrent, 

Et de sagettes le percerent 
Tout droit au cueur, pour esperir 
Qui pourroit au plus près ferir. 

H 40 Certes mieux seroit du sien vendre 
Et en bons usaiges despendre 
Que pour maulvais hoirs mettre en queste. 
Le pere, quant pour eulx conqueste, 

16 

Paresseux les fuit devenir, 

1 145 Envys peuvent à bien venir. 

Oncques Emery de Narbonne 
Ne voult à ses fils donner bonne 
De ses biens patrimoniaulx 
Dont les enfans Narboniaulx 
1 150 Allèrent ailleurs conquester. 

Et eulx à bien faire apprester . 

Se tu es Dieu le tout puissant, 

Sy comme à moy est congnoissant. 

J’ay cause de toy opposer 
1 1 55 Pourquoy laisses tu supposer 
Les choses contre vérité 
Aux usaiges de la cité 
Que le peuple fait par simplcsse ? 

Respons moi, quel jugement est ce‘> 

1 160 Goutte n’y voys, dont n’es tu saige, 

Quant tu laisses droit par usaige. 

L'usaige aux lais met ceste clause 
Que sans congnoissance de cause 
Ne doit nul faire jugement ; 

1165 Le droit fault quant le juge ment. 

Usaige tout par tout a nom : 

Loy escripte ne droit canon 

N’y vault riens ; las ! c’est grant dommaige , 

Tout est modéré par usaige. 

1170 Que vault la loy de l'empereur 

Puisque usaige en est modereur ? 

Avec usaige y a coustume 

Qui contre droit souvent présume 

On le voit ès successions : 

1175 Assez y a d’abusions 

En especial de noblesse : 

Cest usaige vient de simplesse, 
Et diversement se varie. 

La benoiste vierge Marie, 

1180 Quant Joseph prinst en mariage, 
Ne l’espousa pas par usaige 
Qu’elle en déust enfans avoir : 

Sy povons véoir et sçavoir 
Qu’aultres s’en marient assez 
1 185 Qui sont vieulx, frelles et cassés, 
Et se mettent en compaignie 
Sans esperance de lignie : 

Lignie donc n’est pas la cause 
De quoy mariage se cause, 

1190 Car souvent s’en fait aliance, 

Sans avoir d’enfans esperance. 

Affin qu’aulcun ne me repreigne 
Et contre la ioy ne mespreigne, 
Je ne vueil frivolles trouver 
1195 Ne je ne vueil pas reprouver 
Le sacrement de mariage ; 

Mais je requiers en mon courage 
Pourquoy féis cest sacrement 
Tel et poingnant sy asprement 
1200 Par griefté et par violence? 

De luy vient toute pestilence, 
Tançons, batailles et riottes ; 

Et oultre à chescun mary ostes 
La joye du soupper royal 

1903 De la cène celestial : 

Les mariés n’y sont abilles, 

Sy com dient les Evangilles. 

Ung qui fut appellé jadis 
A la cene de paradis 
1910 Respondit : Je n’y puis venir, 

Car femme me fait retenir ; 

Mariage me fait chouper, 

Sy ne puis aller au soupper. 

Sy s'ensuyt, puys qu’il a failly 
1915 Que les autres sont mal bailly 
Pourquoy là aller ne pourront, 
Sans goutter la cène mourront. 
Grant douleur doit avoir y là 
Pour celluy qui estably l a : 

1 290 Doncques est ma raison prouvable 
Que le mariage est dampnable 
Puys qu’Evangille ainsy l’afferme. 
Une aultre raison y a ferme 
Qui appert assez manifeste. 

1 295 Posé que Pierre fasse feste 

De Sarre que par amour ayme, 

Et par mariage la clame. 

La chose mue et pourquoy est ce? 
Car Sarre devient felonnesse 
1 230 Vers Pierre par dits et par faits : 
Nul ne sera ja sy parfaits 
- Qu’après troys jours par sa priere 
Ne voulsist qu’il geust en la biere, 
Et se point ne se marioyt, 

1235 Et il se jouoyt et rioyt 

Sans le mariage parfaire, 

Elle luy seroil débonnaire. 
Doncques, dy je, que mariage 
Est dampnable par son ouvrage. 

1 240 Du lict marital vient le vice 
Qui nous appreuve la malice. 

Et n'est pas nature si ville 
Qhe seulement creast sebille 
Pour verry ne verry pour elle 
1245 Ne moy aussy pour Perrenelle. 
Quant les gens ensemble apparie, 
Chascun pour chascune approprie; 
Mais mariage est au contraire : 

Le seul veult à la seule traire, 

1 250 Dont nature est forment contraincte 
Et souvent troublée et estraincte ; 
Retourner veult à sa franchise, 

Et quant n’y peut estre remise. 

Lors sont riottes et discordes 
1255 Reprouches, et tançons recordes. 
Dont tant que mariage dure 
Litigieux est par nature. 

11 n’est chose tant destruisant, 

Tant maulvaise ne sy nuysant. 

1 260 Pourquoy donc le fais tu ainsy ? 
Certes tu ne péchas, ains sy 
Les choses advenir sçavoyes, 

Et tout devant tes yeulx véoyes, 

Le prouffit, aussy le dommage 
1265 De toutes choses en tout eage. 

Tu sces que la chose causée 
Respond et est appropriée 
A la cause, et tu en es cause. 

Or, responds donc à ceste clause. 
1270 Puys qu’on te dit de paix acteur 
Et de tranquillité facteur, * 
Pourquoy feis tu à commencier 
Les mariages pour lancier ? 

Paix vient de toy, à toy veult traire * 
1275 Et mariage est au contraire. 

Mariage est plain d’escremye, 
Doncques ne le féis tu mye 

Le plus de gens dient et tiennent 
Que mariages d'enfer viennent 
1280 Pource qu’il sont demonieux, 
Riotteux et litigieux, 

Se tu es bon parfaictement 
A arguer directement, 

Toutes choses sont en toy bonnes; 
1285 Ne de toy riens maulvais ne donnes. 
Doncques puis je assez bien prouver 
Qu’on ne pourroit en toy trouver 
Que si fainctement te prouvasses 
Que les mariages trouvasses 
1290 Ne qu’avec l’espoux l’espousée 
Y fust oncques par toy posée 
Par contraincte de mariage 
Contre le naturel usage, 

Pource que c’est chose maulvaise. 
1295 Se j’argue, ne te desplaise. 



Digitized by v^.ooQle 




TROISIÈME LIVRE 24 

Tant me inerveil de ton affaire 
Que ma langue ne s’en peut taire. 

En merveillant ay grant merveille 
Merveilleusement me travaille 
1300 De ces merveilles que j’oy dire, 

A toy blasmer me contrainct ire. 

Car comme tu soyes tenus 
A tous saulver grans et menus, 

Rourquoy nous pécheurs nous menaces, 
1303 Et nous condempnes et enlaces 
Sans fin en pardurable payne 
Pour une coulpe momentayne? 

La payne, qui droit veull compter, 

Ne doit le mesfait surmonter. 

1310 Pourquoy sommes nous tellement 
Tourmentés pardurablement 
Pour pechié petit et legier? 

On doit les peynes allegier, 

Raison veult qu’on les appetisse, 

4 315 Dont ce n’est pas vraye justice 
Quant la pugnition exede. 

Je me merveil dont ce procédé. 

De ton propre sang rachetés 
Nous as, et des peynes gettés, 

1320 Dont appert que saulver nous doyves, 

Et qu’en ta gloire nous reçoyves, 

Ainsi com j’entens proprement, 

Faire le doys, ou aultrement 
Ta rédemption seroit vayne 
1^25 Se ne nous delivrois de payne, 

Car les péchés qui nous tendraient 
A la mort d'enfer nous menroyent. 
Or as tu pour nous contresté. 

Et tu eusses trop fol esté 
1 330 De toy pour nous en croix offrir 
Et des paynes de mort souffrir. 

Se tu souffroyes de rechief 
Que mort nous méist à mescbief. 

Ta rédemption serait faincte, 

1333 Mais la mort fut par toy estaincte. 
Car «'elle povoyt revenir, 

Et nous en ses tourmens tenir, 
Tousjours nous serait ennemye ; 
L’omme par toy ne serait mye 
1340 Racheté bien souffisamment : 

Ainsy appert evidamment 
Que saulvés sommes par ta grâce, 
Et oultre en poursuyvant ta trace 
Nous avons waye congnoissance 
1 345 Que ton vouloir et ta puissance 
Tout ung se joinct et apparie. 

Et ne se meut ne ne varie, 

Et est tout une mesme chose. 

Sy conclu playnement sans glose : 
1350 Tu peux doncques, se le veux faire, 
Trestout ce qui t’est voluntaire 
Demourer pardurablement. 

Car durable est plus noblement 
Ton vouloir fichié par droicture 
1355 Que ce qui à certain temps dure, 
Car le fichié est plus durable 

Que le corruptible muable. 

Tu nous peus tous sainctifier 
Et en ta gloire édifier, 

1360 Doncques le veulx tu et vouldras, 

Selon raison ja n’y fauldras ; 

Ton vouloir ne peut nul oster. 

Sy puys*bien conclure et noter 
Que par toy sommes vrayement 
1365 Tous saulvés nécessairement ; 

Et se tu deis que nos péchés 
Desquels nous sommes empeschés 
Que Dieu het et veult condampner 
Nous font à tousjours contemner 
1370 J’arguë que tu ne veulx mye 
Mort du pechéur, mais la vie, 

Et que ne veulx pas qu’il périsse, 

Mais qu’il vive et se convertisse. 

Les maulvais qui font les méfiais 
1375 Ne pevent empeschier tes fais, 

N’obvier à ta voulenté, 

Car povoir et vouloir enté 
As à nostre salvation 
Sans point de variation : 

1380 Doncques est il nécessité 
De tous saulver en vérité. 

Nonobstant quelque empeschement, 

A tousjours pardurablement 
Nous fut faite *la grâce playne : 

1385 Non pas à temps ne à sepmayne. 

Aucteur es de durable vie ; 

La mort pardurable amortie 
Doit par toy estre regettée. 

Qui nostre vie as rachetée. 

1590 Comme tu soyes pardurable, 

Aussy ta grâce secourable 
Nous doit durer semblablement 
À tousjours pardurablement. 

Puys qu’il te plaist nous relever, 

1395 Riens ne nous peult jamais grever; 
D’aultre part, tu es le bon paistre, 
Pour saulver ton sang voulsis naistre, 
Et en la croix mort soustenir 
Quant pastour voulsis devenir ; 

1-400 Sy doys relever tes brebis 
Et rappeler par les herbis ; 

S’aucunes en voys esgarées, 

Que par toy soyent reparées : 

Tu doys leur salut pourchasser 
1 405 Et les loups arrière chasser 

Aux chiens, au baston, à la voix. 

S’une en perist et tu le vois, 

Tu la doys tantost secourir, 

Car se le bergier laist mourir 
1410 Une brebis par sa simplesse, 

Par son deffault, par sa paresse. 

Droit dit qu’il est tenu de rendre 
Ou cas qu’il la pourroit deffendre 
Nonobstant ^rgus empeschans. 

1 4 1 5 Et puys que le bergier <Jes champs 
Est pour la rendre convenu 
Encor y es tu plus tenu, 

Qui tout voys et sur tous as tour, 

Et qui es souverain pastour. 

1 429 Doncques s’ensuyt il vrayement 
Puys que tu peulx le saulvement 
De ton peuple et de tes oeilles 
Que saulver tu les doys et vueilles. 

Se ta pitié ne te remort, 

1425 Tu es cause de nostre mort. 

Mais quoy qu'on dye de nous hommes 
Qui en estât de saulver sommes 
Je ne cuyde pas que de femme 
Puisses avoir ne saulver l'ame, 

1430 Car tu sces par raison apperte 
Qu'elle est cause de nostre perte, 

Et de ta mort occasion : 

Doncques à sa salvacion 

Ne doys encliner nullement. 

1435 Et quant au jour du jugement 
Qu' Adam lors ressuscitera 
Et en son corps entier sera , 

Adonc le gendre femenin, 

Sy com j’ay dit, plain de venin, 

1440 Tout au néant revertira 
Et ainsy s'esvanouyra, 

Car qui aultrement le feroit 
Adam par entier ne seroit, 

Se sa coste n’estoit remise 

1445 Au lieu là où elle fut prise, 

De quoy femme formas jadis 
En ton terrestre paradis, 

Dont puys luy vehas le sentier. 

Adam ne seroit pas entier, 

1450 Mais sa coste restituée, 

Femme sera destituée : 

Ainsy sauvée ne sera, 

Ne ja ne ressuscitera. 

Las ! très doulx Dieu et très puissant, 
1455 De mon erreur suis congnoissant, 
Bien croy qu’en parlant ay erré 
Mais j'ay le cueur forment serré ; 

Ire me contraint à mon plour, 

S’il y a en mes dits folour, 

1460 Espargne moy, glorieux Dieux, 

Soyes débonnaire et pieux 
A m’ame triste et desvoyée 
Sy que par toy soit ravoyée. 

Daigne par ta grâce benigne 
1465 Que de toy véoir soye digne, 

Vray Dieu, ayes de moy mercy, 

Sy doulans suis que je meurs cy. 

Comment Dieu respondit tout nus 
Aux argumens Matheolus, 

Lequel fist sans abusion 
Très notable conclusion. 

RESPONSE DE DIEU AUX ARGUMENS ; GOMMENT IL 
CONFORTA LES MARIÉS. 



on fils, entens que je vueil dire : 
j Oste toy de courroux et d’ire, 
1470 Se pour moy seuffres et endures 
Grieftés et tourmens et laidures 
Dont tu me fais si grant clamour, 
Remembre toy que pour l’amour 
De mon peuple qu’amai forment 
1475 Enduray grief peyne et tourment. 

Je fus bastu, je fus crachiés, 

Crucifiés et ataichiés, 

En la croix dressiés et pendus 
Par pieds et par mains estendus. 

1480 Souffrir me convint jusqu’à mort, 

Et ma pitié à ce s’amort, 

Car par ma mort je rendy vie 
A Adam et à sa lignie, 

Ainsy que besoing en estoit, 

1485 Et qu’amour le m’admonestoit 
Qui mon piteux cueur assoupply. 

J’ay mon convenant accomply, 
Certains signes en peus avoir, 



Digitized by L^ooQle 




254 LE LIVRE DE NATHEOLUS 

Et se mon procès veulx sçavoir, 
1490 Et la cause du rachapler, 

11 te fault l’oreille apprester, 

Et le cueur pour bien retenir, 
Affin qu’il t’en puyst souvenir. 

Quant des palays celestieqs 
1495 Je feis les anges citoyens 
Et je les eus fais et créés, 
Lucifer fut si desréés, 

Et tel penser en soy cueillit 
Que contre moy s’en orgueillit, 

1 500 Et ne voult estre obéissant. 

Plus que soleil resplendissant 
Ses cornes contre moy leva, 

Mais son orgueil moult le greva. 
Il dist que sy hault se verroit 
1 505 Que dessus aquilon seroit, 

Et dist qu'à moy seroit semblable 
Corn tout puissant et pardurable 
Mais assez tost se desbuscha. 

Et en tenebres tresbuscha 
1510 Hors de lumière souverayne, 

Çà jus en douleur et en peyne : 
En enfer tresbuscha sans double 
Et luy et sa sequelle toute. 

Tant fut fol et oultrecuydés. 

Comment Adam désobéit 
Quant à Eve [s] il obéit ; , 

S'il n’eust dessus moy grant envie 
Pas n’eust m engc le fruit de vie . 



1 515 Ir^luand je veis les sieges vuydés 
cS^rDe la celeste mansion 
Lors fonday mon entencion 
Au remplir et au reparer. 

Reformay pour equiparer 
1 520 Au dechet comme souverain 

De ma main l’homme primerain : 
Ung tout seul fruyt luy deffendy 
Mais pour ingrat il se rendy 
Et sy tost qu’il fût marié 
1525 Et avec femme apparié, 

Il mua sa condicion 

Par orgueil plain d’ambicion 

Car l’ennemy qui l’offensa, 

Sy com j’ay dit, assez pensa 
1 530 Qu’homs la perte restabliroit 
Et que les sieges rempliroit 
Es cieulx en pardurable vie, 

Dont sur l’omme eut sy grant envie 
Que par sa femme le déçeut, 

1 535 Qui tel orgueil en soy reçeut 
Que déesse cuyda bien estre, 

Et moy bouter hors de mon estre. 
Mal temptée mal s’apresta, 

Et son mary admonnesta, 

1540 Tant qu’ils gousterent de la pomme 
Que j’avoye interdite à l’omme, 

A moircommand désobéirent, 

Tant qu’en chetiveté chéirent, 

De tout honneur furent privés 
1 545 Et au port d’enfer arrivés. 

Adam et sa lignée toute 
Aloit en enfer à grant roule ; 

Tous y alloyent à desroy, 

Sans espargner comte ne roy, 

1550 Ne prophète ne patriarche. 

Quant mon père de la haulte arche 
M’envoya et transmist pour eulx, 

Je descendy comme amoureux 
Au sainct cloistre, à la noble vierge, 
1 555 Qui de moy garder fut concierge 
El me conceut virginalmenl, 

Pareil à mon pere esgalment 
Tant comme est à la deité. 
Tousjours fut vierge en vérité 
1560 Et virginalment m’enfanta; 

De prérogatives tant a 
Que vierge est après et devant 
Et puys apres de ce me vant 
Vray dieu, vray hom, de vierge nés, 
1565 Qui pour vous saulver ordonnés, 
Sans péché, sans corruption 
Prins en vierge incarnation, 

Com tout saichant et tout puissant, 
Et toutes choses congnoissant. 

1570 Les mémoires bien trouver sçay 
Comment au monde conversay 
Nuds pieds et vestu pouvrement 
Et enduray moult humblement 
Fain et froit, chault, soif et misere, 
1575 Soubs forme de serf où mis ere 
Combien que seigneur je féusse, 

Et que sur tous povoir éusse. 

Ce fut pour oster de servaige 
Et affranchir l’umain lignaige 
1 580 Mais en Judee se drecha 

Mon peuple, et contre moy pécha, 
Contre moy dist plusieurs injures, 
Mesdis, reprouches et laydeures, 

Moy innocent crucifia, 

1585 Et jusqu’à mort me deffia. 

Quant je souffry ma grant douleur, 

Le soleil perdit sa couleur, 

Et se tourna en obscurté ; 

Lors que la mort me fist (furté 
1 590 La terre trembla tellement 
Qu’il n’y ot lors nul element 
Qui ma mort bien ne congnéust 
Et qui grant douleur n’en éust. 
L’eaue, le feu, l’air et la terre, 

1595 Quant leur facteur virent en serre, 
Amerement ma mort plourèrent 
Et de lamenter s’esforcerent, 

Se mon peuple me fut crueulx. 

Je suscitay com vertueulx, 

1600 Au tiers jour rentray en ma gloire, 

17 

Contre la mort obtins victoire, 

Par ma vertu tant cstrivay 
Que mort vainquis, puys revivay 
Et que mes brebis rachaptées 
4605 Furent par moy d’enfer gettées, 

Et ramenay ma bergerie 
En la saincte hebergerie. 

Bien vueil que châscun saiche tant 
Qu’ainsy les allay rachetant : 

1610 C’est mon procès, c'est ma besoingne, 
Et l’Escripture nous tesmoingne 
Ung dit qui n’est pas en vain, qui 
Nomme cclluy qui mort vainquit 
Et par mort l’ennemy destruyt : 

1615 En l’arbre et par l’arbre restruit 
Ce qui par arbre estoit dampné. 

Car ce qui estoit d’Adam né 
Aloit tout à perdition, 

Mais l’omme en lit reddition 
1620 En l’arbre, tant que par son rogne 
Mors est morte et la vie régné. 

Mais pource qu'il y eut grant somme, 
Et que la vertu de pur homme 
Ne povoit, par tour ne demy, 

1625 Vaincre de soy son ennemy> 

11 convint, par nécessité. 

Que Dieu avec humanité 
$e soubmist à l’arbitraige 
Pour satisfaire de l'outraige 
1630 Pour toute humaine créature. 

Car sy l’ange, par advanture, 

Eust faicte la rédemption, 

Plus éust de dilection, 

Et plus grant amour desservy 
1635 Que Dieu qui pour ce s’asservy, 

Sy com tu le pourras entendre : 

Car le créer est chose mendre 
Et le racheter est greigneur : 

Pource fut fait par le Seigneur, 

1640 N’a l’ange pas n’appartenoit, 

Et oultre d’aultre part tenoit 
A ce que l’ange tant attempta 
Pource qu’à estre Dieu tempta, 

Et tresbucha par son mesfaire. 

1645 Dont fut chose très necessaire 
Que me monstrasse doulcement 
Vers homme et si très humblement 
Que pour son rachat obtenir 
Je voulsisse homme devenir, 

1650 Et comme homme le rachetasse 
Et que par moy le délivrasse. 

Ne treuve l’en pas en escript 
De la mort et des paynes Crist 
Comment souffrir le convenoit? 

1655 On list, se bien t’en souvenoit, 

Que Dieu en la voye régna, 

L’ennemy prist et affrena 
En chaynes de fer ardans : 

Ainsy feus mes amys gardans. 

1660 Doncques à venir à droit compte; 

M’amour toute aultre amour surmonte. 

Je souffry mort et grief hachie 
Pour saulver d'Adam la lignie. 

Je te pry especialment 
1665 Que tu seuffres paciamment 

Pour moy douleurs et paynes briefves. 
Car pour toy les souffry plus griefves. 
Menasses, tourmens et crachats, 

Je souffri pour humain rachapts, 

1670 Les clous, la lance et les espines 
Imposèrent fin aux ruines 
De mon peuple et de mes amys, 

Ma mort en vie les a mys. 

Et pource que je ne vueil mye 
1675 Que ma mesnie soit pugnie, 

Sy ne vueil que pechéur muyre, 

Mieulx l'aym à saulvement conduyre, 
Com champion et redemptour. 

Et aussy pource que l'emptour 
1 680 Ne doit pas à ses pieds getter 
Ce qu’il seult si cher racheter, 

Et pource que la loyal cure 
Les malades garit et cure, 

Pour corrigier les pechéours, 

1685 Les pervers et les lechéours, 

Pour amender leur conscience, 

Et pour prouver leur pacience 
Et leurs vertus et leurs victoires, 

Leur ay fait plusieurs purgatoires 
1690 Pleins de tourmens et pleins d'orages 
Entre lesquels est mariages 

Le plus cruel, le plus horrible. 

Plus tourmentable et plus pénible. 

Les paynes n’en puys compter toutes . 

1695 Plus en y a qu’en mer de goûtes, 

Ce sces tu, car esprouvé l’as, 

Maintesfoys en as dit helas ! 

Ceulx qui sont boullis ou tostés, 

Ou escorchiés par les costés, 

1700 Ou qui sont mis pour eschauffer 

Sur vifs charbons ou sur chault fer, 

Ne les décollés par granl ire 
Ne souffrent pas sy granl martyre, 

Tant de tourment ne sy grant raige 
1705 Com ceulx qui sont eu mariage. 

Payne n’est sy grief com ta payne : 

Par mariage qui te mayne 
Est la joye en douleur muée ; 

Ta douleur as continuée 
1710 Et esprouvée en la fournaise. 

Assez as souffert de mesaise. 

Pource que tu es vray martyr, 

A mes biens te feray partir ; 

Seuffre fort et ne doubte pas. 

1715 Mais saiches qu’après ton trespas 
Sans payne viendras après moy. 

Or soyes doncques sans esmoy : 

Tes plours en joyes tourneront, 

Et tes souffrances monstreront 
1720 Qu’avec femme as fait purgatoire. 

Tu es purgé et as victoire 
Je n'ay cure des variables 

Courages qui ne sont estables. 

Et recullent quant on les touche, 
1725 Pource les hais et les reprouche. 
Paulx alla à ceulx d’Ytalie 
Pour eulx blasmer de leur folie, 

En mer souffrit mainte moleste, 
Maint tourment et mainte tempeste, 
1730 Troys fois fut plongé en la mer 
Où il eust dur temps et amer ; 

Mais pource son cueur ne mua. 

En vraye foy continua, 

Sans fléchir en nulle manière, 

1735 Et sa nef demoura entière. 

Comme cil qui apris avoit 
Et par espreuve bien sçavoit 
Que mieux vault et est jrtus séure 
De son amy la batéuré 
1740 El la dure correction 

Faicte par bonne entention 
Que ne sont baisiers frauduleux 
De son ennemy cauteleux : 

C’est des baisiers que Judas donne 
1745 Qui deçoyvent mainte personne. 

Je mets ceulx à salvation 
Qui seuffrent tribulation : 

Il convient que la playe pue 
Quant mire piteux la remue. 

1750 Le disciple œuvre follement 
Qui est chastié mollement. 

Se la terre n’estoit navrée 
De fers et de herces arée, 

Pou de fruit pourroit apporter 
1753 Quant le père veult supporter 
Son enfant, il ne l’ayme mye 
Mais ayme cellui qu’il chastie. 

Qui ces notables considère, 

Je vueil chastier comme pere, 

1760 Car celluy que je baleray 
Du tout au net le purgeray. 

Mais qu’il le seuffre bonnement 
Et se repente vrayement 
Et qu’il confesse ses péchés 
1765 Desquels il se sent empeschés. 

Tous ceulx que j’aym, je les espreuve 
Et suys joyeulx quant bons les trouve : 
Telle est ma maniéré d’aymer. 

En mes amours n’a point d’amer, 

1770 Dont je conclus qu’amer me doives 
Et tels douleurs en gré reçoives. 

Beau fils, ayes en remembrance, 

Quant tu estoyes en enfance, 

Comment de ta jeunesse usas, 

1775 Pourquoy de ton temps abusas 
Sans proutïit et k ton dommaige. 

Or te complains de mariaige 
Qui tant te livre de palestre 
Q’une heure ne peus sans mal eslre. 
1780 Par dedans dois lamenter tu, 

Car en ne quiert pas la vertu 
Dehors : on la quiert ès entrailles. 
Soubs le fueille est le fruit en traille 

De vivre est le plus noble gendre : 

1785 Et qui plus de vertus engendre 
Que la vertu de pacience? 

Qui ne seuffre, n’a pas science; 

Qui seuffre, il vaincq, ce dit la lettre, 
Dont à souffrir se fait bon mettre, 

1790 Car pacience tout surmonte, 

C’est la vertu par où l’en monte 
Àu royaulme qui tous temps dure : 
Eureux est [cil] qui bien endure. 

Et qui prent pacience forte : 

1795 Bonne esperance le conforte. 

Et est des douleurs medecine 
Pour la doulceur de sa racine. 

Les droys exposent saigement 
En bon espoir d’allegement, 

1 800 Que qui en ung cas est grevé 
Ailleurs doit estre relevé. 

Sy est droit que les mariés 
Qui chascun jour sont hariés 
Dedans le monde sans cesser 
1 805 Doy vent jouyr et possesser 

Des biens et des joyes celestes 
En guerredon de leurs molestes ; 

On ne doit pas affliction 
Donner ne désolation 
1810 Aux tourmentés ne aux blessiés : 

Mieulx est qu’ils soyent redressiés 
Et guerredonnés à dix doubles 
Pour leurs paines et pour leurs troubles. 
Soycs doneques fors et entiers, 

• 

1815 Seuffre et endure voulentiers 
Le dur tourment connubial 
Pour dyademe impérial 
Recepvoir, lequel t’est offert 
Quant tu auras assez souffert ; 

1820 En ton cueur ayes en mémoire 

Ma croix , ma mort et ma victoire : 
Saiges est à qui en souvient. 

Qui me veult servir, il convient 
Qu’il seuffre persécutions, 

1825 Paynes et tribulations : 

Par delices n’est pas la voye 
De venir à parfaicte joye. 

Se tu as vie douloureuse, 

Et pour ung brief temps langoreuse, 
1830 Seuffre, car tu sces que douleur 
Est medecine de douleur, 

Et le monde les gens déçoit : 

Car les joyes qu’on y reçoyt 
Sont trop briefves et momentaynes 
1835 Et d’amertumes toutes playnes, 
Pource ne doit nuis homs eslables 
Laissier les joyes pardurables. 

Chier fils, remembre en conscience 
De Job et de sa pacience : 

1840 Sy souffreras legierement 

Ce qui te trouble amerement. 

Enlens comment par Helisée 
Fut la medecine ad visée : 

Quant le peuple Israelyen 

1845 Estoyt lyé de tel lyen 

Qu’il cuidoit mûrir de famine. 

Il aprist à faire farine 
O le jus des herbes triblées 
Que peuple nommoit herbelées 
Trop furent aigres au vaissel, 

1 850 Dont pour alléger leur faissel 
Il fist la farine adjouster 
Si qu’ils en péussent gouster. 
Helisée fit leur beuvraige 
Adoucir par soubtil ouvraige. 
1855 Tout ainsy comme la farine, 
Pacience est la medecine 
Qui fait cesser toute amertume. 
Qui peut souffrir par la coustume 
U endure mieulx sa tristesse, 
1860 En doulx espoir d’avoir lyesse. 
Prens le nouvel de la sentence 
Pour toy tourner à pacience, 

Car en cest dit les herbes aigres 
Sont les vies aspres et maigres 
1865 Et tu es batu du flael 

Comparé au peuple Israël, 

Afflict sans joye et sans risée, 

Et je suys le vray Helisée ; 

Et pacience est la farine 
1870 Qui donne doulceursade et fine. 
On seuffre pour couronne avoir 
Double et vaillant sur tout avoir. 

On ne donne pas la couronne 

Au commencier, mais on la donne 
1875 En la fin, quant l’espreuve est faicU. 
Fils, persevere et sy t’affaicte 
Tellement qu’à bonne fin viennes ; 

La fin faict tout, ces mots retiennes 
Que le printemps pas ne se fonde 
1880 Seullement d’une seulle aronde. 

Le philozophe nous desqueuvre 
Et dit qu’une seule bonne euvre 
Ne donne pas playne vertu : 

En ces ditz prouver le peus tu? 

1 885 Plusieurs vertus convient avoir 
Se tu veulx joye recep voir, 

Sqyes vigoreux et sy veille 
Et à bien faire t’appareille, 

Desprise les joyes du monde 
1 890 Dont tristesse en la fin habonde ; 

Qui bien commence et mal deffîne. 
Son bien fait à néant décliné. 

Visaige de noble couraige 
Rit et ne se meut pour orage, 

1895 Ne pour mal temps ne pour moleste, 
Ne mue son propos honneste. 

Parfais ton bon commencement 
Pour hasler ton avancement, 

Car qui bien fine il a victoire ; 

1900 Qui plus souffre, plus a de gloire. 

A l’issue sont esprouvés 

Les faits bons ou mauvais trouvés, 

En la fin se monstre la chose. 

Et la loy nous dit et expose 

1905 Qu’on ne peut la chose à chief traire 
Tant qu’il y ait riens à parfaire. 
Parfais donc : car se la charge 
. Pesoit plus d’une pleine barge, 
Pacience le faix allégé 
1910 Et le fait plus legier que liege. 

Vraye pacience se fonde 
Que loyer au labour responde ; 

Tu ne doys pas doubter la somme 
Mais la joye qui te vient somme. 

1915 Ayes forte persévérance 

Et prens en toy boùne esperance, 
Affin que le fais ne te blesse. 

Qui seme en plours et en tristesse „ 
Il cueillira joye à cent doubles 
1920 Pour ses larmes et pour ses troubles. 
Mieulx [vaut] pour une seule lerme 
Avoir la grant joye sans terme 
Qu’en risée tant demourer 
Qu’il en conviengne après plourer. 
1925 Cil n’est pas digne d’avoir aise 
Qui ne scel que c’est de mesaise, 

Et qui ne peut souffrir fors une 
Merveilleuse et dure fortune 
Ne ne peut souffrir chose amere, 
1950 Ja douleeur ne luy sera mere. 

Souffrir doys en feu et en fer 
Pour racheter l’ame d’enfer, 

Car tous les saints ainsy vainquirent 
Par pacience que ils quirent. 

1935 Pour alegier la lésion 

Remembre de ceulx de Syon 
Quant en chestiveté allèrent : 

En larmes et en plours semèrent, 
Au retourner se confortèrent 
4940 Des gerbes qu’ils en rapportèrent : 
Ceulx qui semerent en tristesse 
Recueilleront à grant lyessc. 

Âffin que par la forte luyte 
Qu’en mariage est introduyte 
4945 L’homme se puyst justifier 
Et par preuve vérifier, • 

Ainsy com l’or dedans la forge 
Qui est recuyt quant on le forge, 
J’ay les mariages tyssus 
1950 Et faits, sy com j’ay dit dessus, 

Pour le mieulx, et ainsy l’entens je 
Qu’il soit digne de grant louenge. 
Si j’ay mis homme avec la femme. 
Tu ne m’en doys donner le blasme 
4955 Selon le temps et les saisons. 

En diroit on plusieurs raisons 
Qui en cest dictier sont téues 
Et n’y sont pas ramentéues. 

Cest estât le souffrant couronne 
4960 En la fin de noble couronne 
Qui y peut avoir pacience. 

S’ung saige monstroil sa science, 
Pour trop vile seroit tenue 
Si la crioit parmy la rue, 
i 965 Aussi qui tout exposeroit 

Les tourmens, chaseun doubteroit 
A soy lyer en mariage. 

Bon est que le mire assovaige 
Du parient la maladie, 

1970 Et de sa guérison luy dye : 
Doulceur et bons enseignemens 
Endoulcissent ses oingnemens. 
Aussy est il de moy, mon fils, 
Comme bon mire je confis 
1975 Aux mariés mes médecines. 

Beau fils, endure les espines 
Du mariage, et les poinctures ; 

Se pour le présent te sont dures, 
Ne te laisses pas desconfire, 

1 980 Car qui plus aura de martyre 
Plus noblement sera meris 
Es saincts cieulx aymés et chéris. 

Et pour plus playnement entendre, 
Je vueil, à brief parler, reprendre 
1 985 Tes dits et ton obicion 
Pour y donner solution. 

Tu es de gros entendement, 

Sy t’en parleray grossement, 

Sy com l’en seult entre amys faire : 
1990 Je t’en mettray ung exemplaire. 

Qui coppe son doit, il se blesse 
Et seuffre douleur et destresse 
Mais à la foys, sy bien t’en membre, 
Convient il copper doit ou membre 
4995 Pour le mal qui se peut aberdre, 

Ou tout le corps se pourroit perdre. 
Mieulx vault mariage fouyr 
Que ame et corps ardroir et bruyr : 
Sy est bon de deux maulx eslire 
2000 Le meilleur et laisser le pire. 

La croix et les doux et la lance 
Que je souffry en grant balance 
Me firent grant aspérité, 

Mais toutesfoys en vérité 
2005 Tout ce prouffita et valut, 

Car au monde donna salut ; 

Et moyennant mon propre fils, 

A tous humains la paix reffis. 

Ainsy est il du mariage : 

2010 Car se par tourment et grant raige 
Se monstre plus amer que fiel, 

En la fin est plus doulx que miel. 

Le mariage est bon et fin, 

Et sy content à bonne fin. 

2015 Se tu à droit y estudies, 

Sy est bien raison que tu dies 
Que cils estats est bon et sains 
Et des sacremens primera ins, 

Car par luy et par sa moleste 
2020 Acquiert on la joye celeste. 

Ceste mienne distinction 
Soit encontre ta question, 

Et oste l’ombre de la doubte, 

Sy bien penses la raison toute. 

2055 Et se femme est male trouvée 
Et pour son méfiait reprouvée, 
Toufcsvoys par son fol ouvrage 
Ne peut despecier mariage. 

Que par droit ne soit bon tenu, 
2030 Et pour sainct doit estre tenu. 

Nul hom n'en doit dire aultrement, 
Car j’ordonnay ce sacrement. 

Aussy sont saincts les mariés, 

Car ils sont vrays martiriés. 

2035 Sy vueil que tout soit expressé, 

Que le vray ne soit oppressé, 

Et se tu mets exemple vain 
Qu’ainsi comme ung peu de levain 
Corrompt de paste une grant masse, 
2040 Aussy bien malle femme casse 
Mariage par voye oblique 
Quant elle est perverse et inique ; 
Des composans traict sa nature 
L Le compost qui rompt sa joincture, 
2045 Par quoy la faulte de la femme 
Le mariage tout diffame. 

Et aussy pourroyes tu dire 
Que bien pou d’aigre vin empire 
De bon vin uue playne tonne ; 

2050 Solution sur ce te donne. 

La chose de son chief se fonde 
Et convient qu'à son chief responde, 
Et le mariage est le chief : 

Sy vueil respoudre de rechief 
2055 A tous les points doqt tu argues 

Et souldre par raisons agues. 

Très chier peres, il n’est besoing. 

De plus arguer n’ay je soing. 

Car mes raisons sont mal formées, 
2060 Et contre vous trop mal armées ; 

De repeter n’y a riens digne, 

Mais je requier, père benigne, 

Que sur deux points me faciez saige : 
C’est du cloistre et du mariage, 

2065 Lequel doit estre plus chery 
Et après la mort plus méry. 



Comment Dieu icy conforta 
Maistre Mathieu et raporta 
Que poures martirs mariés 
1 Seront saulvés sans variés. 

^jjfjjcau fils, par moy pourras congnoistre 
v Des mariés et ceulx du cloistre 
Lesquels auront plus grant mérités ; 

2070 Les raisons t’en seront descriptes. 

Les mariés sont les greigneurs, 

Et sy seront plus grans seigneurs, 

Sieges auront plus precieulx 
Que prestres ne religieux, 

2075 Car ils ont trop plus à souffrir : 

Sy leur doy plus grans biens offrir. 

Mariés sy ont plus dessoynes, 

18 

Et plus de meschief que les moynes. 
S’uug moyne à ses heures n’a paye 
2080 II ne seuffre pas trop grant playe, 

Ny n'a pas trop grant pestilence 
En faisant de signe silence, 

Ses jeunes aussi luy aguisent 
L’estomac plus qu’ils ne luy nuysent. 
2085 Mais quant ung hom est marié, 

Tous les jours est injurié, 

Car sa douleur luy renouvelle, 

Sa femme contre iuy revelle ; 

Par force convient qu’il la serve, 
2090 Pour elle soustenir s’esnerve 
• Pour chaussement et pour vesture. 
Pour joyaulx et pour nourriture. 

Pour enfans et pour la nourrice : 
Certes, il n’y a nul si riche 
2095 Qui tous ces frais péust payer, 

Mais on le scet bien abbayer, 

Com les chiens apres le sangler. 
Chascun pense de l’estrangler, 

Sans cause est souvent assaillis, 

2100 Et par sa femme mal baillis, 

La seigneurie veult avoir, 

Et sy veult les secrets sçavoir, 

Plaire veult et parler première 
Qui pis est, elle est coustumiere, 
2105 Car soit droit ou tort, la mal lisse 
Veult que son mary obéisse. 

Ou ses cheveulx le comperrout 
Sy que les traces y parront. 

S'il fault riens aux enfans petis, 

2110 Souvent est a ppellé chétifs, 

Et oyt mainte paroile amère 
Par la nourrice et par la mere 
Qui de luy envahyr sont prestes, 

Comme innocent seufifre molestes. 

2115 Certes, il n’est sy grief martyre, 

Qui tout en diroit tire à tire, 

Com des mariés, quoy qu’on dye, 

Car en grant exil ont leur vie 
De grans tourmens stimulée, 

2120 Sy doyt estre particulée 
La patience et la souffrance 
Des mariés par toute France. 

Plus est crueuse leur bataille 
Que de moynes ne de prestraille ; 

2125 Et pourcé auront ils plus de gloire 
Des promesses de leur victoire, 

Car je donne plus grans loyers 
A ceulx qui sont bons souldoyers. 

Tant com plus le desserviras, 

2130 En plus hault degré t’en yras. 

Sy comme les confesseurs soumis 
Plus bas que les martyrs sont mis, 

Les mariés sont plus ydoines 
A sévir par dessus les moynes. 

2135 J’ai bonne raison qui me fonde. 

Car du commencement du monde 
Par moy sont mariages faicts 
A toute charge, à tous les faicts. 

J’ai les mariages fondus, 

2140 Mais les moynes n’ay pas tondus, 
Ne religion ne feis oncques, 

Sy puys assez conclure doncques 
Les mariés plus glorieux 
Que moines ne religieux. 

2145 En mariage a grand misere : 

Jà n’éusse ma doulce mere 
Avec Joseph accompaignie. 

Pour la garder à compaignie 
Combien qu’il fust de grant éage, 
2150 Se je ne sceusse mariage 
De plus noble condition 
Que ne soit la religion. 

Or en peulx ouyr l’encloueure. 
Compte bien et sy t’asséure 
2155 Que mariage est primerain 
Et des estats le souverain. * 

Si ne veuil des femmes mesdire 
Encontre vérité, mais dire 
Que la bonne et la vertueuse 
2160 Plus que nul or est precieuse, 

Et qui bonne la vouldra querre 
C’est oyseau cler semé en terre, 
Sy com le saige le recite. 

Leur nature à mal les exite ; 
2165 S’aulcune en y a qui bien face, 
Ce luy vient d’especial grâce. 

Sy tost que femme fut formée 
Elle fut contre moy armée, 

Tollir me voult ma région 
2170 Des cieulx par sa sédition. 

Comment Dieu monstre à l'acteur 
Qu'il ne blasme point son pasteur : 
Il a les prélats establis 
Pour contregarder ses brebis. 



°&hier fils, pour ton bien t’admonneste 
-^ÎQue tu faces, à ma requeste, 

Vers les prélats obéissance. 

Entens et ayes congnoissance 
2175 D’eulx honnorer sans point tarder. 

Ils sont pour mes brebis garder, 

Je te dy des bons seulement. 

Se parlé en as follement 
Cy dessus ce quil t*a pléu, 

2180 Chascun est mis etesléu 

Pour mon peuple en foy soustenir \ 
Et gouverner et maintenir. 

Ils sont du monde la lumière 
Qui donne clarté soubs fümiere ; 

2185 Ils appaisent guerre et discorde, 

Et nourrissent paix et concorde ; 

Se le pape et le bon college 
En terre ne tenoyent siégé, 

L’ennemy par sa tricherie 
2190 Emmeneroit ma bergerie 

Et mes brebis estrangleroit, 

Et hors du sens les chasseroyt. 

Se les prélats sont honnourés, 

Us sont chargiés et onerés 



I 

2195 Pour ce des honneurs je les charge, 

Que proufflt viengne de leur charge 
Et que l’honneur soyt guerdonnée : 

Par la charge est l’honneur donnée. 
Pource sont mys à hauteur haulte, 

2200 Mais quant on treuve à eulx défia ul te 
Et qu’orgueil à foleur les mayne, 

Ils sont pugnys de plus grief payne 
Et de plus aspre et de plus dure 
Que le peuple qu’ils ont en cure. 

2205 Par maintes foys est advenu 

Qu’ung maulvais est en hault venu, 

Mais tant plus monte en grand haultesse. 
Au descendre tant plus se blesse, 

De plus hault chied plus roydement 
2210 Et tresbuche parfondement. 

Qui chied de plus bas moins se griefve, 
Le plus hault a payne plus griefve. 

Aussi la payne des greigneurs 
Est plus griefve que des mineurs ; 

2215 Ung evesque plus pecheroit 
Que le simple clerc ne feroit ; 

L’abbé meffait plus le moyne : 

Quand il peche il a plus d’essoyne. 

Et aussy ung duc ou ung conte 
• 2220 S’il meffait, acquiert plus de honte, 

Et si doit plus estre pugny 
Qu’ung bas homme du peuple uny. 

Fils, tu veux sçavoir la maniéré 

Se m’amour est double ou entière 
2225 Et combien j’ayme ou moins ou plus 
Et sur la quantité conclus. 

Je respons à ta question : 

M’amour et ma dilection 
Est si grandes et si certaine 
2230 Que sens de créature humayile 
Ne pourroit au nombrer souffire, 

Ne cueur penser ne bouche dire. 
Chier fils, j’aym tant et tellement 
Que je monstray bien quellement 
2235 Quant je souffry mort aspre et dure, 
Reprouches, tourmens et laidure, 
Pour mes brebis de mort garder : 
Pource doit chascun regarder 
Que j’aym d’une amour pardurable, 
2240 Simple, loyal, ferme et estable. 

Nul amour n’a à moy pareil, 

A chascun l’ofifre et appareil 
De mon gré, quoy que chascun face, 
Et cil qui m’ayme acquiert ma grâce, 
2245 Mais pechéur n’a de moy cure. 

Qui fait mal, il veut chose obscure, 
Aussy com tel qui quiert tenebres, 
i Et repostailles et latebres, 

Mal het lumière et chose clere 
2250 Sy que noir et obscur appere, 

Et est hay et diffamé. 

Droit est que cil soit mieux aymé 
Qui dons de lumière dessert, 

Et qui par bonne amour me sert. 

2255 Le juste est cler et reluysant, 

Son fait est bon et desduisant, 

Mais le maulvais est obscurcy 
Par pechié noir et endurcy. 

Qui bien fait, il veult qu'on le voye, 
2260 Vraye lumière le convoyé 
Et le tient en prospérité 
Et veult justice et équité. 

Et je suys justes et seray : 

Pource de m’amour aymeray 
2265 Les justes et leur saulvement 
Ausqueis suis tenu seulement. 

Mais de ton dit bien me recorde 
Que pitié et miséricorde 
Me doivent mouvoir et induyre 
2270 Pour les pechéurs raconduyre 
Et au propre fons ramener : 

Quant pour eulx me laissay pener 
Et en la croix les rachetay 
Et de misere les gettay, 

2275 Et bien affiert, comment qu'il aille, 
Que ma rédemption leur vaille. 

Car fontaine de pieté 
Suis, si est ma propriété 
D’avoir mercy des exillés 
2280 Qui par l’ennemy sont pillés. 

Je dy que je tens mon giron 
Pour recepvoir tout environ 
Tous ceulx qui veullent reparier 
Au droit font et à leur arier : 

2285 J’en ay fait maintes attendues ; 

J’ay la bouche et les mains tendues 
Pour les remettre en mon hommaige, 
Et pour esche ver leur dommaige. 

Je les aym tous, s’à eulx ne tient 
2290 Et leur fol cueur ne les retient, 

Par moy sont tousjours assenés. 

Mes fils, dy je, venez, venez 
Tandis que temps avez et heure, 
Grant péril gist en la demeure. 

2295 S'en leur mal se veullent tenir 
Et n’ont cure de revenir 
A moy qui leur salut amoye, 

C’est leur coulpe, non pas la moye. 

Us sont cause de leur ruyne, 

2300 Et n’ont cure de medecine, 

Sy ne les doy amys clamer, 

Puys qu’ils ne me veullent amer. 

Et se tu te veulx entremettre 
De monstrer par bouche ou par lettre 
2305 Que tout homme devant ma face 
Doyt estre saulvé, quoy qu’il face , 
Gardes qu’erreur ne te deçoyve. 

Droit veult que maulvais s'apperçoyve 
Que il soyt cause de sa perte : 

2310 Véoir en peulx raison apperte. 

J’ai donné rayson et couraige 
A chascun pour franc arbitraige 
Sy qu’il puist ou bien ou mal faire 
Combien qu’ils soyent en contraire, 

2315 Car se Tomme tel don éust 
Que de soy pechier ne péust, 

Point de rémunération 
Oultre sa confirmation 
Ne péust ou déust avoir. 

2320 Sy doit chascun homme sçavoir 
Qu’à bien et à mal a puissance 
Affin qu’il ayt la congnoissance 
Qu’il accroysse par ses mérités : 
Dont par les raysons icy dictes, 

2325 Selon sa vie acquiert victoyre, 

Sa vie luy est meritoyre. 

Car puys que par moy fut fait hom, 
J’y mis franc arbitre et raison, 

Affin que quant il se desvoye, 

2330 Raison le puist remettre à voye, 

Et que la char souef nourrie 
N’ayt sur l’esperit seigneurie, 

Mais se la char est mal temptée, 

Que chose ne soyt attemptée 
2335 Dont homs doye doubter sentence. 
Homs erre qui me fait offence, 

Et hors de m’amour se desjoinct, 
Combien que mon cueur si se joinct 
A saulver tous ceulx qui me servent, 
2340 Voyre selon ce qu’ils desservent. 
Chascun son faissel portera, 

Le plus chargé plus poysera : 

S’ainsy n’es toit, je m’efferoye, 

Pour injuste tenu seroye, 

0 2345 Mais aux bons vient continuelle 

Vie et joye perpétuelle, 

Et aux maulvais mort tormentable, 

Dure, horrible et espouventable. 

Et combien que tous saulver vueille, 

2350 Droit est que le maulvais se dueille, 

Car les maulvais tous se condampnent, 

• Par leurs pechiés à mort se dampnent ; 

C’est leur coulpe, c’est leur deffault : 

Certes à moy point ne deffault. 

2355 Car quant je les voy decéus. 

Et que par pechié sont chéus, 

Je mects au relever grant paine, 

Joyeulx suys quant je les ramaine, 

Point ne me plaist leur meschéance. 

2360 Mais si j’ay vouloir ou puissance 
De tous saulver com débonnaire, 

Neantmoins ne le doy je faire, 

Pource <j\ie j’use de justice : 

Juste suys et sy hes tout vice, 

2365 Et justice requiert deux choses. 

Les textes dient et les gloses 
Que ceulx suys à saulver tenus 
Qui par bien sont à moy venus. 

Et qui desservent saulvement ; 

2370 Je n’y suys tenu aultrement, 

Sy com tesmoingne l’Escripture 
Des faits d’umaine créature. 

Par leurs faits mourront ou vivront, 

Car leurs œuvres les ensuyvront : 

2375 Ainsy yront à saulvement 

Tous ceulx qui du cueur loyaulment 

Me serviront et seront mys 
Emprès moy comme mes amys. 
Mais ma grant débonnaireté, 

2380 Ma clemence et ma pieté 
A tant pardonner s’entremet 
Que les debtes quitte et remet 
Plus qu’homme pechier ne pourroit 
Toutesfoys, qui pechier vouldroit 
2385 En espoir de remission, 

De plus griefve pugnition 
Seroit tourmenté par despit 
En prisons d’enfer sans respit. 
Aussy, au vray considérer, 

2390 Ne se doit nul desesperer 
S’il est chargié ou enteschiés 
De plusieurs horribles pechiés, 

Mais qu’il s’en vueille repentir : 

Je suys tousjours prest sans mentir 
2395 Au relever et recepvoir 

A luy tient, j’en fais mon debvoir, 
Prest suis qu’au besoing le secoure 
S’il n’est saulvé, en luy demoure, 
Non pas en moy en vérité, 

2400 Sy com dessus l’ay recité 

RESPONSE. 



Icy endroit maistre Mathieu 
Fait une demande à Dieu 
Se y fault que l’enfant compere 
Le péché pour Adam $on pere. 



1 r te pry je, très puissant pere, 

) Pour cesser toute la matière 
Des questions qu'à toy faison, 

Dy pourquoy et par quel raison 
3405 Pour le pechié d’Adam pugnie 
Est sa sequelle et sa lignie. 

S'il y a méfiait ou meschief, 

Il doit toujours suir le chief 
Par droit nonobstant us quelconques. 
2440 Si peut on bien arguer doncques 
Que la lignie d’Adam née 
N'est pas par son méfiait dampnée ; 
Car par droit et selon jusüce 
Cil qui a fait le maléfice 
2415 Doit soufirir la pugnition. 

Cil qui a fait la lésion 

Doit emporter toute la payne 

Du delict par sa coulpe play ne. 

Aussi cil qui riens n’a méfiait 
2420 Ne doit pas pour aultruy méfiait 
Encourir payne ne sentence, 

Puys qu’on le treuve en innocence ; 

Aultrui pechié ne loy doit nuyre 
Comparer ne luy doit ne luyre. 
2425 Chascun doit soustenir sa charge 
Selon sa coulpe estroicte ou large, 
Se les peres veullent mesprendre, 
Leur méfiait ne doit pas descendre 
Sur les fils, ce dit rEscripture : 
2450 Sy semble estre contre droicture 
Que la lignie soit dampnable 
Du fait dont elle n'est coulpable. 

Mon fils, vecy solution : 

Je te feray discussion, 

2435 Sy com l’Escripture tesmoingne. 
Puys qu’il y a en la besoingne 
Crime de leze magesté 
Sy com en ce cas a esté, 

Toute la lignie compère, 

2440 Et se deult du méfiait du père. 

On le tient ainsi par coustume 
Qu’en douleurs et en amertume 
A tousjourè^n est reprouvée ; 

La coulpe d’Adam est trouvée 
2445 De tel crime et de tel oultraige 
Qu’il confisqua son héritage 
Pour ses enfans déshériter : 

Sy n’y déussent succéder ; 

Toute sa suyte fut honnye 
2450 Par son pechié de gloutonnie. 

Bien doyvent douloir la morsure 
Pourquoy j’enduray la mort seure, 

En la croix eus playes ouvertes. 

Pour tant et pour aultres dessertes 
2455 Doit souflrir toute sa sequelle 

Tourment, payne et douleur mortelle 
Sy ont besoing de medecine, 

Et ma grâce leur est encline 
Et favourable à recepvoir : 

2460 Je suys vray mire, à dire voir, 

Car je sçay et puys tous curer, 

Et suys tout prest de procurer 
Leur salut s’à eulx ne tenoyt, 

Et mauvaistié ne les menoit. 

2465 Pourquoy doncques à moy ne viennent 
Les pechéurs ? Pourquoy se tiennent 
En leur erreur par négligence, 

Quant de santé ont indigence ? 

S’a moy ne veullent retourner, 

2470 En enfer iront séjourner 

Dedans la flambe sans estaindre ; 

Leur maulvaistié leur feray plaindre, 

Et pour en e§tre mieulx vengiés 
Ils seront de serpens mengiés, 

2475 De vermines et de coleu vres, 

Pour payne de leurs males œuvres ; 

A tousjours seront mal menés, 

Et tourmentés et enchaînés 
En tenebres à grant malaise 
2480 Par dedans une ardant fournaise, 

Et les dyables regarderont 
Les chétifs qui tous arderont. 

En punaisie et en ordure 

Soufreront chaleur forte et dure, 
2485 Fain et soif pardurablement ; 

Là crieront horriblement 
Sans esperance de secours, 

Jamais n'auront à moy recours, 
Mors seront de mort immortelle : 
2490 II fait bon eschever mort telle. 

Pere, respons à ma demande, 
Pourquoy est la peine plus grande 
Que n’est la coulpe momentelle ? 
Tu mets payne perpétuelle 
2495 Pour ung delict qui petit dure, 
Dont ta pugnition est dure. 

Car le droit preuve le contraire 
Et dit qu’ainsy ne se doit faire. 

Et sur telle raison se fonde 
2500 Que la payne au mefifait responde 
Par droicte modération, 

Sans exceder pugnition. 

Et quant aultrement le feroyes 
Pour injuste tenu seroyes. 

2505 Fils, je te dis que le coulpable 
Soufrera payne pardurable 
Et sa damnation gist en ce : 

Qu’il n’a cure de penitence 
N’à la mort point ne se repent 
2510 Dont telle coulpe s’en despénd, 
Que sans fin tourmenté sera 
Ne son plour point ne cessera. 

Las ! le maulvais a telle teiche 
Que suppose qu’il ne péiehe, 

2515 Ou qu’il n’ait de pechier puissance, 
Toutesvoyes perse vere en ce 
Que son vouloir en riens ne cesse, 

Et ainsy le pechié l’esleisse. 

Et ne veult laissier les pechiés 
2520 Desquels il demeure entachiés. 

Mais tousjours y veult demourer : 

Pource l’estuet sans fin plourer. 

Le maulvais, ce dist l’Escripture, 

Qui de soy amender n’a cure, 

2525 Et corn prévaricateur ment. 

Doit souffrir eternel tourment : 

11 fait offense irréparable 
Contre moy qui suys pardurable, 

Et ne compte à moy ung chardon. 

2530 Pource n’aura il ja pardon, 

Sil n’est de ses maulx repentans, 

Et de cueur contrict lamentans ; 

Sy non et il n’y veult entendre, 

Grant péril gist en trop .attendre. 

2535 On dit qu’il ne fait quant il peult, 

Il ne fait mye quant il veult : 

Ce dit puys je bien tesmoingnier. 

Les pécheurs doyvent ressoingnier : 

Que pensent ils qu’ils ne s’ad visent, 
2540 Et que leurs pechiés ne desprisent? 

S’ils se repentent et confessent 
Et des pechiés faire se cessent 
Tandis qu’ils en ont le loysir, 

19 

Je o’ay en riens si grant plaisir. 
2545 Je suys prest et appareillés 
Que par moy soyent conseillés 
Et de les toujours relever : 

Je n’ay voulenté d’eulx grever ; 

S’ils retournent vers moy arriéré, 
2550 Tousjours leur feray lye chiere, 

Par moy seront justifiés 
Et avec moy sainctifiés. 

Pourquoy ayment ils mieulx à estre 
En chaynes ou en chevestre, 

2555 Mis et liés estroit en fer, 

Et souffrir les tourmens d’enfer, 
Dont jamais ne seront eschieulx, 
Que regner avec moy ès cieulx 
Sans fin en joye et en lyesse ? 

2560 On voit que par leur folye est ce. 
J’ay par raison grant tesmoingnage 
Qu’ils sont cause de leur dommaige 

Quant j’oy Dieu ainsi espondre, 
Auquel nul ne peut riens respondre, 
2565 Je luy dis lors moult humblement 
A voix bassette et simplement : 

Je me rends, pere pardurable, 

Car ta parolle est véritable, 

A toy me rends, tu as victoire, 

2570 Sy te pry, n’ayes plus mémoire 
De mes pechiés ne de mes faits. 

Sire, pardonne mes meffais ; 

Mercy, roy, mercy te requier, 



Digitized by v^.ooQle 




TROISIÈME LIVRE 59 1 

A toy plus arguer ne quier. 

2575 Roy des roys, tes raisons sont vrayes. 

Des repentans cure les playes 
Afin que vers toy tourner puissent. 

Et toutes choses te bénissent. 

Du pecheur ne veulx tu la mort, 

2580 Mais quant à bien faire s’amort, 

Et tu voys sa conversion, 

Tu luy donnes remission, 

Soûlas et des maulx allegence, 

Ne tu n’as cure de vengence. 

2585 A nulluy ton gyron ne clos : 

Il n’est sourd, aveugle ne clops, 

Puis qu’il vueille ensuyr ta trace, 

Qui de toy n’ait pardon et grâce. 

A toy\ roy, de pitié fontayne 
2590 Supply que de mort subitayne 
Me deffens, et me tiens en joye, 

Sy qu’en la fin ta clarté voye : 

Tu es ma santé et ma vie, 

Mais encor n’estoit pas finie 
2595 De m’oraison toute la clause 

Quant cil qui nul homme sans cause 
Ne laisse sans reconforter 
Me prist ainsy à enhorter : 

Mon fils, entens à ma raison, 

2600 Nous ystrons de ceste maison 
Et avecques moy t’en viendras, 

‘ Droit ès cieulx le chemin tiendras ; 

Affin que ta douleur alliege, 

Illec te monstreray le siégé 
2603 Dont je t’ay fait provision. 

Incontinent en vision 
Feus tantost portés et ravis 
Lassus ès cieulx, ce m’est ad vis, 
Qu’homs mortel ne pourroit souffire 
2610 A declairer n’aussi descripre 
La haulte gloire souveraine 
De doulceur et de joye play ne, 
Comment est grant et delictable 
A ceulx à qui est heritable 
2613 Et qui y auront leur demeure. 

Illec me fut monstre en l’eure 
La clere et precieuse gemme, 
Benoiste sur trestoute femme 
En qui Dieu prist humanité 
2620 Sans violer virginité : 

C’est la fleur des fleurs, c’est la rose 
Où la deité fut enclose 
Dedans le ventre à la pucelle. 

Vraye foy dit que ce fut celle 
2623 En laquelle deux riens s’accordent 
Qui par contraire se discordent, 

Dont forment s’esbahist nature 
Comment la vierge nette et pure 
Peust estre vierge et mere ensemble. 
2630 Raison ne scet que luy en semble, 
Mais foy nous monstre par doctrine 
Que tout fut par œuvre divine, 

Car Dieu tout puissant y ouvra, 

Et nostre perte recouvra 

2635 Quant il esleut sa vierge mere 
Et envoya par grant mystère 
Sa parolle dedans son ventre, 

Et tout ainsy com la voix entre 
En la maison à porte close, 

2640 Sans mettre doubte en ceste glose, 
Ainsy entra et fut fait hom 
Dieu en la virginal maison, 

Noble et digne par excellence, 

Et en issyt sans violence. 

2645 C’est l’estoile clere marine. 

Qui les pechéurs enlumine 
Et à port de salut les mayne ; 

Elle est de toute vertu play ne. 

Pour sa bonté descendit Dieux, 
2650 Comme débonnaire et pieux, 

Qui forme de serf daigna prendre 
Pour ses amys de mort deifendre. 
Ceste dame resplendissant 
Dont vraye lumière est yssant, 

2655 Emperis des cieulx couronnée 
Et des anges environnée 
Et d'archanges par légions ; 
Trosnes et dominations, 

Princes, vertus et potestés 
2660 Sont pour .la servir aprestés, 

Et chérubin et séraphin 
Mettent tout leur penser à fin 
De demener joye enteryne, 

En louant des cieulx la royne. 

2665 Les patriarches, les prophètes 

Par grant soûlas et par grant Testes 
Du cueur l’ung l’aultre admonestoit 
Et entr’eulx sainct Jehan estoit, 

Qui Dieu en Jordain baptisa, 

2670 Et grans dons prerogatis a. 

Cil se desduysoit en lyesse ; 
Combien que plus éust jeunesse, 
Par dessus eux estoit haussiés 
Et honnourés et exaulciés ; 

2675 II est très saint et honnourable 
Et Dieu luy est moult favorable. 

Au ventre le sainctifia, 

Approuva et glorifia : 

Après la vierge precieuse 
2680 Qui sur toutes est glorieuse, 

A Jehan à refuge court 
Le sénat de la haulte court 
Pour leurs louenges olouer : 

On ne les pourroit trop louer. 

2685 Et pource que dérision 
Ne sourde de ma vision ^ 

Et que male bouche n’y morde, 

Je vous racompteray par ordre 
Des saincts chascune compaignie, 
2690 Sy com lors me fut enseignie. 

Des saincts qui la gloire hantoient 
Plusieurs en y eut qui chantoient 
Alleluya d’une voix clere, 

Louant Dieu et sa doulce mere, 
2695 En estât et en ordonnance, 

Chascun selon sa contenance 
Les apostres sont premerains, 

Et sur quatre estats souverains, 

Car après sont Evangélistes 
2700 Figurés en draps et en listes 
En la forme de quatre bestes 
Diverses de corps et de testes 
Qui les évangilles dictèrent 
Et grant tesmoingnaige emportèrent, 

2705 Dont saint Jehan est le greigneur, 

Cousin germain Nostre Seigneur. 

Qui en vouldroit versifier, 

Exposer et metrifier 
Et ses louenges exprimer, 

2710 II auroit assez à rimer. 

Car toute vertu et bonté 
Dès jeunesse avoit surmonté : 

Dieu qui l’aymoit luy fut donneur 
De tant de vertu et d’onneur 
2715 Que qui Jhesu voulsist pourtraire, 

Il luy resembloit de viaire, 

Et de stature et de beaulté ; 

Et moult avoit de loyaulté, 

Et Dieu à ce disciple là 
2720 Les secrets des cieulx révéla, 

A garder luy bailla sa mere 
Quant en croix souffrit mort amere. 

• Et sainct Pierre qui les clefs porte 
Des saincts cieulx et garde la porte, 

2725 Comme seigneur et capitayne 
Les apostres conduit et mayne : 

En soy de nobles vertus a, 

Et s’aulcunes foys abusa 
Apres le coq se repentit, 

2730 N’oncques puis ne se desmentit, 
Mais très piteusement ploura, 

Et en vraye foy demoura. 

Et s’afferma par telle guise 
Que Dieu fonda sur luy l'Eglise 
2733 Fermement et sur bonne pierre, 
Noble baron a en sainct Pierre : 
Avec luy sainct Pol s’accompaigne. 
Celle glorieuse compaigne 
Du bault sénat apostolique 
2740 Gouverne la foy catholique. 

Les martirs de près les ensuyvent 
En joye et en lyesse vivent. 

Sainct Estienne, plain de noblesse, 
Est le premier par sa prouesse, 
2743 Moult fait allouer sa maniéré : 

Car premier porta la baniere 
Et pour la vraye foy deffendre 
Ne redoubta pas la mort prendre ; 
Et sainct Laurens par scs mérités 
2730 Qui sont prouvées et escriptes, 

Qui porta armes reluysans 
Sur les charbons de feu luysans 
Est bien pareil de seigneurie, 
D’armes et de chevalerie. 

2753 Sainct Vincent, le bon champion. 
Ne fut pas sur le champ pion. 

Mais chevalier ferme et estable : 

Des martirs est le connestable 
Qui sont en gloire couronnés, 

2760 Et par leurs biens fais guerdonnés 
Et desquels la vie honnourée 
Est en la Légende dorée, 

Sy com ils furent martirés. 

Avec eulx sont les mariés 
2765 Adjoincts et mys en leur cohorte 
Comme d’une semblable sorte ; 
Apres et par dessus l'estaige 
Des martirs et de mariage 
Sont les confesseurs honnourables, 
2770 Usans de joyes pardurables : 

Là sont evesques et cbanoynes, 
Prélats, abbés, prieurs et moynes 
Et les vierges sont au derrière. 

Qui vont chantant à lye chiere, 
2775 Louans la Vierge souverayne 

De plus doulce voix que serayne. 



Comment Matheolus par dicts 
Nous a à tous certifiés 
Que les hommes en paradis 
Seront lassus glorifiés , 

Lesquels ont esté mariés 
Selon le terme de mon songe ; 

Ne sçay se vous vous y fiez, 

Car songe c'est une mensonge. 

ar la vision de mon songe, 

S’il a voit effect sans mensonge, 

Appert assez, evidamment 
2780 Et est prouvé souffisamment 
Que tous les hommes mariés 
Sont assis et appariés 
Avec les martirs honnorés 
Lassus ès haulx sieges dorés, 

2785 Où ils ont joye sans mesure 
En la gloire qui sans ûn dure, 

Plus saincts et de plus grans mérités 
Qu’evesques, moynes, ne hermites, 
Ne que chanoyaes qui sont près 
2790 D’acheter et vignes et prés : 
Tiennent rentes et beueûces 
Sans faire à Dieu aucuns services. 

Sy vient à donner une cure 
La chambrerie n’a la cure : 

2795 Les poures qui sont à matines 
S’ils dient mot, on les matines. 
Plustost pourveus sont les flateurs, 
Les ruffiens que les serviteurs 
Qui servent Dieu et jour et nuyt : 
2800 Pourquoy la façon trop m’ennuyt. 

Et pource nous gens mariés 
Sommes à Dieu appariés, 

Car les mariés ont plus paynes 
En ung jour qu’en quatre sepmaynes 
2805 Ne seuffrent les religieulx. 

Mariage est litigieux 
Et pénible sur tout martire, 

Pource les mariés, à voir dire, 

Ont pour leur grant affliction 

2810 Plus ample rétribution. 

Dieu voult aux hommes publier 
Le croistre et le multiplier 
En reprouvant stérilité. 

Car bien affiert en vérité, 

2815 Joindre masle avecque femelle 
Pour faire lignie nouvelle, 

Pour chasteaux et cités remplir, 
Pour le plaisir Dieu accomplir. 
Qui me feroit celle union 
2820 Point ne seroit religion, 

De saint Pierre ne souviendroit : 
Sy doit cesser en cest endroit 
Le clergié qu’il n’y contredye. 
Car qui à droit y estudye, 

2825 Mariage fut fait jadis, 

Pour les sieges de paradis 
, Restablir et recompenser, 

Que Lucifer par mal penser 
Avoit fait guerpir et vuyder 
2830 Par orgueil et par fol cuyder : 
Dont luy et toute sa sequelle 
Sont pugnys de payne eternelle. 
Selon le péché le méfiait 
Car il vouloit estre parfait, 

2835 Et monter en aussy beau lieu 
Comme la majesté de Dieu. 

Le premier péché commença 
Quand Lucisbel si s’avança, 

Qui fust le premier envieux 
2840 Et aussy roy des orgueilleux, 

Car sa beaulté resplendissoit, 

Et en 1res grant clarté yssoit : 

Sy beau estoit, sy décoré 
Que sur tous il sembloit doré ; 

2845 Pourquoy il alla proposer 
Avec plusieurs et disposer 
De monter, dont il descendit, 

Car en enfer tost il fondit, 

Où il est en calamité 

2850 Dampné à perpétuité. 

* 

En paradis fut ordonnée 
Du mariage rassemblée : 

Dieu ût sa mère marier. 

Et à Joseph apparier 
2855 Pour approuver les espousailles ; 

Les moynes tondus aux cizailles 
Ne les rendus en abbaye, 

Ne les convens ne 6t il mye 
Dont nostre estât est plus notable, 
2860 Que le leur et plus honnourable. 

Qui considéré la racine 
Et l’estoc de la droite orine, 

Mariés precedent les vierges 
Qu'on sert de lampes et de cierges. 
2865 Combien que les vierges ès temples 
Ayent honneur par bons exemples, 
Neantmoins en virginité 
N’a point de postérité. 

Plus d’honneur gist ès mariages : 
2870 Quant les enfants sont bons et saigcs 

Et se gouvernent en prouesse, 

Les pères en ont grant lyesse. 

Mais assez plus s’esjoyront 
Quant leurs enfans ès cieulx iront 
2875 Par delès leurs peres séoir, 

S’avec eulx les pevent véoir 
Couronner et entronisier 
Adonc ne pourroit nul prisier 
Les grans joyes qui doubleront 
2880 Quant en gloire s’assembleront. 

Dont aulcuns sur ce concluront 
Que mieulx vault et mieulx aymeront 
Le mariage d’Abrahan 
Que la virginité saint Jehan, 

2885 Car coupple de charnalité. 

Comme il me semble en vérité, 
L’omme chaste point ne despouylle 
De sa vertu, pour qui se vueille 
Maintenir bien pudiquement 
2890 Sans faire fol attouchement : 

Cela ne l’empesche ne trouble. 

Mais demeure sa vertu double. 

Se droit canon dit au contraire 
Que sans mariage contraire 
2895 Virginité paradis emple, 

Et mariage par exemple 
Remplist la terre seullement, 

Je dy pour souldre tellement 
Que mariage en équité 
2900 Doit précéder virginité 

Car raison mon propos conforte. 

Quant le mary à droit se porte 
Qui en troys le pourroit partir, 

Il est confesseur et martyr, 

2905 Et chaste avecque sa moulier 
Puis qu’il se garde de soullier. 

Se l’estât de virginité 
Remplist les cieulx par dignité. 
Encor fait plus le mariage : 

2910 Les cieulx remplist en hault estage 
Et cy dessoubs remplist la terre 
Où il seufifre tourment et guerre. 

Se les pères et leur lignie 
N’eussent charnelle compaignie, 
2915 En sainct mariage jadis 

Tout seul demourast paradis : 

Car qui tel fait point ne feroit, 

Ne vierge n’autre ne seroit, 

Vuid seroit le ciel et le monde 
2920 Jusques en l’abisme parfonde. 

Le mariage est necessaire, 

Combien qu’assez y ait de haire : 
Doncques l’estât connubial. 

Doit estre par especial 
2925 Plus loués que virginité. 

Mais se j’ay icy recité 
Aulcune matière hors voye, 

C’est tristesse qui me des voye. 

Sy sçay je bien selon droicture 
2930 Que qui de deux biens faict jointure 
De bonnes meurs croist l’assemblée, 
Vertu est par vertu doublée, 

Double bien amende l’estoffe, 

Ce tesmoigne le philosophe, 

2033 Et droit canon fait tesmoingnage 
De chasteté en mariage. 

Dont se l’espoux parfaitement 
Se veult maintenir chastement. 
Je croy qui sera couronné 
2940 Et très grandement honnouré 
Pour son martyre tourmentable. 
Et pour chasteté honnorable. 

Par moy n’en sera plus tancié, 
Mais diray ce qu’ay commancié. 



Comment ès cieulx tons les bigames 
Vindrent à moy en paradis 
Dire : Tu es vaillant aux amies. 
Point n’y fault de de profondis. 

Tu seras avec les martyrs. 

Avec nous aultrcs en ce lieu. 

Pour peyne tu seras gratis 
Apres ta fin auprès de Dieu. 

• 

e la celeste région 
Vint vers moy une légion 
De mariés et de bigames 
Dont en paradis sont les âmes, 

Qui de leurs sieges se levèrent 
2930 Et doulcement me saluèrent, 

Tous disoyent grans et menus : 

Amys, bien soyez vous venus, 

Venez ça à nostre carolle. 

Illec avoit mainte citolle, 

2953 Mainte vielle et mainte harpe 

Qu’aulcuns portoyent en escharpe ; 
Joyeusement se maintenoient, 

L'ung l'autre par les mains tenoient ; 
Leur lyesse estoit manifeste. 

2960 Qui vouldroii descripre leur feste, 

On le tiendrait à grant merveille, 

Car oncques ne vy la pareille. 

Quant les harpes des dois toucboient, 
Ceulx de la dance flechissoient 
2965 Par maniéré de tripudie, 

En escoutant la mélodie 
Faisoyent leur treche et leur dance 
Par très joyeuse contenance, 

Et par devant et par derrière, 

2970 Moult estoit plaisant leur maniéré, 
Entr'eulx chantoyent par musique 
D’une doulce voix angelique, 

Et louenges à Dieu donnoyent, 

Apres les instrumens sonnoyent 
2975 Pour resjoyr les compaignies : 
Plalterions et simphonies 
Trompes, tympans, freteaux, estives, 
Vielles, orgues portatives, 

Harpes, musettes d’Alemaigne, 

2980 Lues et flustes de Bretaigne, 
Guysternes, rebeibes et rotes 

Et tout ce qui peut former notes, 

Par doulx son et par attrempance, 
Faisoyent illec concordance. 

2985 Ainsy tous ensemble dancerent 
Mais à tant pas ne cessèrent, 

Ains cbantoyent au despartyr : 

Vecy, vecy le vray martyr! 

Il a souffert payne sans nombre 
2990 En son mariage soubs umbre 
De la riotte de sa femme, 

S’oncques martyr deust saulver s’ame, 
Cestuy doit bien o nous séoir ; 

Grant joye avons de le véoir, 

2995 Puys chantèrent alleluya. 

Et Dieu qui point ne m’oblia, 

Dist : Vecy mon fils esléu, 

Certes son fait m'a bien pléu : 

11 a souffert la plus fort luicte 
3000 Qui soit en martyre introduicte ; 

Sy doit bien vos chansons ouyr, 

Pour luy vous devez resjoyr. 

MATHEOLUS. 

Lors me monstra Dieu le beau siégé, 
Et dit : Mon fils viens ça, te siégé, 
3005 Et veuil que ayes cy ta place : 

Bien est -droit qu’ainsy-le te face. 

Tu as souffert mainte reprouche 
Par ta femme la male bouche. 

Le siégé estoit bien aourné, 

20 

3010 De riches pourpres a tourné, 

Nobles et artificieuses, 

Resplandissans et précieuses. 

La chayere d’orfaverie 
N’est de cristal ne de verrie, 

3015 Mais faicte estoit par grant mystère 
De sy hault pris et sy très clere 
Qu’homs n’en pourroit descripre l’œuvre ; 
Les oreilliers dont on la queuvre 
Estoyent de telle richesse 
3020 Playns de plaisance et de noblesse 
Et d’oudeur de souef flairier 
Qu’homs ne le pourroit declarier 
Mon songe me fist congnoissanl 
Que la salle noble et puissant 
3025 Estoit fondée par maistrise, 

Sur haultes colonnes assise, 

Paincte de choses glorieuses 
D’or et de pierres précieuses. 

Araigne n’y osoit fil tendre 
3030 Et sy n’y a pouldre ne cendre, 

Il n’y fault mestier de balays : 

Oncques ne fut sy beau palays. 

Le lambrins par dessus joly 
D’yvoire luysant et poly 
3035 Estoyt de roses estellées 
Et de fin or attintellées 
Plus que nulle estoille luysant, 

A veoir estoit moult desduysant, 

Car parmy chascune verriere 
3040 Du ciel resplendissoit lumière 

Qui tout le lieu enluminoit 
Où nostre sire dorainoit 
Printemps est en toute saison 
En la glorieuse maison : 

3045 Plus souef et plus attrempée 

Qu’oncques en vergier ny en prée 
Ne fust, et est plus délectable. 

Là est la joye pardurable 

Qui tousjours croist et point ne fine, 

3050 Là est droicte paix sans hayne, 

Et repos où nul ne labeure, 

Lumière rayant à toute heure, 

Vray souleil sans esconsement 
Port séur sans empeschement. 

3055 Ha 1 com doux et bien duré, 

De tout tourment asséuré 
Est ce beau lieu délicieux, 

Comme il est saint et précieux ! 

Humaine cogitation 
3060 N’en peult faire description. 

De pyment y sourt la fontayne 
De clercs undês pure et sayne, 

Pour récréation joyeuse, 

Plus que miel doulce et savoureuse, 

3065 Sur toutes eaues est plus fine, 

Et sur toutes aultres plus digne. 

Et quant l’argentée gravelle 
Au fons des undes se revelle, 

Sy mélodieusement sonne 
3070 Qu’aulx escoutans grant soûlas donne; 



Digitized by 



Google 




308 



LE LIVRE DE MATHEOLUS 



Plus que halme n'aultres espices 
Rend odeur plaine de delice6 ; 

Tout paradis souef en flaire : 

Odeur n’est qui puisse tant plaire, 

3073 Et le ruyssel qui en dicive 
Respond à la fontayne vive. 

Bien près croist l’erbc et la verdure 
Sans blesmir en temps d’y ver dure. 

Là croissent pyns, loriers et haïmes, 
3080 Fenoils, marjolaynes et palmes. 

Et aultres plantes autentiques 
Et herbes bien aromatiques, 

Qui de leurs fleurs se couronnoient 
Et des feuilles s’environnoient. 

3083 Le champ est paré de florettes. 

De roses et de violettes, 

De primerolles et de lys : 

Le lieu est tout plain de delys. 

Des oyseaux y a grant foison 
3090 Qui par très joyeuse achoison 

A bien chanter mettent leur cure, 
Chascun d’eux selon sa nature 
De leur voix clere et non pas casse ; 

Le roussignollet tous les passe. 

3093 Les grans desduiU, les grans noblesses, 
Et les douleurs et les lyesses 
Du siégé ne pourroit on dire, 

Et poete n’y pourroit souffire. 

A une part du siégé noble 
3100 Painct d’or, d’azur et de sinoble, 
Regarday une vestéure 

Riche et par grant envoyséure, 

De noif estoit assez plus blanche 
Il n’y falloit ne pans ne manche 
3105 Et sy estoit bien gironnée 

Et par droit compas patronnée. 

De saphirs, d’esmerandes fines 
Et d’aultres richesses pierrines 
Plus que souteil resplendissoit 
3110 La grant clarté qui en yssott. 

Les couronnes furent assises 
De grans prys, de nobles devises, 
Par dessus les vestures telles 
Qu’on ne pourront véoir plus belles, 
3115 Et quant j’éus bien advisé 
Sy com dessus ay devisé, 

Et plus assez, sans point de fable, 
Lassus au doulx lieu delictable, 
Dieu me dist : Vien avant, arays, 
3120 Vecy ce que je t’ay promis. 

Puys que tu t’es à moy donné 
Vestu seras et eouronné. 

Pour tes paynes te fais je don 
De ce glorieux guerredon. 

3125 Apres à genoulx de rechief 

Humblement et enclin le chief. 

Et confortant m’affliction 
Luy deis par grant contriction : 
Souverain pere pardurable, 

3130 Dieu puissant et invariable 
Vivant en seule poesté, 

Forme de vraye honnesteté, 

Voye de droit, port de navye, 

Doulce fontayne, port de vie. 

3135 Mesuré souleil de justice 
Majesté qui point n’appetice 
Tout peux et es tout congnoissant 
De toy vient povoir aux puissans. 

Tout gouvernes et tout maintiens, 
3140 Et tout sans nombre en ta main tiens. 
Tu fais chaud, tu fais yverner, 

En moment sces tout discerner 
Et disposer très doulcement ; 

Sans fin et sans commencement. 

3145 Ung seul Dieu triple en unité, 

A toy, benoiste tri ni té, 

Où j’ay mis toute m’esperance. 

Ma ferme foy et ma creance, 

Soit louenge, et honneur et gloire, 
3150 Domination et victoire ! 

Tu aymes les biens et addresses, 

Tu donnes joyes et lyesses, 

Tu aymes paix, tu hes discorde, 

Pere plain de miséricorde, 

3155 Tu es vray en toutes parolles 

Qui sont vrayes, et tes parabolles 
Sont doulces et emmyellées, 

Combien que mes raisons meslées, 

Et mes pensées merveilleuses 
3 1 60 Contredisans et orgueilleuses 
Ne les saichent pas concepvoir, 
je m’en puys bien appercevoir : 



Digitized by L^ooQle 




TROISIÈME LIVRE * 



311 



Bien voy qu’il te plait moy aymer 
Quant tu me daignes fils clamer. 

3163 Jaçoit ce que n’en ^oye digne. 

Assez me monstres par maint signe 
Que tu ne me veulx pas grever. 
Favorable es au relever ; 

Louer te doys et rendre grâces 
3170 En tous lieux et en toutes places, 

Car tu m’as donné, au voir dire, 
Congnoissance de mon martire, 

Et m’as enseigné par raison 
Comment viendray en ta maison. 

3173 Je te recongnois à bas ton, 

Car par ta verge et ton baston 
Suys chastié et conforté, 
fit à bien servir enhorté 
Je confesse qu’il est escript 
3180 Que tous ceulx là qui ayment Crist, 
Jusques à la fin les espreuves, 

Tant que vrays repentans les treuves : 
Tes flayaulx leur sont medecine 
Laquelle les purge et affine 
3183 Ainsy qu’on purge le froment, 

Et sont quictes d’aultre tourment. 

Par Job et par sa pacience 
Le montras par expérience, 

Par ce qu’au premier le grevas 
3 190 Et en la fin le relevas. 

Sire, que te pourray je offrir? 

Vray Dieu, qui vouls pour nous souffrir, 

En la croix la mort aspre et dure 
Que diray je, la créature? 

5195 Ton très doulx nom appellerav, 

Et ta gloire reveleray, 

Et sy prendray tost le calice 
De salut sans penser malice. 

Car je vueil après toy fuyr 
5200 Pour vie avoir et toy suyr. 

Point ne me sera chose amere 
De mourir quant je considéré 
Les biens de la celeste vie ; 

Mieulx en soutTreray sans envie, 

3205 Et mueray mort momentaine 
Pour vie durable et certaine. 

Espoir ma grant douleur allégé 
Et bien requiert cest poly siégé, • 
Que j’endure et seuffre forment 
5210 De mariaige le tourment 

Pour eschiver peine plus dure 
Et gaingnier la joye qui dure. 

Je prens grant joye et grant plaisaurc 
De ce que me tiens eu souffrance ; 
3215 Mérités me seront rendues, 

Mes peines me sont bien vendues, 
Toutesvoys, doulx Dieu débonnaire, 
Je te pry qu’il te vueille plaire 
Que cest calice oultre moy passe. 
3220 J’ayme trop mieulx que je trespasse 
Sy que de mort soye delivre, 

11 eunuye à m anie de vivre, 

Toute douleur sur moy s’applique, 

Je suis dérision publicque, 

3225 Si doubt que travail ne me blesse 
Par mal souffrir et par foiblesse, 

Car au monde n’a point d’éur. 

Je voy qu’il n’y a riens séur ; 

On ne doit point le monde aymer, 
3230 Car on y treuve trop d’amer : 

11 y a famine et froidure, 

Chaleur, pestillence et ordure, 

Et pechié, orgueil et oultraige 
Qui les serfs tiennent en servaige ; 
3235 Vertu y est subjecte à vice, 

Science est morte par malice, 

Dont de remede te requier, 

Cest calice passer ne quier. 

Quant je très forment considéré 
3240 L’estât du monde et la misere, 

Aux vers la peau laissier vouldroye, 
Et voluntairement mourroye. 

C’est toute payne, au dire voir : 
Péché y a, au concepvoir, 

3245 Payne au mourir et payne au naistre ; 
Labourer fault pour soy repais tre. 

Las ! je fu lait et sang et sperme 
Et du ventre yssi hors à terme 
Nus à tout ma fragillité 
' 3250 Au monde plain d’iniquité, 

Et puys suis ung sac plain de liens 
Com plus suys plain et plus suys ger 

Sy voy que tout va de travers, 

Tout sera nourriture à vers. 

3255 Je vins et iray en plourant, 

Et tant com seray demeurant, 

Vivray en douleur et en payne. 

Et sçay que c’est chose certayne 
Que par mort revienday en cendre. 

3260 Dieu, quel bien te pourray je rendre? 
Sans toy ne puys avoir mérité : 

La brebis noblement s’aquicte 
Quant troys biens à son seigneur donne, 
Laict, layne et fruict qu’elle faonne, 

3265 Et je n’ay riens pour toy donner, 

Qui te voulsis habandonner 
A acquiter nostre rançon 
Et souffrir mort à grant lançon. 

Matheolus. 

Lors dist Dieu : Fils, tu as souffert, 
3270 A grant martire t’es offert, 

Sy com j’ay dit premièrement. 

Chier fils, or saiches fermement 
Que je t’ay cest siégé apresté 
Pource que souffrans as esté ; 

3275 Retiens en toy bonne esperance, 
Resjouy toy de ta souffrance. 

J’ay les souffrans tousjours aymés : 

De moy seront amys clamés. 

A tant cessa, plus n’en ouy, 

3280 Moy laissa et s’esvanouy. 

Au res veiller fut ma douleur, 

Tout esbaby muay couleur, 

Car lorp avoye mal cbevy 
Quant emprès moy nulluy ne vy, 

3285 Fors ma femme malle et perverse 
Qui delès moy gisoit enverse : 

Tout incontinent me tença, 

Ma cbair à trembler commença, 

Sy tost que j’eus sa voix ouyée 
3290 Elle dist : Bien est employée 
La misere que vous avez ! 

Fors que dormir riens ne sçavez. 

Je ne deis mot, parler n’osay 
Et oncques puys ne reposay, 

3295 Les cheveux me fist bericier 
De paour, car par Saint Ricbier 
Plus asséur seroyt ly boms 
Avecques serpens et lyons 
Qu’avecques femme riotteuse, 

3300 Et la myenne est trop périlleuse. 

Par espreuve la doys congnoistre. 

Tout ainsy com l’en fait à croistre, 

Le feu quant on y met des boises. 

Par parolles sourdent les noyses, 

3305 Et les batailles s’en ensuyvent, 

Dont ceulx sont fols qui trop estriveqt 
Souvent empire son affaire 
Homs qui ne peult souffrir ne taire. 
Quant homs se tait et femme tance 
3310 Et espand sa male semance, 

Et ne trouve qui luy responde, 

Plus doulente n’a en ce monde ; 
Plus s’en deult la malle crevée 
Et est plus aigrement grevée. 

3315 Et jaçoit ce que Cathon tiengne. 
Qu’en songe nul effect n’aviengne, 
Tous les songes en vérité 
Ne sont pas plains de vanité. 
Andromacha, la dame saige, 

3320 Songea la mort et le dommaige 
De son mary Hector de Troyes, 
Comment fortune en feroyt proyes, 
Se lendemain aux champs yssoit : 
Cil qui prouesse nourrissoit 
3325 Ayma honneur et craingnit honte, 
Pource du songe ne fist compte, 
Ains yssit à la destinée : 

Ce jour fu sa vie finée. 

Joseph noble songe songea, 

3330 Dont sa seigneurie allongea, 

Car il fust maistre sur ses freres, 
Et les getta de leurs miseres ; 

Les songes Pharaon glosa, 

Et saigement les exposa ; 

3335 Et Daniel au roy de Perse 
Descript la statue diverse 
De plusieurs methaux composée. 
Par Macrobe fut exposée 
Et descripte la vision 
3340 Qui advint au roy Cipion. 
D’exemples en diroye assez, 

Tant que j’en seroye lassés. 

Sy ay en mon songe fiance, 

Qu’il ait bonne signifiance 
3345 Dont ung pou ma douleur rapaye ; 
Mais que m’esperance soit vraye 
Qu’en paradis joyeulx m’en voise 
Après mon tourment et ma noise 
Sy ne l’oseroye affermer, 

3450 Ne tous mes songes confermer. 

Car bien sçay que, tant que je vive, 
Mes douleurs n’auront fons ne rive. 

Et quoy que je dye ou je face, 

Je suys comme une chiche face 
3355 Maigre par dessoubs ma peaucelle 
Et en allant souvent chancelle 
Pour les maulx qu’il me fault sentir. 
Dont finalement sans mentir 
J’aymeroye mieulx en servaige 
3360 Demourer hors de mariage, 

Et en très grant payne servir 
Pour les dons divins desservir. 

Et endurer à quatre doubles 
Ailleurs plus grans paynes et troubles 
3365 Qu’en ceste vie langoreuse 

Trop durant et trop douloreuse, 

Car je ne sçay luyte si griefve, 

Sy très forte ne qui tant griefve. 

Ne je ne croy que bonnement 
3370 La puysse souffrir longuement. 

Las! je me sens tout desconfire, 

Je meurs, je meurs à grant martyre. 

§ ui donloreux oncques n’aura congneus, 
Et veult prouver son cœur estre piteux 
Viengne moy veoir, comme despourvéus 
De reconfort et de paix désireux. 

5 Mon chant en plour, 

Mes beaux dits en tristour, 

En tiens ma flour 

Tournera sans retour; 

Par ma folour 

10 Est ma joie en doulour 

Et sans séjour 

En tenebres mon jour. 

Se Dieu est confort et courage 
A ceulx qui sont en mariage, 

15 Et de luy ne sont escondit 
Sy com ceste vision dit, 

Je luy pry qu’il me soit propice 
En ostant rigueur de justice. 

11 scet comment ma femme estrive, 

20 Ma douleur chascun jour ravive ; 

Je suis poinct si très aigrement 



Digitized by L^ooQle 




LE LIVRE DE MATHEOLUS 



Du serpent que nul oingnement 
Ne m’en peult faire guérison : 
Oncques ne fut si marris hom 
25 Las ! je n’en puis mais s’il m’envoye 
Je doubte que ma femme n’oye 
Ma complainte que je recite. 

Se ccste œuvre luy estoit dicte, 

Au visaige me cracheroit, 

30 Et les deux yeulx m’esrascheroit ; 
Pource n’os’ monstrer cest volume. 
Tant crains que sa fureur m’alume. 

Quant plus est briefve l’escripture, 
Plus est plaisant à créature 
35 Au concepvoir et à l’apprendre 
Et tant la peut on mieulx entendre 
Si corn le saige le tesmoingne 
Pource vueil de ceste besoingne 
A briefs mots faire mon rapport, 

40 Car temps est de venir à port. 

Mais ainçoys que ma nef arreste 
Qui est lasse et à ancrer preste, 
Feray briefve narration 
De la recommandation 
45 Que Mathieu fist à ses seigneurs, 

Et premièrement aux greigneurs, 
Sy com je truys en la matière 
Qui tant me semble belle et clere. 
Qu’on ny sauroit riens amender. 

50 Premier se voult recommander 
A l’evesquc de Therouenne, 

Ne sçay s’il y a R ou N, 

Ne par quels lettres fut nommé : 

Mais il estoit bien renommé 
55 De courtoisie et de largesse, 

De sens, d’onneur et de noblesse ; 

Point ne fut orgueilleux ne rude, 

Moult estoit loué en l’estude 
D’Orléans pour bonne doctrine, 

60 Pour bonnes meurs, pour discipline ; 

Aux compaignons estoit entiers, 

Et leur repetoit voulentiers 
Les loix que fit Barbarius 
Et celles de Pomperius, 

65 Puys repetoit de Julien 
Et après de Papinien, 

Le droit nouvel leur exposoit, 

Ses cas saigement proposoit. 

Sa lecture estoit délectable, 

70 Et aux escolliers prouffitable. 

Mathieu en luy moult se fia, 

Et pource luy signifia 

Ses douleurs et son infortune, 

En disant que dessoubs la lune 
75 Ne vivoit nul plus doutant homme 
Ne qui endurast si grant somme 
Comment ledit Mathieu faisoit ; 

Du surplus pas ne se taisoit, 

Maints dits en pourroye amasser 
80 Dont pour briefté m’estuet passer. 

Après escript bien ententis 

21 . 

Aux archydiacres gentils 
De l'eglise dont je recite 
De Therouenne dessus dicte ; 

85 A l’archidyacre de Flandres 
Ainsi com se fust Alixandres 
Dont on tenoit si grant escsandres 
Porta honneur et reverence 
En luy monstrant sa pestilence. 

00 L’archidyacre de Bouloingne 
Certifia de sa besoingne 
Et luy envoya sa complaincle 
De tristesse et de doleur paincte. 

Celluy de Brebant moult loua, 

95 En luy honnourer alloua 

De beaux vers et de beau langaige 
En soy plaignant de mariage 
Qu’en ses ditz excommunia, 

Car point de remede n’y a 
100 Ne pour herbes ne pour emplastres. 
Au doyen et aux decolastres 
De l’eglise dessus nommée 
Donna los et grant renommée. 

Et ne se cessoit de complaindre 
105 De son mariage sansfaindre. 

Aussy escript au prevost d’aire 
Ses plours dont ne se povoit taire. 
Ledit prevost moult bonnoura 
Et en recommandant ploura : 

110 Nommé fu Guillaume de Liques, 
Vaillant entre les catholiques. 

A labbé du Boys bonnourable 
Se monstra assez favourable 
De ses vertus magnifier : % 

115 Assez luy voult bien signifier 
Les peines dont il labouroit, 

Et comment nuyt et jour plouroit. 

En après par especial 
Du reverend official 
1 20 De Tberouenne publia 

Les biens et rien n’y oublia 
Se ne fut par inadvertance : 

Saige et lettré par excellence 
Le nomma en sa rethorique 
125 Dont bien sçavoitla théorique, 

Et dit qu’il fut grammarien, 

Et batailleur logicien. 

Pour le vray du faux discerner, 

Pour argument bien gouverner 
1 30 N’a voit pareil jusques à Naples 

Fors que maistre Jacques d’Estaples : 
Il fu Tulles par éloquence, 

Pitagoras en la science 
De nombrer n'y sçéust que dire : 

1 35 On ne le scéust desconfire 
A declairer par escripture 
De toutes choses la nature, 

Car bien sy sçavoyt appliquer, 

Et par nombre pronostiquer 

140 Plusieurs des choses advenir. 

Cloison ne le péust tenir 
S’il voulsist porte deffermer, 

Mais je ne sçauroye affermer 
Par quel vertu ce pouvoit estre 
145 Sans l’ouctroy du souverain maistre. 
Il sçavoit bien philosophie, 

Et jugier par astronomye, 

De tous les corps du ciel le cours, 

Et le croissant et le decours 
1 50 Des planettes et de la lune 

Bien congnoissoit et l’aultre et l’une, 
Et des estoilles reluysans 
S’elles sont bonnes ou nuysans, 

Et les jugeoit par ses pratiques 
155 Ou fichées ou erratiques. 

Le secret sceut d’astronomye 
Et de toute philosophie, 

Il estoit bon musicien 
Et aussy geometrien 
160 Pour mer et terre mesurer 
S’il y voulsist à droit ^ouvrer : 

Jehan de Ligny a voit nom. 

Le droit civil et le canon 
Sçavoit sans en trespasser clause. 
165 Maistre Mathieu avoit bien cause 
De le louer pour ses mérités : 
Toutes ne sont pas cy escriptes. 

Au bon et saige sans moyen 
Arnoul de Beauvoisis, doyen 
170 De saint Fremin en Monstereul, 

N’escript pas sans dégoutter l’œil, 

Mais en plourant main à maxelle 
Luy signifia sa querelle ; 

Et de faucomberge Nicaise 
175 Requist humblement qu’il luy plaise 
Sçavoir de ses maulx la racine 
Où n’y a point de medecine ; 

Après déclara sa misere 
A ung abbé reverend pere 
180 Du monstier du mont saint Jehan, 

Ses griefs paynes et son ahan 
Dont il vivoit honteusement 
Luy escript moult piteusement. 

Au derrenier à maistre Jacque 
185 D’Estaple exposa desjà que 

Premier eust de luy congnoissance 
L’aymoit il dès le temps d’enfance, 

Si luy fist sçavoir ses douleurs 
Et ses plaints parés de couleurs, 

190 Bien aournés de rethorique, 

Et le descript bien autentique 
D’onneur, de meurs et de science 
Dont il a voit expérience. 

Autant ou plus en descripsoit 
195 Com de l’official disoit 

Des biens de vertu, de largesse 
Et de vaillance et de noblesse. 

De beaulx mots et de nobles tiltres 
Fist maistre Mathieu ses epistres, 

200 A chascun en envoya une 

En soy complaingnant de fortune : 
Moult sçavoit bien versifier 
Et ses douleurs signifier, 

En ses recommandations 
205 Fist plusieurs lamentations, 

Et moy qui suis de raison nés, 
Piteusement araisonnés, 

Et suis appelé Jehan le Fevre 
Ne pourroye dire de levre 
210 Ne racompter la meschéance, 

Les ennuys et la desplaisance 
Dont il se plaignoit sans cesser : 

Je ne les sçauroye expresser. 

Car en plourant moult desprisoit 
215 Le monde, et maintesfoys disoit : 
Or apperçoy je ma foleur. 

Las ! quant finera ma douleur? 

Trop me desplaist toute saison, 
Printemps florist selon raison, 

220 Esté méure à souffisance 

Et autompne a grant babondance 
Des biens dont s’esjouyt et jeve ; 
Yver despent tout et alleve 
A grant joye et à grant lyesse, 

225 Tout cela me desplaist et qu’est-ce? 
Las! chétif et maléureux, 

Triste, pensif et douloreux, 
Pourquoy suys je venu au monde 
Qui souille tout et riens ne munde ? 
230 Certes, le monde n’est q’une trompe 

Riens n‘y vault richesse ne pompe, 
Tous y seuffrent douleur et payne 
De la condicion bumayne. 

Sy est merveille comment l’omme 
235 Se soubmet à porter la somme 
Ne que vacque à acquérir 
Chose que il convient périr. 

Qui en balance poyseroit 
Tout ce que bon y trouveroit, 

240 II despriseroit les richesses, 

Et les honnetirs et les haultesses 
Et hanaps d'argent et de madré 
Pour le riche homme et pour le ladre : 
Peut on avoir vray exemplaire 
245 Que richesses doivent pou plaire, 

Mais les doit on doubter forment, 
Pource qu’on y acquiert tourment, 

Sy com dit la Saincte Escripture. 

Cil est serf qui y met sa cure, 

250 Car à grant payne sont acquises 
Et quant en ung trésor sont mises 
Il a très grant paour au garder, 

Et péril au droit regarder 
Et la fin en est douloreuse, 

255 Desplaisant et maléureuse, 

Car au mourir s’en convient plaindre 
Plourer, gémir et dens estraindre 

Nature sage point ne prise 
Les richesses, mais les desprise. 

260 L’ung n’a plus que l’autre acceptable, 

Car souffreteux et misérable 
Fait naistre et travailler le roy, 

A cbascun donne ceste loy : 

Par les cours du ciel gouvernées 
263 Sont toutes créatures nées, 

Soyent crueuses ou bénignes, 

Par les planettes, par les signes, 

Par le souleil et par la lune 
Car à chascun et à chascune 
270 Donnent leurs choses egalment 
Dont communes principalment 
Doivent estre çà jus en terre, 

Mais avarice y fait la guerre 
Qui y a domination, 

275 Et partist par ambicion 

A l’ung plus et à l’autre moins : 

Sy est grant dommaige aux humains 
Quant pour la chose transitoire 
Oublient Dieu, le roy de gloire, 

280 Et le laissent pour les richesses, 

Qui en fin ne sont que flammcsches. 
Les corps sont aux vers nourriture, 
Tout revertist à pourriture. 

Sy me merveil que cuydent faire 
285 Ceulx qui sont pour nostre exemplaire 
Mys et posés à honneur haulte : 

On voit en eulx plus grant deffaulte 
Qu’en nous et sont plus à reprendre. 
Les pastours ne veullent entendre, 

290 II ne leur phault comment il aille, 

Fors qu'ils ayeul de la clicaille ; 

Trop bien se scevent esforcier 
Des brebis tondre et escorchier. 

Par mon tesmoing ung tel pastour 
195 Vault pys que loup ne que gastour. 
L'evesque tout ravist et pille, 

Ne laisse riens en la coquille, 

Et après les offîciaulx, 

Et les ministres curiaulx 
300 Prennent quanque ils peuvent avoir ; 

Tous y appliquent leur sçavoir. 
Proprement est dit nom de prestre 
En actif pour les aultres paistre, 

Mais or sont pris passivement : 

305 Cbascun peust véoir sy je ment. 

Leurs conversacions sont vaynes, 

Et s’en vont en places loingtaines, 
Ghascun laisse son font sans garde, 

Et s'en vont, qui bien y prent garde, 

310 Avec les roys pompeusement 
Pour vivre plus joyeusement. 

Les besoingnes royaulx procurent, 

L'es play es du peuple ne curent, 

Ne pour leur prou point se se hastent, 
315 Les biens du crucifix degastent. 

Ils sont larrons appertement : 

Oultre leur vivre et vestement, 

Tous les biens aux pouvres détiennent 
Quant les pouvres gens n'en soustiennent , 
320 Et leur doyvent distribuer ; 

On ne les pourroit trop huer. 

Larrons sont, puys qu’ils les responnent, 
Et aux pouvres Dieu riens ne donnent 
Par symonie et sous ses helles 
325 Vendent choses spirituelles, 

N’est pas raison que on les vende 
Car tout pour néant la prebende 
Doitestre donnée au preudhomme. 

Le contraire est en court de Romme : 

330 Aulx maulvais est pour pris vendue, 
Fraude y est partout entendue, 

En livrant la prebende à fraude 
On la vend comme une ribaulde 
Par pris et à personne indigne ; 

335 Tel contract donne maulvais signe. 
Symon vit, et mort est sainct Pierre ; 

On ne fonde riens sur sa pierre, 

Pource doit bien plourer l’Eglise 
Quant en subgection est mise, 

340 Et en truaige soubs Symon 
De son char porte le lymon. 

Merveille ay des religieux : 

Plus que nous sont délicieux, 

Plus despendent tels damoyseaux 
345 En chevaulx, en chiens et oyseaulx, 

En folles femmes et estoutes, 

En vins et en viandes gloutes. 

Il n’y a nully qui ne vueille 
De son bon subgect la despouylle, 

350 Plus asprement assez ravissent 
Que les tyrans qui seigneurissent ; 

On voit bien qu’ils font trop le maistre. 
Car sy com souloit jadis estre 
Voulentiers en subgection 
355 Dessoubs leur juridiction , 

Or va tout ce devant derrière. 

Car orendroit par leur maniéré 
Plus different que blanc à noir 
Nul ne veult dessoubs eulx manoir. 
360 Leur cloistre leur sert de néant, 

Nul moyne n’y va tourneant, 

N’ils n’y font point de résidence. 

Mais ils quierent par cvidence 
Les lieux reprochés et oyseux 
365 Et vont souvent aux plais noyseux 
Ou au marché, ou par les rues 
Hantent pour bargaigner chars crues. 
En la court du roy, en la salle 
Voit on souvent ceste grant galle, 

370 Ou à court de Homme ou à Rains : 

A causer ne sont pas derrains, 

Ne leurs voysins ne laissent vivre. 
D’aultres vices en a mon livre 
Que je ne vueil pas icy mettre. 

375 Religieux, ce dit la lettre 
De religando sont nommés : 

D’estre bannis et renommés 
Hors du siecle, ce scet chascun, 

Ou de moynes qui ne vault qu’un ; 

380 En tous leurs fais est reprouvable 
Leur vie, et leur secte dampnable, 
Leurs abbés veullent déposer, 

Contre chascun veullent gloser. 

S’ung en estoit huy esléu, 

383 Demain en seroit despléu. 

Qui fait abbé d’ung chétif moyne, 

Bien puys jurer par sainct Àntboyne, 
Qu'aux compaignons pys en sera, 
frus estrange se monstrera 
390 Que se moyne n’éust esté, 

Car en yver et en esté 
Vouldra sur eulx estre devins, 

Et de viandes et de vins 
De son ventre fera cy boire, 

395 Seul yra en sa chambre boire 
Et sera servy à sa table 
De mainte chose délectable. 

Ceulx qui servent Dieu en convent 
Seront très mal péus souvent : 

400 Lors sourt en eulx dissension 
Qui par nulle profession 
De cloistre ne sera purgie. 

Chascun d’eulx a sur l’autre envye 
Et s’ils sont deux qui [bien] s’entr’ayment 
405 Et pour loyaux amys se clament, 

Sy tost que l’ung abbé sera 
L’amour d’entre eulx deux cessera : 

Ils se faingnent l’ung l’autre aymer. 

Mais I’ung vouldroit l’autre en la mer. 

410 Les moynes sont fors à congnoistre, 
Loups sont vestus de layne en cloistre, 

Et souvent heent les plus saiges. 

Tous colleges ont tels usaiges 

Pour leur recteur destituer, 

415 Et pour leur estât remuer 

Quièreut plusieurs faulces cautelles : 

Les reigles des moynes sont telles. 

Leur acteur met condicion 
Que nul d’eulx par ambicion 
420 N’ait propre, et s’aulcun veult errer 
On le devroit faire enterrer 
Après sa mort en ung ftimier : 

Or est d’eulx chascun coustumier 
D’avoir propre, il n’en faut doubter, 

425 Dont les doit on en liens bouter. 

Ainsy le veult pape Grégoire, 

En ses decrets en fait mémoire. 

Sy ne leur doit on riens donner 
Pour jangler ne pour sermonner, 

430 Car on perd tout quanque on leur donne : 
Bien enclineront la personne, 

* Mais ja plus n'en reportera, 

Et de son don triste sera 
S’il n’en est bien acertaynez 
435 Lés monstiers furent ordonnés 
Pieça pour le siecle fouyr, 

Non pas pour vanité suyr 
Mais pour soy mesme humilier 
Et pour tout le monde oublier. 

440 Cil régné bien qui à Dieu sert, 

En fin bon loyer en dessert, 

Et souffit que nul n’y mendie. 

Et toutes voyes, quoy qu’on die, 

Plusieurs sçay ès religions 

445 D’onnestes conversations 

Qui pour leur bien font à aymer : 

Si ne les doit on diffamer. 

Des chevaliers n’est riens notable 
Presque tout y est diffamable ; 

450 Cbascun veult valoir ung millier, 

Ils le vallent bien au pillier. 

Ou à vivre d’aultruy vi taille. 

Mais ils n’ont cure de bataille, 
Mesmement pour garder l’Eglise 
455 Ne pour deffendre la franchise, 

Et le peuple à droit maintenir. 

Las ! bien leur déust souvenir 
Du roy Nabugodonosor 
Qui fut riehe de grant trésor, 

460 Puys fut mué comme une beste. 

Par sept ans endura moleste, 

Et mengeoit le feurre et la paille. 
Tout chevalier vaille que vaille 
Jure que mort n’eschivera 
465 Et que l’Eglise deffendra 
S’il y voit faire riens inique 
Au droit de la chose publique, 
Garder en tous lieux s’offrera 
Ne perdre ne la laissera : 

470 Ainsy est il ès drois trouvé. 

Sy leur doit estre reprouvé 
Quant ils font trestout au contraire : 
Pour parjures les doit on traire, 

Car l’Eglise n’èst deffendue 

475 Ne chose publique rendue. 

Us ne gardent ne l’ung ne l’autre, 
Tout ravissent lance sur faultre. 

Et tout gastent et tout deveurent 
Fors les flamesches n’y demeurent. 

480 Des juges vueil faire clamour : 
Froissés par dons et par amour 
Le jugement doyvent cremir, 

Et de plus grant paour frémir 
Que ne font les aultres parties 
485 Se les choses ne sont parties 
Par droit jugement en la livre. 

Le juge condempne ou delivre 
Ça jus et met en sa balance : 

La doit estre pour souvenance 
490 Présente de Dieu la figure 

Avecques la saincte Escripture ; 

Lors se peut le juge advertir 
Que les droys ne doit pervertir, 
Encor luy doit mieulx souvenir 
495 Que le droit juge est à venir, 

Qui les bons o luy recevra 
Et les maulvais déboutera. 

Sy me merveil comment ils osent 
Juger faulx, ne comment ils glosent 
500 Leur sentence et leur jugement, 
Dieu ne craingnent aulcunement : 
Leur justice mal se gouverne, 

Sy com le vin en la taverne, 

Nous sont les jugemens vendus, 

503 Et sont à la bource pendus, 

Droicture ne cremeur de Dieu 
Ne droit ne rayson n*y a lieu, 

Tout ce n’y vault pas deux chardons. 
Les jugcmens se font par dons, 

510 Ou par faveur ou par priere, 

Les dons boutent le droit arrière. 

Car qui bien scet les paulmes oindre 
Au lieu du droit scet le tort joindre. 
Les bons juges ne daignent prendre 
515 Deniers ne la justice vendre, 

Sy pry Dieu que d’eulx luy souviengne 
Et qu’en sa grâce les maintiengne, 

Et ceulx mette en sa mancion 
Qui ne veullent corruption. 

520 Des advocats comment diray? 

J a pour paour ne m’en tairay. 

11 a en eulx plus de diffame 
Qu’en une pute folle femme. 

Chascun de ses instrumens joue, 

525 Femme son cul pour deniers loue, 

El l’advocat sa langue vend, 

Ces deux ne vivent pas de vent : 

La langue est plus precieulx membre 
Que n’est le cul, bien m’en remembre, 
330 Tant est la vente plus honteuse 
Com la langue est plus precieuse, 

Nul serement n’y est tenu ; 

Qui plus donne, il est mieulx venu, 

A payne s’y doit nul fier. 

535 Quant l’advocat veult deffier 
Son amy pour deniers avoir. 

De son enneray prent l’avoir; 

Ne luy chault s’il est d’Angleterre, 

Mais que deniers luy viengne querre ; 

540 Contre ses parens plaidera, 

Et pour ses dons luy aidera. 

Quant il y a planté monnoye, 

L’advocat sa langue desploye, 

Et l’aguise comme une espée ; 

545 Mainte mensonge en est couppée 
Etcoulorée en rethorique, 

A pervertir les loix s’applique, 

Et faint qu’il face nouveaulx drois. 

De langue se combat tous drois, 

550 Mais en pourpensant ses mentailles, 
N’ist riens que vent de ses entrailles. 

Et si tost que l’advocat cuyde 
Que des gens la bourse soit vuyde, 

La cause met hors de sa cure, 

555 Pource que l’argent plus ne dure, 

Et d’ambe part promet victoire 
Et pource ne le doit on croire. 

Il jure par la kyrielle 

Qu’il sous tiendra bonne querelle : 

560 Bonne luy est, ainsy le glose, 

Puys que prouffit a en la chose. 

Cil bat le vent qui riens ne baille, 
L’advocat n'y compte pas maille 
N’il n’y met diligence aulcune, 

565 11 n’ayme riens tant que pecune, 

22 

Et dit : Riens ne recens puys hyer : 

Il vonldroit la mer espuisier. 

Belles robbes font bien au cas 
Bien se vestent les advocats, 

570 Et de nobles robes se parent, 

Affin que plus saiges apparent. 

A tels gens sont equiparées 
Les femmes qui sont bien parées : 

C’est pour avoir plus grant loyer 
575 D’avec les hommes donoier. 

Les advocats plus chier se vendent, 

Pour leurs habits grans loyers prendent. 
Et si n’estoyent bien vestus 
On ne leur donroit deux festus 
580 Pour leurs loys ne pour leur langage, 

Qui donne au peuple grant dommage. 
S’ils avoyent voix de seraynes 
Qui de mélodies sont playnes, 

Sy les doit on forment doubter : 

585 Périlleux sont à escouter. 

Fy des merdeux phisiciens ! 

Jà ne seront loués céans 
Convoiteux sont et mensongier. 

Et sy font moult à ressongnier 
590 Qu’ils sont de nature chenine. 

Entr’eulx docteurs en mcdicine, 

Leurs compaignons heent et fuyent, 

Et les cures pour eulx estuyent. 

Les advocats font le contraire : 

595 Se deux à une cause traire 

Sont retenus pour eulx esbatre. 

Ils vouldroyent bien estre quatre :• 
Vins, viandes et espices 
Quierent par tout à grans delices, 

600 Et despendent joyeusement, 
Honnestement et largement. 

Mais des phisiciens de merde 
Chascun a paour qu’il ne perde, 

Et pource pleurent leur despense 
605 Tristes, pensifs et en offence. 

Car avarice les rebource 

Qui ne leur laisse ouvrir la bource. 

Ils faingnent tousjours les malades 
Remplys, ou enrumés, ou fades, 

610 Et tant ne scevent procurer 

Qu’eulx propres se saichent curer. 

Sy ne font à croire de rien 
En leurs œuvres, car on voit bien 
Qu’ils ne vivent pas plus que nous. 
615 Leurmedecine est à genoulx, 

Près des estrons et des orines, 

Les chamberières sont latrines : 

Ils leur recommandent clistere. 

Fy ! il y a ung ort mistere. 

620 On voit leurs ars souvent faillis, 

Dont plusieurs en sont, mal baillis ; 
Par leur deffault la mort les happe, 
Dix en meurent quant ung eschappe. 
Le temps et les orines faillent, 

625 Le poulx et les signes qu’ils baillent 
Dont ils font les gens ruyner 

Par mentir et par deviner, 

De ce sert le phisicien. 

Serapion et Galien, 

630 Ypocras, Ysaac, Rasis, 

Ne valent pas un parisis. 

Ne leur art ne leur aliance. 

Ceulx sont fols qui y ont fiance : 

Autel dy des cirurgiens, 

633 Com j’ay fait des pbisiciens. 

Droit est que des bourgois advise 
Comment ils font leur marchandise, 

A faulx poix et en parjurant, 

Saincts et sainctes deffigurant, 

640 II ne leur chault mais que hault vendent 
A aultre chose ne contendent. 

Les foires et les marchiés quierent, 
Cens, rentes et chasteaulx acquièrent, 
Diffamés sont du fait d'usure, 

643 Mais telle acqueste point ne dure 
Jusques à la tierce lignie, 

La quarte n’en enrichist mye. 

L’usurier doit avoir regard 
Que des paynes d’enfer se gard, 

630 Car souvent racompter orra î 
Plus aura, plus doutant mourra. 

Aussy doit il avoir mémoire 
Des biens de pardurable gloire, 

Et des griefs cures de ce monde 
655 Qui les fais des pechiés affonde ; 

Sy en souviengne qui vouldra : 

Le plus chargié plus s’en douldra. 

Mais quoy qu’on die des bourgoys, 

Plusieurs en y a de courtoys, 

660 Vaillans hommes et honnourables. 

Qui sont en leurs fais amyables, 

Dont se j’en ay trop sermonné, 

Je pry qu’il me soit pardonné. 

Je loueroye voulentiers 
665 Les laboureurs bons et eutiers 
Vivant de leur loyal labour, 

Mais ils ne comptent ung tabour 
Se leurs dismes à Dieu ne payent : 

En ce le temptent et essayent 
670 Ainsy que fist Caym son frere, 

Sy que leur male foy appere. 

Les ors villains mal gracieux, 

Mesdisans sont et envieux : 

Tousjours dient que leurs voysins 
675 Ont ès vignes plus de raysins. 

Et plus de blé en la campaigne ; 

Leur envye trop les meshaigne, 

Et quant ne pevent dire pis, 

L’estrange vache a plus de pis 
680 Et plus de lait*à grant planté. 

Tous sont de ceste voulenté ; 

D’eulx se complaint la loy agraire : 

Elle condempne leur affaire, 

Car hors loy sont et ignorans 
685 Et mal parlans et devourans, 

Les commandemens Dieu ne prisent, 

Et les droits de l'Eglise brisent, 

Et de vérité petit usent : 

Ainsy en tous leurs faits abusent. 
690 Le plus se vivent comme bestes 
Et à jours ouvriers et à festes. 

Ne sçay pourquoy plus en diroye, 

Ne pourquoy m’en traveilleroyc. 

Le monde voy trop dosguisé, 

695 Quant j’ay tous estats advisé 
Et le bon et le mal éur, 

Je n’y sçay nul estât séur, 

Qui tous les pourroit experir, 

* Dont j’ay grant paour de périr. 

700 Pource qu’ay justement vcscu, 

Sy pry Dieu qu’il me soit escu 
Çà jus en ceste mer mondayne, 

Où la tempeste me demayne 
Tourneant et sans aviron, 

705 Et me mette hors du giron 

Du siecle où nul ne vit sans blasme : 
Débonnaire me soit à l’ame ! 

Car je crain que trop n’y demeure, 
Sy ne suys sans plourer nulle heure, 
7 1 0 Assez appert à mon visaige 
Que paix ou repos envys ay-je. 

Finablement quant me souvient 
Comme chascun mourir convient, 

Et j’ay record des quinze signes 
715 Qui de très grant paour sont dignes, 
Préambules du jugement, 

Je tremble paoureusement. 

Le premier jour s’eslevera 
L'eau et comme ung mur montera 
720 En hault par dessus les montaignes. 
Le second jour donra enseignes 
Que l’eaue au bas descendera 
Et au tiers jour son cours fera ; 

Au quart jour s’accompaigneront 
725 Tous. les poyssons et crieront, 

En eulx complaingnant de la fin. 

Et la balaine et le daulphin. 

Au quint jour avallera Tonde ; 

Au sixiesme par tout le monde 
730 Arbres et plantes sans doubler 
Feront sang vermeil degouter. 

Le septiesme fort ventera : 

Maisons et cités destruira, 

Les pierres se despiesseront, 

735 De leurs pièces guerres feront, 

Et se combattront sans séjour 
L’une à l’autre l’huitiesme jour. 

Au neufyesme après ceste guerre 
Sera grant mocion de terre, 

7 40 Telle que nul ne pourroit dire. 

Au dixiesmc jour par grant ire 
Les montaignes et les vallées 
Si seront ensemble avallées, 

Et les menues et les grosses ; 

745 Et à l’onziesme jour, des fosses 
Istront hors des gens qui plorront, 
Et comme fourcennés courront 

Pour la paour du temps horrible. 
La douziesme sera terrible : 

730 Les estoilles tresbucheront, 

Et jus du firmameot cherront, 

Ne ja signe n’y demourra, 

Dur sera cueur qui ne plourra. 

Au treziesme vendront les os 
753 En un grant moût, bien dire l’os ; 
Des sépulcres où ils gerront 
Pour estre vous sus seront. 

Tout mourr.i au jour quatorziesme 
De triste mort, et au quinziesme 
760 La terre ardera en tous lieux. 
Après ces choses viendra Dieux 
Tenir son dernier jugement : 

Qui aura vescu sainctement, 

Il sera de bonne heure nés, 

765 Les maulvais seront malmenés; 
Mais paravant ces te aventure, 

Sy corn tesmoingne l’Escripture, 
Par l’espace de quarante ans 
De jour ne de nuyt en nul temps 
770 L’arc du ciel ne sera monstrée 
A nulluy en nulle contrée. 

O douleureux jour et doubtable 
Cremeteux et espouventable, 

Quant Dieu en ce jour advenir 
775 Viendra son jugement tenir, 

Et dira : D’enfer vous gettay, 

Et de mon sang vous racheptay ; 

Pour vous bastu et despouyllié 
De sang et de sueur mouyllié, 

780 Et n’oubliera pas à dire 

Tous les tourmens de son martyre. 
Comment fut traby et vendu, 
Escharny et en croix pendu, 
Comment grans angoisses souffrit, 
785 Et jusque à mort pour nous souffrit, 
Et ses cinq playes monstrera. 

Adonc cbascun sainct tremblera, 
Grant paour auront en la fin 
Et Chérubin et Séraphin : 

790 Las ! le juste où se boutera, 

Quant à payne saulvé sera, 

Sy com dit Job : Las! que feray? 
Pourtant je me conforteray 
En ce que j’ay fort soustenu 
795 Le martyre qui m’est venu. 

Se pour tourment peult sainctir on 
Par souffrance seray sainct hom ; 
Voulentiers souffreray les paynes, 

Et ne me seront pas grevaynes 
800 Pour acquérir vie eternelle 
En la joye perpétuelle, 

A laquelle mon créateur, 
Triumphateur et salvateur, 

Roy viateur, dominateur, 

805 Plasmateur et médiateur, 
Dispensateur, réparateur, 

Conditeur et reformateur, 

Me vueille mener et attraire 

Par sa grâce très débonnaire. 

810 Je pry, je lo et sy conseille, 

A ceulx qui cy tendront l’oreille, 

Que nul hom, s'il n'est enragié. 

Tant soit d’amours encoragié, 

A mariage ne s’assente : 

815 De lyesse luy clôt la sente, 

Et luy doingt les clefs de tristesse. 
Car se chascun sçavoit bien qu’est-ce 
Aussy de vray com je le sçay, 

Qui en ay esté à l’essay, 

820 On le devroit tout vif larder 

Puis qu’il ne s’en vouldroit garder. 
Or est ma nef ^ port venue, 

Sy soit par aultre retenue. 

Et supply à Dieu qu’il luy plaise 
823 Qu’cnvers moy son ire rapaise. 

Et me doint lieu avec m’amyc 
En la celesle compaignie. 



AMEN. 

A tous ceulx [là] qui me liront, 
Leur supplie de cueur entier 
830 Louent le bien que ils verront, 

Et tout le mal par conte ront 
Sans mesdire mette à quartier. 
Amys, j’ay fait vostre psaultier 
Nonobstant qu’il est imparfait, 
835 Doncques vueillez de cueur entier 
Retenir le meilleur sentier, 

Et laisser le mal, s’il vous plaist. 
Pour l’an que je fus mis en sens 
Retenez M. et [puis] cinq cens, 
840 Je vous prie, ostez en huyt, 
Mettez octobre le tiers jour, 

Et prenez plaisir et séjour 
Tout ainsy comme il s’ensuyt. 

